
মেলাস্থান একটি নগরের আকার ধারণ করে। মেলার সময় আক্কেলপুর স্টেশন : 
হইতে গোপীনাথপুর পর্যন্ত ঘোড়ার গাড়ী ও টমটম যাতায়াত করে। 


গোগীনাথপুরের নিকটেই মাটিহাস গ্রাম । এই স্থানে বিস্তৃত একটি ধ্বংসাবশেষ 
আছে। 


আক্কেলপুর স্টেশন হইতে প্রায় ১০ মাইল উত্তর পুর্বে ক্ষেতলাল গ্রাম অবস্থিত। 
এখানে একটি থানা আছে। থানার দক্ষিণে রাজবাড়ীর চড়া! নামে একটি রাজবাড়ীর 
ধ্বংসাবশেষ আছে; ইহার পূর্বধারে মহলপুকুর এবং নিকটে সনকা ও মেনকা নামে 
ছুটি জলাশয় আছে। প্রবাদ এই রাজবাড়ী রাজা অনন্তরায় রায়ের । এই গ্রাম হইতে 
প্রাপ্ত একটি বোধিসন্ব লোকনাথের, একটি মহিষাসনে উপবিষ্ট ঘমের ও দুইটি জননী ও 
শিশুর মৃদ্তি রাজশাহীতে বরেন্দ্র অনুসন্ধান সমিতির চিত্রশালায় রক্ষিত আছে। 








মাটিহাস স্ত.প 


জামালগণ্ড-_কলিকাতা হইতে ১৯০ মাইল দূর। ইহা বগুড়া জেলার একটি 
বৃহৎ পাটের গঞ্জ । 


পাহাড়পুর__জামালগঞ্জ হইতে তিন মাইল পশ্চিমে রাজশাহী জেলার অন্তর্গত 
প্রাচীন বাংলার অতীত গৌরবের প্রধান নিদর্শন পাহাড়পুর গ্রাম অবস্থিত । স্টেশন 
হইতে লোকাল বোর্ডের কীচা রাস্তা আছে; গরুর গাড়ীতে কিংবা! পদব্রজে যাইতে হয়। 
কয়েক বংসর হইল ভারত সরকারের প্রত্বতত্ব বিভাগের পু চক্রের অধাক্ষ এখানে 
৮* ফুট উচ্চ প্রকাণ্ড একটি ইষ্টকময় সুপ খনন করিয়া একটি বিশিষ্ট ধণ্মায়তনের উদ্ধার 
সাধন করিয়াছেন । পাহাড়পুর নামটি কিন্তু আধুনিক । খনন করিবার পৃবেব এখানকার 
বিরাট জঙ্গলাকীর্ণ স্পটি পাহাড়ের মত দেখাইত বলিয়া ইহার নাম হইয়াছে পাহাড়পুর 
এই স্থানের "প্রাচীন নাম ছিল সোমপুর। এখানকার ভগ্রাবশেষের মধ্যে যে 
একটি মুদ্রা (9681) পাওয়া গিয়াছে তাহাতে লেখা রহিয়াছে-_“ সোমপুর ধম্মশাল 
বিহার” পাহাড়পুরের পার্্বন্তী একটি গ্রাম এখনও “ওম্পুর” নামে পরিচিত 
মহাস্থানগড় বা. প্রাচীন পৌগু,বদ্ধন ও বাণগড় বা প্রাচীন কোটিবর্ষ হইতে য্থাক্রনে 
উত্তর পশ্চিমে ও দক্ষিণ পুবেব প্রায় ৩* মাইল দূরে এই বিরাট বিহার ও সঙ্ঘারাম 

অবস্থিত। পণ্ডিতের অনুমান করেন যে, নগরীর কোলাহল হইতে বহুদূরে শাস্তি ও 
নি্জনতার মধো ভিক্ষুগণ যাহাতে ধন্মাসাধনায় মগ্ন থাকিতে পারেন সেইজন্য সম্ভবতঃ 
এই স্থানে এই মহাবিহথার প্রতিষ্ঠিত হইয়াছিল । 


পাহাড়পুরের প্রধান ভূপের মন্দির বা মহাবিহারটির গঠনরীতি স্বতঃই দৃষ্টি আকর্ষণ 
করে; ভারতীয় স্থাপত্যশিল্পে ইহা এক নূতন নিদর্শন। ভারতে এইরূপ পদ্ধতি 
অন্বাস্থানে অনুষ্ত না হইলেও ত্রন্ষে, কন্ধোজে ও যবদ্ধীপের বিরাট মন্দিরগুলিতে 
যে পাহাড়পুরের আদর্শ ই গ্রহণ করা হইয়াছে তাহাতে সন্দেহের অবকাশ নাই। : 
যবদ্বীপের বরবছুর ও প্রাম্বাণম ও কম্বোজের স্মাঙ্কোরভাট প্রভৃতি জগৎ-প্রসিদ্ধ মন্দির- 
গুলির গঠন রাঁতির সহিত পাহাড়পুরের সোমপুর মহাবিহারের গঠনরীতির সৌসাদৃশ্য 
হইতে প্রমাণ হয় যে, পূর্ধব এসিয়ায় ভারতীয় সভাতা৷ বিস্তারে বাংলার দান অসামান্য । 
প্রথম পাল রাজনের যুগে যবদ্ধীপ প্রভৃতির সহিত পুর্বভারতের ঘনিষ্ঠতার কগা নালান্দায় 
আবিষ্কৃত তাত্রশাসন হইতে জ্ঞাত হওয়া যায়। 





পাহাড়পুর শু,পের দৃগ্ঠ 


কেহ কেহ অনুমান করেন যে, পাহাড়পুরের মহাবিহার প্রতিষ্ঠার পুর্বে এ স্থানে বা 
নিকটে চতুমু্খ জৈনমন্দির ছিল এবং কতকাংশে তাহার আদর্শে বিহারটি পরে নিশ্মিত 
হয় » পাহাড়পুরের সহিত জৈনদের যে সম্বন্ধ ছিল তাহার প্রমাণ এই স্তুপ খননকালে ভাল 
ভাবেই পাওয়া গিয়াছে। যাহা হউক চতুমুর্খ জৈনমন্দিরের সহিত বিহারটির প্রাথমিক 
আকৃতিগত ও কিছু সাদৃশ্য থাকিলেও বিহারের তিনটি,তল, প্রতি গুলে প্রদক্ষিণের পথ 
প্রভৃতি নানা ব্ষিয়ে ইহার মৌলিকহু ও বিশেষস্বের প্রমাণ পাওয়া! যায়। 





১৩২ জায় ভমণ 








প্রধান মন্দির বা বিহারটি ঘিৰিয়া' পাহাড়পুরের বিরাট সমচতুতূ্জ সঙ্ঘারামটি 
অবস্থিত; ইহার গুতিটি 'ভুজ বাহিরে ৮২২ ফুট লম্বা বৌদ্ধতিক্ষদের এত বড় 
সঙ্ঘারাম ভারতে আর কোথাও নিশ্মিত হয় নাই । ইহাতে সারিসারি চারিটি ভূজে ১৮৯ 
কুঠরী ও প্রবেশমুখে একটি বড় দালান আছে ; কুঠরীগুলির সম্মুখে ৮।৯ ফুট, লঙ্বা 
একটি বারান্দা! ঘুরিয়া গিয়াছে । এই কুঠুরীগুলির মধ্য ৯২টিতে উচ্চ পুজার বেদী দষ্ট 
হয়; একটি মহাবিহারের নিকট সঙ্ঘারাম মধ্য এতগুলি পুথক পুজার স্থান থাকিবার 
কি উদ্দেশ্য ছিল তাহা নিরূপিত হয় নাই । 





পাহাড়পুর স্ত,পের কারুক।ধা (প্রস্থতন্ব বিভাগের সৌজন্যে ) 


সঙ্ঘারামের পূর্বদিকে এবং ইহার বাহির প্রাচীর হইতে প্রায় ১০০ ফুট দূরে 
সতাপীরের ভিটা নামক ক্ষুদ্র ভ্ূপ খনন করিয়া তারার মন্দির পাওয়া, গিয়াছে।, ইহার 
সহিত দূরবর্তী কালে একটি গ্রাম্য কাহিনী যুক্ত হওয়ার ইহার সত্যগীরের ভিটা নাম 
হইয়াছে । কথিত আছে, এই স্থানের রাজ! মহীদলনের কন্া সন্ধ্যাবতীর পুত্র সত্যগীর 
একজন বিশিষ্ট ধাম্মিক ও সাধু বলিয়া, পরিচিত হইয়াছিলেন এবং একটি ভীষণ বন্যায় ইনি 
ভামিয়া গিয়াছিলেন। জঙ্ঘারামের বাহিরের প্রাচীর হইতে ১৬০ ফুট দক্ষিণ-পূর্ব 
একটি প্রাচীন স্ানের ঘাট আবিষ্কৃত হঈয়াছে। গ্রামাকাহিনী অনুসারে রাজকন্যা 
সন্ধ্যাবতী এই ঘাটে প্রত্যহ স্নান করিতেন । 


পাহাড়পুরে পালফুগের পূর্বেকার নিদর্শন কিছু কিছু পাওয়া গেলেও ইহার মহা 
বিহার সঙ্ঘারাম প্রভৃতি পালযুগে খুষ্টীয় অষ্টম শতাব্দীতে প্রতিষ্ঠিত। 

পাহাডপুরের মহাবিহারের পাদমূলে চারিদিকে প্রস্তর গাত্রে উৎকীর্ণ যে ৬৩টি 
মুত্তি দেখিতে পাওয়া যায় তাহা সত্যই অপুর্ব; পূর্ব্বভারতে ইহার তুলনা মিলেন|। 
পালসুগের_ বিশ্বার়কর ভাস্কর্য শিল্পের সূত্রপাত এইগুলিতে দেখিতে পাওয়! ' যায়। 
পালযুগের প্রসিদ্ধ ভাস্কর ধীমান.ও বীটপাল ইহার পরবস্তী কালে খষ্টীয় নবম শতাব্দীর 
লোক। 


পাহাডপুরে কয়েকটি খোদিত প্রস্তর স্তস্ত পাওয়। গিয়াছে ; ইহার মধো একটি 
রাজ! মহেন্দ্র পালের রাজ্যকালের । 





পাহাড়পুর গু.পের কারুকার্ধা ( প্রন্তুতন্ব বিভাগের সৌজন্তে ) 


তিববতীয় সাহিত্য হইাতে জানা যায়, খুষ্লীয় নবম হইতে দ্বাদশ শতাব্দী পধ্যন্ত এই 
সোমপুর' মহাবিহার তিববতীয়গণের একটি বিশিষ্ট তীর্থস্থান ছিল। শ্রীজ্ঞান দীপদ্কর 
অতীশের তিববতীয় জ্ীবনচরিত হইতে জানা যায় যে, তিনি বু বৎসর সোমপুর বিহারে 
বাদ করিয়াছিলেন, এবং ঠাহার গুরু ছিলেন এই বিহারের মহাস্থবির রত়্াকর-শান্তি। 
নালান্দা ও বোধগয়ায় প্রাপ্ত খোদিত লিপি হইতে তথায় এই সোমপুর বিহারের কয়েকজন 
ভিক্ষুর দানের কথা জানিতে পারা যায়। 


পুরাকালে একটি নদী এই স্থানের পার্শ্ব দিয়া গবাহিত হইত। আজও অধুনালুপ্ত 
এই নদীর পার্বস্থিত ঘাট ও তৎসংলগ্ন মন্দিরের ধ্বংসাবশেষ দেখিতে পাওয়া যায়। 
নদীর পশ্চিমতীরে চারিদিকে উচ্চ দেওয়ালবিশিষ্ট গড়ের মধ্যস্থলে মুল অধিষ্ঠানটি 
অবস্থিত।  উত্তরদিকস্থ দেওয়ালের মধাস্থলে প্রধান প্রবেশদ্বার আবিষ্কৃত হইয়াছে। এই 


১৩৪ বাংলায় জমণ 








প্রবেশপথের ঠিক সম্মুখভাগে গড়ের নধ্ান্থিত প্রধান অধিষ্ঠানের সুবুহৎ সিঁড়ি অবস্থিত 
উক্ত সিঁড়ি দিয়! দ্বিতলে উঠিতে হয়। এই তলে একটি « প্রদক্ষিণ-পথ ” আছে 
পথের চারিধারে নক্সা কর! টালিতে (718006১) মানুষ, নানারকম জীবজন্তর ছবি এব 
« পঞ্চততন্্ ” :ও “ হিতোপদেশে ” বণিত গল্প চিত্রিত হইয়াছে । ইহার মধো “ বানর-কীলক- 

ধেন্ুকাহুরবধ, পাহাড়পুর স্তুপ [প্রক্ঠতন্ব বিভাগের সৌজন্যে ] 


কথা” ও “সিংহ-শশক-কথা ” বিশেষ উল্লেখযোগ্য । ইহার কিঞ্চিৎ উপরিভাগে একটি 
থামে যে শিলালেখন পাওয়া গিয়াছে, তাহা হইতে জানা যায় যে কনৌজের গুর্জর 
প্রতিহ্ার বংশের রাজা! মহেন্দ্রপাল দেবের সময়ে এই মন্দিরের কিয়দংশের সংস্কা 
হইয়াছিল। পাহাড়পুরের আবিষ্কৃত একখানি তাত্রশাসনে বণিত আছে যে ১৫৯ গোপ্তান্দ 
অর্থাৎ গুপ্তবংশীয় সম্রাট বুধগুপ্তের সময়ে এই স্থানে একটি জৈন মন্দির ছিল। পাহাড 
পুরের মন্দিরের ভিত্তি খু'ড়িবার সময় বু পাথরের হিন্দু দেব-দেবীর মুত্তি বাহির হইয়াছে 

তন্মধো « গিরি গোবদ্ধন ধারণ ” গ্রীকৃষণ কর্তৃক “ ধেনুকাস্ুর” ও * চানুর মুগ্িক বধ" 
প্রভৃতি কৃষ্ণলীল! বিষয়ক মৃত্তি সত্যই চিত্তাকর্ষক । তত্ি্ন রামায়ণে বণিত “ বালীবধ,” 
বালী স্থুগ্রীব সংগ্রাম, মহাভারতে বণিত “ সুভদ্রা! হরণ” ও “ মহাদেবের হলাহল পান" 





রাধার, পাহাড়পুর গ্.প 


বলরাম, শ্রীকৃষ্ণ প্রভৃতির চিত্র মন্দিরের প্রাচীর ও পাদমূলে শোভা পাইতেছে । এই 
স্থানে বিহারগাত্রে রাধাকৃষ্ণের যে অনুপম মুদ্তিটি পাওয়। গিয়াছে উহ্যাই প্রাচীনতম 
যুগলমুন্তি বলিয়া! বিবেচিত হয়। 


হিন্দ্ুশাস্ত্রের মতে গৃহ ও মন্দির প্রভৃতির প্রবেশ দ্বার উত্তর-মুখী হওয়া শুভ এবং 
প্রশস্ত। পাহাড়পুরের মন্দিরের প্রবেশ-দ্বারও উত্তরমুখী দেখা যায়। এখানে একটি 

বিষয়ে বিশেষভাবে প্রতোক বাঙালী পর্ঘাটকের এবং অন্ুসন্ধিতস্তু বাক্তির লক্ষা করা কর্তৃব 
যে, এখানকার মন্দির-গাত্রে দগ্ধ মুত্তিকা নিশ্মিত (6678009009) যে সমুদয় জীবজন্তর 
মৃত্তি দেখিতে পাওয়া বায়, যেমন-_মংস্থ, শুশুক, কুস্ত'র, বিরিধ সরীস্থপ, শঙ্খ, বিনু 
প্রভৃতি তাহাদের প্রায় সমস্তই বাংলা দেশের এবং বাঙালীর চির-পরিচিত। এই সকল 
হইতে প্রমাণিত হয় যে, পাহাড়পুরের বিহারাদি বাঙালী স্থপতি ও ভাস্বরের কীত্তি। 


সহ জাগ্াজ্য হক হন্ছা জগ 

বেলআমল! গ্রামে প্রাপ্ত বাঞুদে মুস্তি, বরেন অনুনগ্ধান সমিতির 
চিত্রশালায় রক্ষিত [ প্রত্ঠতন্ব বিভাগের সৌজন্ঠে ] 


জয়পুর হাট-_ কলিকাতা হইতে ১৯৫ মাইল দূর। স্টেশন_হইতে দেড় মাইল 
পশ্চিমে বেলআমল। গ্রামে রাভীবলোচন মণ্ডল নামে একজন অগাধ ধনশালী বাকি 
ছিলেন। : কথিত আছে তিনি ইতিহাস-প্রসিদ্ধ ধনী জগৎশেঠের সমান বিত্তশালী ছিলেন। 
উনবিংশ শতাব্দীর প্রথম ভাগে তাহার মৃত্যু হয়। ইহার বংশীয়গণের নিকট এককোটি 

টাকার একখানি প্রাচীন ডিক্রী এখনও রক্ষিত আছে। রাজীবলোচন প্রতিষ্ঠিত ছাদশ 
শিব মন্দির এ অঞ্চলে প্রসিদ্ধ । এই মন্দিরের ইট গুলিতে ১, ২, ৩ বা ১পগ্প, ১ঘট, 
১ তরবারি ইত্যাদি চিহ্চিত আছে; মন্দির নিম্মাণের সময়ে এই সকল চিহ্কের সাহাযো 
অনভিজ্ঞ মজুর বিশেষ বিশেষ স্থানের ইট সহজেই স্থপতির নিকট পৌছাইয়! দিত। 
বেলআমলায় প্রাপ্ত একটি চণ্তীমূত্তি, একটি স্কধামুত্তি, একটি সুন্দর বাস্থাদেবমুস্তি ও একটি 

চতুক্ষোণ পাথর রাজশাহীতে বরেন্দ্র অনুসন্ধান সমিতির চিত্রশালায় রক্ষিত 
আছে। চণ্তীমূত্তির তলায় লেখ! আছে “রাজী শ্রীগীত! ললিতা ৷” 


দিনাজপুর জেলার করতোয়া হইতে উৎপন্ন যমুনা নামে একটি মাঝারি নদী বগুড়া 
জেলার বেলআমলার কিছু দক্ষিণে আসিয়! দুই ভাগ হইয়াছে । পশ্চিম শাখাটি যমুনা 
নামেই দক্ষিণে অগ্রসর হইয়া রাজশাগী জেলায় প্রবেশ করিয়াছে । পূর্ব শাখাটি 
“কাটাযমুনা” নামে ৯ মাইল বহিয়া আকেলপুরের নিকট তুলসী গঙ্গা নদীর সহিত মিলিত 
হইয়াছে। কথিত আছে এই শাখাটি বেলআমলার রাজীবলোচন মণ্ডল মহাশয় কাটাইয়া 
দিয়াছিলেন। 


বেলআমলার নিকটেই খঞ্জনপুর গ্রামে খাসমহালের দুর অবস্থিত । 


বেলআমলার অনতিদূরে বগুড়ার সীমান্তে জয়পুর হাট স্টেশন হইতে ছয় মাইল 
পশ্চিমে দিনাজপুর জোলার অন্তর্গত পত়্ীতলা থানার মুকুন্দপুর গ্রামে ক্ষৌণী-নায়ক 
ভীমের স্মৃতি বিজড়িত (সান্তাহার ডরষ্টবয) হরগোৌরী মণ্ডপ € “ভীমের পাঠা" নামে পরিচিত 
প্রাচীন গরুড় স্তস্ত বা বাদাল স্তম্ত বিছ্ধমান। হরগোরী মগুপটি অতি পুরাতন ইট পাথর 
দিয়া তৈয়ারী একটি উচু টিবি এবং ইহা! মঙ্গলবাড়ী হাটের দক্ষিণ পার্খে অবস্থিত। 
এই টি'বর উপর চারিটি মন্দির আছে। মন্দিরগুলির মধ্যে হরগৌরী, সিংহবাহিনী, 
জয়দুর্গার প্রস্তর মৃত্তি ও শিবের মুখাক্ষিত শিবলিঙ্গ আছেন। হরগৌরী মন্দিরের নিকট 
“অমৃত কুণ্ড” ও “কোদাল ধোয়া” নামে ছুইটি পুকুর আছে। কালক্রমে মহারাজ ভীমের 
কীন্তি কলাপ ধ্বংস প্রাপ্ত হয়। প্রায় আড়াই এত বংসর পুরে বীরেশ্বর ব্রন্মচারী নামক 
একজন সম্গযাসী ভনস্তুপ হইতে দেবমূস্তি গুলির উদ্ধার সাধন ও পুনঃ প্রতিষ্ঠা করেন। 


গরু্তস্ত বা বাদালস্তস্ত হরগৌরী মন্দিরের দক্ষিণে অবস্থিত। ইহার কতকাংশ 
বজ্াঘাতে বিদীর্ণ হইয়! গিয়াছে; আবশিষ্ট অংশে স্ুপ্রসিদ্ধ পালরাজগণের মন্ত্রী বংশের 
প্রশস্তি আটাশটি সংস্কৃত গ্লোকে উৎকীর্ণ আছে। প্রায় হাজার বৎসর পুরে নারায়ণ 
পালের রাজন কাল মন্ত্রী ভট্ুগুরব নিশ্র এই স্তস্তটি প্রতিষ্ঠা করেন । এই স্থান ত্রাঙ্গণ 
মন্ত্রী বংশের যজ্ঞভূমি ছিল এবং পালরাজগণ এই স্থানে আসিয়! শান্তিজল লইতেন। 
গুরব মিশরের স্ত্ত-লিপি হইতে অবগত হওয়া যায় যে মহারাজ ধর্মপালের পুত্র মহারাজ 
দেবপাল বিদ্ধাপবর্বত হইতে হিমালয় প্্ান্ত এবং পুর্ব সমুদ্র হইতে পশ্চিম সমুদ্র পর্যন্ত 
সমস্ত ভূভাগ অধিকার করিয়াছিলেন। ইহা! হইতে আরও অবগত হওয়া যায় যে 
দেবপাল মন্ত্রী কেদার মিশরের সাহায্যে ওড়িয়া ও হুনদের দমন ও গুজ্জরনাথ ও 
ডরবিড়েশ্বরের দর্পচর্ণ করিয়াছিলেন। বিদ্ধাপবর্বত গুর্র রাজ্যের দক্ষিণ পুর্ব সীমায় 
ও দ্রবিড় বা রাষট্রকূট রাজ্যের উত্তর পূর্বব সীমায় অবস্থিত । পণ্ডিতের! অনুমান করেন 

বিদ্ধাপর্র্বতের কোনও উপত্যকায় রাষ্ট্রকুট বংশীয় অমোঘবর্ধ ও গুর্জরনাথ নাগভট-পৃত্ 
রামভদ্রদেব দেবপালের নিকট পরাভূত হইয়াছিলেন। মুঙ্গেরে আবিষ্কৃত একখানি 
তা্রশাসন হইতে জানা ধায় যে মহারাজ দেবপালের রাজা [হিমালয় হইতে সেতুবন্ধ পরাস্ত 
বিস্তৃত ছিল। নালান্দার ধ্বংসাবশেষ হইতে আবিক্কৃত মহারাজ দেবপালদেবের রাজোর 
৩৮ বৎসরে সম্পাদিত একখানি তাত্রশাসন হইতে জানা যায় ঘে নবদ্বীপের অধিপতি 
বালপুত্রদেব নালান্দা তীর্থে একটি বৌদ্ধ বিহার প্রতিষ্ঠা করেন এবং নালান্দা পালবংশীয় 
দেবপালদেবের রাজাভুক্ত থাকায় তাহার নিকট একজন দূত পাঠাইয়! নবপ্রতিষ্ঠিত বিহারের 
ৃদ্ধমূত্তি পুজা এবং ভিঙ্ষুগণের সর্বপ্রকার বায় নির্বাহের জন্য পাঁচ খানি গ্রাম দান করিতে 
অনুরোধ করেন। এই অন্থুরোধ অনুযায়ী দেবপালদেব পাচখানি গ্রাম বৌদ্ধ বিহারে দান 
করিয়াছিলেন। দেবপালদেব আফগানিস্থানের অন্তর্গত নগরহার, (বর্তমান নিংবাহারের) 
অধিবাসী ইন্দগুপ্তের পুত্র মহাপপ্ডিত বীরদেবকে নাঙ্ান্দা মহাবিহারের সঙ্ঘ-স্থবির নিযুক্ত 
করিয়াছিলেন। দেবপালদেব ৮২০ খুষ্টান্দে সিংহাসনে আরোহণ করিয়া ৮৬০ খুষ্টাব্ 
পধ্ন্ত জীবিত ছিলেন। তাহার মৃত্যুর পর ধশ্মপাল বংশীয় কেহ উত্তরাধিকারী না! থাকায় 
প্রথম গোপালদেবের দ্বিতীয় পুত্র বাক্পালের পত্র বিগ্রহপাল বা শুরপাল গৌড়-বঙ্- 
মগধের আবীশ্বর হন। বিগ্রহপাল হৈহয় অর্থাৎ চেদী বা কলচুরি রাজবংশের লঙ্জাদেবীর 
পাণিগ্রহণ করিয়াছিলেন । ভট্টগুরব মিশরের পিতা কেদার মিশ্র তাহার মন্ত্রী ছিলেন। 
তাহার রাজোর তৃতীয়বর্ষে সিন্ধৃদেশীয় বৌদ্ধ ভিক্ষু পূর্ণদাস পাটনা জেলার বিহার নগরে 
দুইটি বুদ্ধমৃত্তি স্থাপন করেন; এই মুন্তির পাদপীঠে বিগ্রহপালের শিলালিপি উৎকীণ 
আছে। বিগ্রহপালের মৃত্যুর পর তাহার পুত্র নারায়ণপাল গৌড়-বঙ্গ-মগধের সিংহাসনে 
অধিরঢ়ু হন। তিনি ৫০ বংসরেরও অধিককাল রাজত্ব করিয়াছিলেন এবং তাহারই 
রাজত্বকালে রাজ্যের অনেকাংশ পালবংশের হস্তচ্যুত হয়। ধন্মপাল ও দেবপালদেবের 
সময়ে গৌড়-মগধ-বঙ্গে শিল্লোন্নতি চরম সীমায় পৌছিয়াছিল। গৌড় ও মগধ প্রস্তর 
শিল্পে সারা ভারতবর্ষে প্রসিদ্ধি লাভ করিয়াছিল। নানাপ্রকার প্রস্তর ও ধাতু নিশ্মিত 
বৌদ্ধ ও হিন্দু মুক্তি এই সময়ে নিশ্মিত হইয়াছিল। নারায়ণপালের পর পালরাজ বংশের 
অধঃপতনের সহিত গৌড়ীয় শিল্পের অবনতি ঘটে । 


গরুড় স্তস্ত হইতে ৩ মাইল দূরে চিরী বা শ্রী 'নদীর ধারে প্রায় ১,০০০ ফুট পরিধি 
লইয়া বৃত্তাকারের একটি ভূপ আছে। নিকটেই ২২৫ ফুট লম্বা আর একটি ধ্বংসভভূপ 
এবং একটি প্রকাণ্ড প্রাচীন জলাশয় আছে। অষ্টকোণ-বিশিষ্ট একটি প্রস্তর স্তস্তও 
এখানে পাওয়! গিয়াছে । এই স্থানেই “রামচরিত” বণিত পালরাজগণের সময়কার 
প্রসিদ্ধ জগন্দল নামক মহাবিহার ব বৌদ্ধ বিশ্ব-বিদ্যালয় অবস্থিত ছিল বলিয়া অনুমিত হয়। 


গরুড্তস্তের দক্ষিণে দেওয়ানবাড়ী ও ধুরইল নামক সনীপবর্তী গ্রামেও বহু 
পুরাতন সরোবর ও অট্রালিকার ধ্বংসাবশেষ আছে । 


: মুকুন্দপুরের হরগৌরী মন্দিরের কয়েক মাইল দক্ষিণে অবস্থিত সিদ্ধিপুর গ্রানে 
ভীমসাগর নামক একটি দীঘি, ভীমের চামুণ্ডা মণ্ডপ ও জাঙ্গাল আছে। এইগুলির সহিত 
ক্ষৌণী-নায়ক ভীমের স্মতি-বিজড়িত। 


পূর্ববঙ্গ রেলপথে বাংলাদেশ ১৩৯ 


জয়পুরহাট স্টেশন হইতে ২ মাইল দুরে তেঘরিয়া গ্রাম। তেঘরিয়ার মাঠের 
মধ্যে একটি অতি প্রাচীন শিব মন্দির আছে। চৈত্র সংক্রান্তিতে এই মন্দিরে একটি 
মেলা হয় । 





মহীপুরের ধ্বংসাবশেষ 


জয়পুরহাট স্টেশন হইতে ৫ মাইল পূর্বদিকে কেন্দুল গ্রামে জয়দেবের দীঘি, 
জয়দেবের ভিটা, শুলপাণির দীঘি গভূতি দৃষ্ট হয়। কেহ কেহ মনে করেন এই গ্রামই 
গীতগোবিন্দের কৰি জয়দেবের জন্মস্থান । 





লিমাই সাহার দরগা, কসবা উচাই 


পাঁচবিবি-__কলিকাত। হইতে ২০১ মাইল দূর । স্টেশন হইতে ৩ মাইল উত্তর- 
পূর্ধে মহীপুর, আটাপুর, কদ্বা-উচাই প্রভৃতি গ্রাম ব্যাপিয়া বিস্তৃত প্রাচীন 
ধ্বংসাবশেষ দেখিতে পাওয়া যায়। এইগুলির সহিত পালবংশীয় নুপতি.মহীপালদেবের 


১৪৫ বাংলায় ভরনণ 





সংস্রব আছে বলিয়া অনেকে অনুমান করেন! মহীপুরে প্রাপ্ত একটি অতিকায় বোধিসব 
লোকনাৰ মৃত্তি ও একটি ধাতু নিম্মিত চতু ভূজ! “শ্রী” মৃত্তি রাজশাহীতে বরেন্দ্র অনুসন্ধান 
সমি তর চিত্রশালায় রক্ষিত আছে । এখানে নিমাই সাহা নামে এক ফকিরের দরগাহ 





নিমাই নাহার দরখার নিকটগ্থ কাঞক।ধাধচিত প্রস্তরপ্প্ভের পাদগীঠ 
ভআছে। এই দরগাহের নিকট তুলসীগঙ্গা নদীর তীরে চৈত্র-সংক্রান্তিতে জান-উপলক্ষে 
একটি মেল! বসিয়া থাকে । ইহা! পাথরঘাটার মেল। নামে পরিচিত। ভগ্নন্ুপের অনেক 
প্রস্তরখণ্ড জম। হইয়াছে বলিয়া এই স্থানের নাম হইয়াছে পাথরঘাটা । কোন কোন 





তুলসীগঙ্জা, কসর! উঠাই 
এঁতিহাসিক অনুমান করেন যে, যে স্থানে নিমাই সাহার দরগাহ, অবস্থিত, পূর্বের সেখানে 
একটি বৌদ্ধন্ভূপের ধ্বংসাবশেষ ছিল। 


পূর্ববঙ্গ রেলপথে বাংলাদেণ ১৪১ 


পাঁচবিবি হইতে প্রায় ৬ মাইল পূর্বদিকে বলিগ্রাম নামক গ্রামে বভ্‌ ধ্বংসাবশেষ 
আছে। বলিগ্রাম ক্ষেতলাল থানার অন্তর্গত এবং ক্ষেতলাল হইতে প্রায় ১* মাইল 
উত্তর-পূরবেধ অবস্থিত । কিংবদন্তী, এই স্থানে বলির'জার প্রাসাদ ও রাজধানী ছিল। 
বলিগ্রামের পূরধপ্রান্তে অবস্থিত শিলমপুর গ্রামেও বু ধ্বংসাবশেষ দৃষ্ট হয়। এই গ্রামে 
একটি প্রস্তরে খোদিত প্রশস্তি পাওয়া গিয়াছে । বলিগ্রামের এক মাইল দক্ষিণ-পূর্ব 
মাথরাই গ্রামেও একটি রাজবাড়ীর ধ্বংসাবশেষ আছে ; এইস্থান হইতে প্রাপ্ত তিনটি 
প্রকাণ্ড প্রস্তর স্তস্ত রাজণাহীতে বরেন্দ্র অনুসন্ধান সমিতির চিত্রশালায় রক্ষিত আছে। 
স্তম্তগুলির শীদেশে প্রাচীন বঙ্গাক্ষরে খোদিত আছে “আদেশ বিপঞ্চিক শ্রীগুহাসিত 
শশ্মা।” শিলিমপুরের প্রস্ঞর-রশস্তি পাঠে জানা যায় যে পুব্বকালে বলিগ্রাম ও শিলিম- 
পুরের নাম ছিল বালগ্রাম ও শ্ীয়স্বপুর ; এই বালগ্রাম ছিল পুগুজনপদের অন্তভূক্তি 











|বঙ্ঠ (বগ্রহ, কসবা উচাই 


ও বরেন্দ্রভূ'মর অলঙ্কারস্বরূপ। বালগ্রাম ও শীয়ন্বপুরে নানা শাস্্রবিদ বহু 
পণ্ডিত ও গুণীর বাদ ছিল। প্রশস্তিটি শীয়ন্বপুর গ্রামের প্রহাস শশ্মার কুলপ্রশস্তি | 
কান্থিকেরপুত্র প্রহাস বহু শাস্ত্রে পারদর্শী ও বনু ষদ্গুণের আকর ছিলেন বলিয়া 
জনসাধারণের এরং সমসাময়িক নুপতিপুপ্ধের সম্মানলাভ করিয়াছিলেন। কামরূপরাজ 
জয়পালদেব তুলাপুরুষ দান উপলক্ষে প্রহাসকে নয়শত স্বপমুদ্রা ও সহস্র মুদ্রার আয়যুক্ত 
ভূমি গ্রহণ করিবার জন্য বহু অন্ুুনয় করিয়াছিলেন, কিন্তু প্রহাস তাহা গ্রহণ ক:রন 
নাই। গ্রহাসের নানারূপ ধর্পালন ও পুণা কার্ধ্যের মধ্যে প্রধান হইল শীয়ন্থপুর 
গ্রামে অতি উচ্চ একটি শুভ্র মন্দিরে অমরনাথ বিগ্রহ স্থাপন । বিগ্রহের সেবার জন্য তিনি 
ভূমি দান করিয়াছিলেন। পঞ্চাশ বংসর বয়সে পুত্রগণের উপর সংসার-ভার দিয়া 
তিনি গঙ্গাকলে বাস করিয়া ধন্মসাধনে মনোনিবেশ করেন।  প্রহাসশশ্মার সময় আন্মমানিক 
ুষ্টীয় একাদশ শতাব্দী । 


পাঁচবিবির নিকটস্থ ভঙ্গলে বাঘ, চিতা, বন্য বরাহ ওভূতি দৃষ্ট হয় । 


১৪২ বাংলায় ভ্রমণ 








হিলি__ কলিকাতা হইতে ২০৭ মাইল দূর । ইহা! বগুড়া জেলার অন্তর্গত চাউল 
ও পাটের একটি বিখ্যাত গঞ্জ । এখানে অনেকগুলি চাউলের কল আছে। 


হিলি হইতে ছুই মাইল উত্তর-পূর্ব অবস্থিত বৈগ্রামে সম্প্রতি প্রত্বতত্ব বিভাগ 
কর্তৃক খননের দ্বারা একটি পুরাকীত্তি আবিদ্কৃত হইয়াছে । ইহা! “শিবের মণ্ডপ" নামে 
পরিচিত একটি মন্দিরের ধ্বংসস্ভতূপ। ভূপটির উচ্চতা প্রায় নয় ফুট, দৈর্ঘা ৬০ ফুট ও 
বিস্তৃতি ৫৬ ফুট। খননের পুর্বে ইহা লা গুল্সাদির দ্বারা আচ্ছন্ন ছিল। ইহার 
পূর্বদিকে অবস্থিত একটি লুপ্তপ্রায় পুগ্ধরিণী হইতে ১২৮ গ্ঠপ্তাব্দে ( ৪৪৭-৪৮ খুষ্টাবে ) 
কীর্ণ একখানি তাত্রশাসন আবিদ্কৃত হইবার পর এই ভ্তৃপুটির প্রতি শিক্ষিত ও 
অনুসন্ধিৎসু ব্যক্তিগণের দৃষ্টি পতিত হয় এবং তাহার ফলেই এখানে খননকাধ্য আরম্ত 





প্রাচীন ধবংসাবশেষ, বলিগ্রাম 


হয়। উক্ত তাত্রশাসন হইতে জান। যায় যে বাইগ্রামে (বৈগ্রামে ) শিবনন্দী নামক 
জনৈক ব্যক্তির দ্বারা একটি মন্দির প্রতিষ্ঠিত হয়। খননের দ্বারা মন্দিরের গর্ভগৃহ, 
দেববিগ্রহের পাদপীঠ ও চতুদ্দিকের প্রাচীরাদি আবিষ্কৃত হইয়াছে । পণ্ডিতগণের মতে 
ইহা! একটি শিবমন্দির ছিল । ইহার “শিবের মণ্ডপ” নামও এই অনুমানের সমর্থন 
করে। বাংলার অহ্থতম পুরাকীত্তি হিসাবে ইহা একটি জষ্টব্য বস্তু 


হিলি হইতে, মোটরবাস যোগে ১৬ মাইল পশ্চিমে দিনাজপুর জেলার অন্যতম 
মহকুমা বালুরঘাট যাওয়া যায়। বালুরঘাটে পূর্ববঙ্গ রেলপথের একটি আউট এজেন্সী 
আছে। আত্রাই নদীর তীরে অবস্থিত এই শহরটির দৃশ্য অতি সুন্দর । 

বালুরঘাট হইতে প্রায় ১৬ মাইল দক্ষিণ-পশ্চিমে অবস্থিত মৌজাদিবর নামক 
গ্রামে প্রায় অদ্ধ মাইল দীর্ঘ ও হাজার বছরেরও অধিক পুরাতন একটি জলাশয় আছে। 
উহা দিবর দীঘি নামে পরিচিত। এই দীঘির মধ্যে প্রায় ৪১ ফুট উচ্চ এবং ১০ ফুট 
ব্যাস বিশিষ্ট একটি অষ্টকোণ গ্রানাইট প্রস্তরের স্তস্ত আছে। ইহার শীধদেশে লৌহের 
কাজের কিছু কিছু চিহ্ব আছে । ইহা মহারাজ দিবোর জয়স্তস্ত। মহারাজ দিবা ও 
তদীয় ভ্রাতুপ্ুত্র ভীমের কথা পুব্রেই উল্লিখিত হইয়াছে (সান্তাহার রষ্টব্য )। 





মহারাজ দিঝের জয়ন্তস্ত । (প্রতততন্ক বিভাগের সৌন্টে) 


হিলি স্টেশন হইতে ১৮ মাইল পুর্ব অবস্থিত করতোয়! তীরবন্তী ঘোড়াঘাট এক 
সময়ে গুসিদ্ধ স্থান ছিল। ঘোড়াঘাট দিনাজপুর জেলার অস্তগগত ও রংপুর জেলার 
সীমানার ধারেই বগুড়া জেলার অনতিদুরে অবস্থিত। কিংবদন্তী, এই স্থানে মহা- 
ভারতোক্ত বিরাটরাজার অশ্বশাল! ছিল বলিয়া ইহার নাম ঘোড়াঘাট হয়। নসরত সাহ 


১৪৪ বাংলায় ভ্রমণ 





যখন গড়ের সিংহাসনে অধিষ্ঠিত সেই সময়ে রংপুর জেলার অন্তর্গত কীটাছুয়ারের রাজ 
নীলাম্থর ঘোড়াঘাটের অধিপতি ছিলেন বলিয়া কথিত। এই স্থানে তাহার একটি অরণা- 
পরিবেষ্টিত ও সুরক্ষিত ছুর্গ ছিল। নসরত শাহের সেনাপতি প্রসিদ্ধ মুসলমান ধন্ধ 
প্রচারক গাজী ইসমাইল নীলাম্বরকে পরাস্ত করিয়া এই ছুর্গ অধিকার করেন ও এই 
স্থানের « নসরতাবাদ” নাম দেন। গাজী ইসমাইলের চেষ্টায় এখানে একটি শহর 
গড়িয়া! উঠে। উত্তরকালে মুঘলেরা যখন আসাম ছাড়িয়া আসিতে বাধা হন, তখন 
ঘোড়াঘাট মুঘল সাআ্াজোর উত্তর-পূর্ব সীমান্তের প্রধান সেনানিবাস হইয়া উঠে। 
কালবশে করতোয়ার গবাহ কমিয়! গেলে স্থানটি অত্ান্ত অস্থাস্থাকর হইয়া উঠে এবং এই 
স্থানের ফৌজদারি রংপুরে উঠাইয়া লইয়া যাওয়া হয়। ঘোড়াঘাটের প্রাচীন কীর্তির 
অধিকাংশই নদী গর্ভসাৎ হইয়াছে তবে মুঘল আমলের ফৌজদারের প্রাসাদের এবং একটি 
মসজিদের ধ্বংসাবশেষ এখনও বর্তনান। ঘোড়াঘাটের দুর্ভেছ্ঠ ছুর্গবিভয়ী গাজী ইসমা হালের 
সমাধি এখানকার প্রধান ডরষ্টবা বস্তু । হিন্দু ও মুসলমান উভয় সম্প্রদায়ের" ১লোকেই এই 
সমাধির প্রতি সম্মান প্রদর্শন করিয়া থাকেন । 


চরকাই-_কলিকাতা হস্টতে ২১৫ মাইল দূর। স্টেশন হইত ৭ মাইল পূর্বদিকে 
করতোয়ার পরিতাক্ত খাতের উপর অবস্থিত নবাীবগপ্ত। গ্রামে সীতাকোট নামে পরিচিত 
একটি প্রাচীন ইঞ্টকভূপ আছে। নিকটেই “তর্পণ ঘাট” নামে করতোয়ার একটি ঘাটও 
আছে। প্রবাদ এই ঘাটে রামায়ণ প্রণেতা মঙ্ঠামুনি বাল্রিকি স্লান ও তর্পণ করিতেন 

নিকটেই অধুনা-অজ্ঞাত কোন স্থানে ঠাহার আশ্রম ছিল। স্থানীয় লোকের বিশ্বাস 
রামচন্দ্রের আদেশে লক্ষ্মণ সীতাদেবীকে এই স্থানেই বনবাস দিয়া গিয়াছিলেন। সীতা- 
কোট নামটি অতীত যুগের স্মৃতি বন করিতেছে । আজিও বিশেষ বিশেষ পবের্বাপলক্ষে 
উত্তর বঙ্গের নানাস্থানের লোকে তর্পণ ঘাটে স্সান করিয়া থাকেন । 


নবাবগঞ্জ থান! হইতে ৫1৬ মাইল দূরে জঙ্গলমধো একটি ধ্বংসাবশেষ দুষ্ট হয়; উহা 
বাণরাজার বাড়ী বলিয়! পরিচিত । 


ফুলবাড়ী-_কলিকাতা হইতে ২২২ মাইল। স্টেশনের নিকটেই দামোদরপুর 
গ্রামে হরিপুকুর ও খোলাকুটা পুকুরের মধা দিয়া পথ তৈয়ার করিবার সময় ১৯১৫ খৃষ্টাব্দে 
পাচখানি তাত্রলিপি আবিফৃত হয়। এইগুলি রাজশাহীতে বরেন্দ্র অনুসন্ধান সমিতির 
চিত্রশালায় রক্ষিত আছে। ইহাদের মধ্যে প্রথম দুইটি কুমার গুপ্তের, ছুইটি বুধ 
গুপ্ত'দবের রাজাকালের ও একটি ভানু গুপ্তেদেবের রাজাকালের। এগুলি তাত্রশাসন 
নহে, ইহার প্রথমটির তারিখ ১২৪ গোপ্তাব্দ ব1 ৪৪৩ খৃষ্টাব্দ এবং শেষটির ২১৪ গোপ্তান্দ 
বা! ৫৩৩ খৃষ্টাব্দ । এই তাম্রলিপিগুলি হইতে প্রমাণিত হইয়াছে যে দেড় হাজার বছর 
পরও বরেক্দ্রভূমির উত্তরভাগ কোটীবর্ষ নামে খ্যাত ছিল এবং গঙ্গার উত্তর তীরের 
ভূভাগ পুণুবদ্ধন নামে পরিচিত ছিল ও গুপ্ত নাতাজোর অন্তভূক্তি ছিল। 


জংশন-__কলিকাত! হইতে ২৩৪ মাঈল দূর | ইহা পুরব্ববঙ্গ রেল- 
ক রর এখান হইতে মাঝারি মাপের রেলপথে পশ্চিমে দিনাজপুর, 
কাটিহার, পুশিয়া, যোগবণী প্রভৃতি স্থানে ও পূর্বদিকে রংপুর, কুচবিহার, ধুবড়ী, পা 

প্রভৃতি স্থানে যাওয়! য়ায়. : রেলের কল্যাণে পার্বতীপুর একটি নগণ্য পল্লী হইতে 
একটি বদ্ধিযুঃ শহরে পরিণত হইয়াছে । 


পার্ববতীপুরের আনতিদূরে প্রাচীন বাংলার একটি দুর্গের ধ্বংসাবশেষ আছে। ইহা 
বিরাট রাজার নারির হের হিল বলিয়া! কথিত। প্রবাদ এই দুর্গে বিরাট রাজার 
সেনাপতি ও শ্যালক কীচক বাস করিয়াছিলেন। ছূর্গটির আকৃতি সমচতুক্ধোণ ও 
পরিমাণফল প্রায় অদ্ধ মাইল । ছুর্গের পরিখা ও প্রাকার গভীর জঙ্গলের দ্বারা ষমাচ্ছন্ন। 
পার্রবতীপুরের থানার নিকটবর্তী একটি প্রাচীন বৃক্ষের তলদেশে একটি প্রস্তর নিশ্মিত 
লাঙ্গল ও কৃষি কাধোর উপযোগী প্রস্তর নিশ্মিত আরও কয়েকটি দ্রবা আছ্ছে। স্থানীয় 
লোকের বিশ্বাস যে এইগুলি কীচকের নিধনকর্ত। মধাম পাগ্ব ভীমের পরিত্যাক্ত দ্রবা। 
এই বস্তরগুলির সহিত ক্ষৌণীনায়ক ভীমের (“সাম্তাহার" ও “জয়পুরহাট” ডরষ্টবা) কৌন 
সম্বন্ধ আছে কি না তাহা আজিও নির্ণীত হয় নাই। 


সৈয়দপুর-_কলিকাত। হইতে ২৪৩ মাইল দূর। ইহা রংপুর জেলার অন্তত 
একটি বদ্ধিধু স্থান। এখানে পূর্ববঙ্গ রেলপথের মাঝারি মাপের ইঞ্জিন ও গাড়ী 
মেরামত ও প্রস্তুত করিবার কারখানা! অবস্থিত। এই কারখানায় চার পাচ হাজার লোক 
কাজ করে। সৈয়দপুরে ট্রাফিক বিভাগের একটি ডিষ্রিক্ট বা জেলার সদর অবস্থিত। 
এখানকার রেলএয়ে উপনিবেশটি একটি সুদৃশ্য শহর । আধুনিক সভাতার প্রায় সকল 
রকম সুবিধাই এখানে আছে। সৈয়দপুর পাটের একটি প্রধান গঞ্জ। 


দ্রওয়ানি- কলিকাতা হইতে ২৫* মাঈল দূর। ইহা রংপুর জেলার একটি 
বিখ্যাত পাটের গঞ্জ। স্টেশনের অনতিদূরে একজন পীরের সমাধি আছে। তথায় প্রতি 
রংসর পৌধ-মাঘ মাসে একমাস স্থায়ী একটি বিরাট মেলা হয়। এই মেলায় হাতী, 
ঘোড়া, উট, মহিষ, গরু ও ভেড়া! প্রভৃতি পশু কিনিতে পাওয়া যায়। 


নীলফামারি- কলিকাতা হইতে ২৫৫ মাইল দুর। স্টেশন হইতে নীলফামারি 
শহরের দূরত্ব দুষ্ট মাইল। ইহা রংপুর জেলার একটি মহকুমা । এক বিস্তীর্ণ ও সমতল 
ঠা ক্ষেত্রের উপর শহরটি অবস্থিত। কথিত আছে, পর্বে এখানে যথেষ্ট নীলের 

চাষ হইত বলিয়া স্থানের নাম নীলফামারি হয়। এখনও একটি পুরাতন নীলকুঠির 
ধ্বংসাবশেষ এখানে দেখিতে পাওয়া যায়। 


_৫ড'মার- কলিকাতা হইতে ২৬৬ মাইল দূর ।' ইহা একটি বদ্ধিুঃ শহর ও 
বখ্যাত বাণিজ্যকেন্দ্র। করতোয়ার প্রবাহ হাসের পর ঘোড়াঘাটের পতন ঘটিলে 
াণিজাকেন্্র হিসাবে ডোমারের অভ্যুদয় ঘটে । 


__ ডোমারের নিকটবন্তাঁ পাঙ্গা গ্রামে জনৈক পীরের আস্তানা আছে। সাধারণতঃ 

ইনি সপাঙ্গা পীর” নামে পরিচিত। প্রতি বংসর পৌষ মাসে এই গীরের উরস্‌ বা 

নৃতাতিথি উপলক্ষে এই স্থানে একমাসব্যাগী মেলা হইয়া থাকে | দরওয়ানির মেলার স্যায় 

এই, মেলার বসত গৃহপালিত, পশুর ক্রয়-বিক্রয় চলে। স্টেশন হইতে সাড়ে চার 
॥ পু 

মাইল উত্তর-পশ্চিমে দেবীগঞ্জ একটি বছ্ছিধু গ্াম। ইহা! কোচবিহার মহারাজার চাকলাজাত 
জমিদারীর সদর তহশীল। 


হল্দিবাড়ী--কলিকাতা হইতে ৩০* মাইল। এই স্ানটি পাটের কারবারের 
জন্য বিখযাত। ইহা কোচবিহার রাজোর অন্তর্গত । 


জলপাইগুড়ি_কলিকাতা হইতে ২৯৬ মাইল দূর। : ইহা জলপাইগুড়ি জেলার 
ও রাজশাহী বিভাগের সদর শহর ৷ শহরটি ত্রিক্রোতা বা তিস্তা নদীর তীরে অবস্থিত। 
শহরের মধ্য দিয়া কার্ল! নামক একটি ছোট নদী প্রবাহিতা। শহরটির দৃশ্য অভি 
সুন্দর । কার্ল! নদীর লৌহসেতু হইতে মেঘ ও কুয়াসামুক্ত পরিষ্কার দিনে তুষারাচ্ছ্ 
হিমালয়ের মহান্‌ দৃশ্য দৃষ্টিগোচর হয়। জলপাইগুড়ি চায়ের বাবসায়ের একটি প্রধান 
কেন্দ্র। এই জেলার ডুয়ার্স অঞ্চলে বু চা-বাগান আছে। শহরে ডাকবাংলা, হোটেল, 
ধর্মশালা ও জরাই প্রন্ভৃতি আছে। ইহা! একটি উন্নতিশীল স্থান। এখানে একটি 
মেডিক্যাল স্কুল ও মেয়েদের উচ্চ ইংরেজী বিগ্ভালয় আছে । এই শহরে পিচ্‌ দেওয়া 
রাস্তা, কলের জল, বৈদ্যুতিক আলো, টেলিফোন ও সর্ধবঞ্ুকার যান-বাহন আছে। 
কথিত আছে, এই স্থানে পূর্বে প্রচুর' জলপাই গাছ ছিল বলিয়৷ জলপাইগুড়ি নাম 
হইয়াছে । তিস্তা নদীর অপর পারে শহরের ঠিক বিপরীত দিকে "বাণেজ ঘাট” নামে 
বেঙ্গল ডুয়ার্স রেলওয়ের একটি স্টেশন আছে । 


জলপাইগুড়ি জেলার অধিকাংশ স্থান পুবেব প্রাচীন কামতাপুর € কোচবিহার 
রাজোর অন্তর্গত ছিল। ইহার পূর্বাঞ্চল বা ডুয়ার্স প্রদেশ ভুটান রাজোর সীমান্ত পধান্ত 
বিস্তৃত। ভূটানী ভাষায় ডুয়ার্স কথাটির অর্থ ছুয়ার, দ্বার ব৷ সীমান্ত 1 ব্রিটিশ শাসনের 
পুর্ব ভূটিয়ারা দুয়ার অঞ্চল কোচবিহার রাজা হইতে বিচ্ছিন্ন করিয়াছিল । ১৮৬৯ 
খুষ্টাে যখন এই প্রদেশ ভূটিয়াদের হস্তচাত হইয়া ব্রিটিশ অধিকারভুক্ত হয় তখন 
ইহাকে দুই অংশে ভাগ.কর! হয়। পুরবাংশ আসামের গোয়ালপাড়া জেলার সহিত 
সংযুক্ত হয় এবং প্শ্চিমাংশ লইয়া “ওয়েসার্ণ ডুয়ার্স” নামে বাংলার একটি নৃতন জেল। 
, গঠিত হয় এবং একজন ডেপুটি কমিশনারের উপর উচ্বার শাসনভার অপিত হয়। এ 
ষময় বর্তমান জলপাইগুড়ির “রেগুলেশন” অঞ্চল রংপুর জেলার অধীন ছিল। ১৮৬৯ 
খৃষ্টাব্দে এই অঞ্চলকে রংপুর হইতে বিচ্ছিন্ন করিয়া “ওয়েষ্টা্ণ ডুয়ার্সের” সহিত সংযুক্ত 
করা হয় এবং জলপাইগুড়ি নামে একটি নৃতন জেল! গঠিত হয়। ডুয়ার্স অঞ্চল. এখনও 
“নন্‌ রেগুলেটেড” বা! চিরস্থায়ী।বন্দোবস্তের বহিভূতি অঞ্চল। 


- * জলপাইগুড়ি জেলায় ছুইটি পুরাকীত্তি আছে। একটি তিস্তার অপর পাবে 
জলপাইগুড়ি শহর হইতে ৯ মাইল দূরে অবস্থিত জঞ্লেশ্বর মন্দির । ইহা একটি বিখা'5 
শৈরণীঠ শিবরাত্রির মেলার. সময় এখানে বু-যাত্রীর সমাগম হয়|. মেলাতে অনেক 
পাহাড়িয়া জাতীয় লোক আসে এবং নানাপ্রকার ভীব-জন্তর ক্রয়-বিক্রয় ইয়। সুন্দর 
সুন্দর ভূটানী কুকুর এই সময় কিনিতে পাওয়া যায়। জক্পেশ লিঙ্গ ভূগর্ভে প্রোথিত। 
প্রবাদ-ফে খুষ্টয় প্রথম শতাব্দীতে প্রাগ্জ্যোতিষপুর (বর্তমান গৌহাটী) রাক্জোর রাজ। 

পূর্ববঙ্গ রেলপথে বাংলাদেশ ১৪৭, 





জল্পেশ্বর গভীর অরণামধো এই অনাদি শিবলিঙ্গকৈ আবিষ্কার করেন। মন্দির নিশ্ধাণ করিয়া 
তিনি স্বীয় নামে শিবলিঙ্গের নামকরণ করেন। তংপ্রণীত আদি মন্দির ধ্বংস হইয়া গেলে 
প্রায় তিনশত বৎসর পূর্বের কোচবিহারাধিপতি রাজ। প্রাণনারায়ণ জল্পেশ্বরের বর্তমান 
মন্দির নিম্মাণ করেন। এই মন্দিরটির শিরোভাগে একটি গোলাকৃতি গুম্বজ থাকার 
উহা দুর 'হইতে মস্জিদের মত দেখাইত। বর্তমানে “জল্পেশ টেম্পল কমিটি” নামক 
সমিতি কর্তৃক ইহা সংস্কৃত ও পুনর্গঠিত হওয়ার ফলে ইহার পূর্ধবরঞ্* একেবারে পরিবন্তিত 
হইয়া গিয়াছে । এখন এই মন্দির দেখিয়! ইহাকে নিতান্তই আধুনিক বলিয়া মনে হয়। 
জল্লেশ মন্দিরের প্রথম তলটি চতুক্ষোণাকৃতি এবং প্রত্যেক ফোণে একটি করিয়া 
ঘর আছে। 





জল্লেম্বরের পুরাতন মন্দির 


গতুতত্ববিদ্গণ্র মধ্যে অনেকে অনুমান করেন যে জল্পেশ লিঙ্গ বলিয়া যাহা অধুনা 
পূজিত, উহা! মূলে একখণ্ড প্রস্তরমাত্র এবং স্থানীয় অরণ্যবাসী অনার্ধাগণই উহার 
প্রতিষ্ঠাতা । অবশ্য এ সম্থন্ধে যথেষ্ট মতদ্বৈধ আছে । শিবশতনাম স্তোত্রে উল্লিখিত 
আছে “ অহং কোচবধৃপুরে জন্েশ্বর ইতীরিতঃ” অর্থাৎ কোচবিহার রাজো আমি জল্োশ্বর 
নামে পরিচিত ! জজল্লেশ মন্দিরের দক্ষিণে যে সুন্দর জলাশয়টি আছে উহা হইতে প্রাপ্ত 
একটি বান্থুদেব মৃত্তি অপর একটি ক্ষুদ্র মন্দিরে প্রতিষ্ঠিত করা হইয়াছে। 


জলপাইগুড়ি শহর হইতে নয় দশ মাইল পশ্চিমে ভিতরগড় নামক একটি বিস্তৃত 
ও সুরক্ষিত প্রাচীন দুর্গের ধ্বংসাবশেষ আছে। গবাদ, ইহা! পৌরাণিক খুগের পুথুরাজার 
রাজধানী । ইহাতে পর পর চার প্রস্থ ঝেষ্টনীর মধো গড় ও চারিদিকে পরিখা এবং 
ছুর্গের কেন্দরস্থালে অবস্থিত ভগ্ন প্রাসাদের পারে একটি প্রকাণ্ড নিশ্মল সলিল! দীঘি বিদ্ধমান 
আছে। দীঘিটি “মহারাজ দীঘি” নামে পরিচিত, এবং ইহাতে দশটি ঘাটের ভগ্নাবশেষ 
দষ্ট হয়॥ : কীচক নামক এক যাযাবর অস্পশ্ঠ জাতির সংস্পর্শে ধন্মলোপের ভয়ে 

[পুথুরাজা! নাকি এই দীঘির জলে ডুবিয়া আত্মহত্যা করেন। কীচক জাতি এখন 
বিলুপ্তপ্তায়। জলপাইগুড়ির বনে জঙ্গলে এখনও সামান্ত ছুই চাঁর ঘর কীচকের বাস 
আছে। বন্যা পশুপক্ষী প্রভৃতি শিকার করিয়া ইহারা জীবিকা নিব্বাহ করে । 


গড়ের উত্তরদিকস্থ তালম! নদী হইতে পরিখার জল লওয়া হইত। প্রাসাদ এবং 
মহারাজ দীঘি ঘেরয়া নগরটি পুর্বব-পশ্চমে ১৯৩০ গজ এবং উত্তর-দক্ষিণে ৩৪৫ গজ । 
মধ্যবন্তী নগরীটি পুর্বব-পশ্চিমে ৩৫৩০ গজ এবং উত্তর-দক্ষিণে ৬৩৫০ গজ, ইহার দক্ষিণে 
বাঘপুখোরী নামে একটি পুছ্ছরিণী আছে, উহার নিকটে নাকি রাজা কতকগুলি বাঘ 
রাখিতেন। বাহিরের নগরীটি উত্তর-দক্ষিণে প্রায় চার মাইল হইবে । ইহাতে নিষ্নতম 
স্তরের অধিবাপীরা বাস করিত এবং ইহার নাম ছিল হরির ঘর। 


সম্ভবতঃ খুষ্টা় নবম বা! দশম শতাব্দীতে কান্থোজ বা তিববতীয়গণের আক্রমণ 
হইতে উত্তরবঙ্গ রক্ষা করিবার জন্যা বাংজার পালবংশীয় রজার! এই দুর্গ নিম্মাণ কারন। 





জলপ।ইগুড়ি রাজবাড়ীর তোরণ 


জলপাইগুড়ি জেলার পুরাতন ইতিহাসের সহিত সাহিত্য সআাট বঙ্ধিমচন্দ্রের “দেবা 
চৌধুরাণীর” ঘনিষ্ঠ সম্বন্ধ আছে। জলপাইগুড়ির “রেগুলেশন” অঞ্চল অর্থাৎ শিলিগুড়ির 
নিকটস্থ তিস্তা তীরবর্তী বৈকুষ্ঠপুর জঙ্গল মহাল, চিলহাটির নিকটবর্তী বোদা এবং টার র 
পূর্ববপারে পাটগ্রাম পরগণ! পৃব্বে কোচবিহাররাজের অধিকৃত ছিল। পরবর্তীকালে এ 
পরগণাগুলি মুঘলদের অধিকারভূক্ত হইয়া! সীমান্তের ফকিরকুণ্ডি (বর্তমান রংপুর) নাম 
ফৌজদারীর অধীন হয়।. ১৭৬৫ খৃষ্টাব্দে ঈস্ট্‌ ইপ্ডিয়া কোম্পানি ককিরকুণ্ডির নি 
লাভ করিয়া ইতিহাস-কুখাত দেবীসিংহকে উহার ইজারাদার নিযুক্ত করেন। : দেব- 
সিংহের অমানুষিক অত্যাচারে কৃষকেরা বিদ্রোহী হয়। এই বিদ্রোহ দমন করি? 

কোম্পানিকে যথেষ্ট বেগ পাইতে হইয়াছিল। একদল ব্রিটিশ সৈন্য কৃষকদের নিকট 
পরাজিত হয় এবং ক্যাপ্টেন টমাসের অধীন অপর একদল সৈম্যাকে তাহারা অবরুদ্ধ 
করে। রংপুরের বরকন্দাজ ব| লাঠিয়াল দ্বার! গঠিত একটি দেশীয় সৈম্তবাহিনীকে অপর 
তিন দল সৈন্যের সহিত বিদ্রোহ দমন করিবাব জন্তা প্রেরণ করা হয়। এই সম্মিলিত 
সেনাবাহিনী কৃষকদিগকে তাড়িত করিয়া বৈকুষ্ঠপুরের জঙ্গলের মধো অবরুদ্ধ করে এবং 
তাহাদিগকে ছত্রভঙ্গ করিয়া! দেয়। কৃষকদের মধ্যে অনেকে আত্মসমর্পণ করিতে বাধা 
হয় এবং ইংরেজ আদালতে তাহাদের যথাযোগ্য শাস্তিও হয়। বিদ্রোহী কৃষকদের 
আশ্রয়স্থান বৈকৃষ্ঠপুরের অরণা বর্তমানে বহুলাংশে পরিষ্কৃত হইয়া চা-বাগানে পরিণত 
হইয়াছে । কোচবিহার রাজবংশের সমগোত্র বৈকুষ্ঠপুরের প্রসিদ্ধ “রায়কত" উপাধিধারী 
ভূম্যধিকারীর শিকারপুর নামক চা-বাগান এইরূপ পরিষ্কত অঞ্চলে জঙ্গলের সীমান্তে 
অবস্থিত। এই চা-বাগানের মধো 'একটি ক্ষুদ্র সুদৃশ্য মন্দিরের সহিত জনশ্রুতি অনুসারে 
দেবীরাণী বা দেবী চৌধুরাণীর ম্মুতিবিজড়িত। বৈকু্ঠপুর বনানীর প্রান্ত দিয়া “দেবী 
চৌধুরাণী” উপন্যাসে বণিত ত্রিক্রোতা নদী আজিও প্রবাহিতা। অনেকের ধারণ! 
নিকটবর্তী দেবীগঞ্জ, দেবীঘাট ও দেবীডোব! প্রভৃতি পল্লীগুলি কোম্পানির শাসনের 
বিরুদ্ধে বিদ্রোহী কৃষকগণের নেতৃস্থানীয়া উপন্যাস বণিতা। দেবী চৌধুরাণীর বাস্তবতার 
স্মৃতি বহন করিতেছে । | 


জলপাইগুড়ি হইতে প্রায় ১৪ মাইল পশ্চিমে মহানদীর তীরে তিতালিয়] গ্রাম 
অবস্থিত। এক কালে ইহা পুরাত॥ রংপুর জেলার একটি মহকুমা-সদর ছিল। এখন 
ইহা জলপাইগুড়ি সদরের তন্তর্গত। জলপাইগুড়ি হইতে তিতালিয়া পর্যানস্ত ভাল রাস্তা 
আছে। এখনও বাজারের নিকট অনেকগুলি সুন্দর পাকা বাড়ী এবং পরিত্যক্ত ঘোড়- 
দৌড়ের মাঠ তিতালিয়ার পুরাতন গৌরবের সাক্ষা দিতেছে । ক্ষুদ্র একটি পাহাড়ের উপর 
এখানকার ডাক বাংলাটির অবস্থান অতি মনোরম। তিতালিয়া শিলিগুড়ি হইতে ১৬ 
মাইল দক্ষিণ-পশ্চিমে গ্যাঞ্জেস্-দাঞ্জিলিং রোডের উপর অবস্থিত। 


শিলিগুড়ি-_কলিকাতা হইতে ৩১৮ মাইল দুর। ইহা পূর্ববঙ্গ রেলপথের, 
প্রধান লাইনের শেষ স্টেশন। শিলিগুড়ি পূরের্ব অত্যন্ত তন্াস্থাকর স্থান ছিল। 
রেলের কল্যাণে এখন ইহা একটি বদ্ধিুণ নগরে পরিণত হইয়াছে। ইহা এখন 
দাজ্জিলিং জেলার একটি মহকুমা । ইহার চারিদিকে বনু চা-বাগান হওয়ায় এখানকার 
শ্রী ফিরিয়া গিয়াছে । 


শিলিগুড়ি শহরটি বিস্তৃত মাঠের মধ্য গড়িয়া উঠিয়াছে। চারিদিক বেড়িয়াই 
হিমালয়ের পাদমূলে তরাইয়ের ছূর্গম অরণা । এই গভীর জঙ্গলে নানাবিধ হিং জন্তর 
বাস। শিলিগুড়ি হইতে যে কোন দিকে ভ্রমণে বাহির হইলেই হিমালয় পর্বতশ্রেণী 
দেখিতে পাওয়া যায়।. তরাইয়ের গভীর অরণ্যপরান্ত হইতে ঢেউয়ের পরে ঢেউয়ের মত 
একটির পর একটি পর্ববতশ্রেণী নীল আকাশের সহিত মিলাইয়া! গিয়াছে । 

শিলিগুড়ি নামটি কোচদিগের গুরদত্ত বলিয়া অন্থমিত হয়। ইহার অর্থ পাথুরে 
জায়গা, নিকটস্থ মহানদীতে হিমালয় হইতে আনীত প্রস্তরখণ্ডের সপ হইতে এই 
নামের উৎপন্থি। 


শিলিগুড়ি সম্বন্ধে প্রায় শতবধ পুবেরব 1710912520. ]108781$ প্রণেতা বিখাত 
উদ্চিদ্তত্ববিদ্‌ স্যার জে ডালটন কার (১17 199৩70 13910 [10901০.) লিখিয়াছিলেন, 
“আমি শিলিগুড়ির কাছাকাছি ঢেউয়ের মত উচুনীচু কঙ্করাকীর্ণ তেরাইয়ের বনভুনির 
নানাস্কান পরিভ্রমণ করিয়াছি । যে অল্প সময় শিলিগুড়িতে ছিলাম, তাহ! আমার কাছে 
বেশ ভাল লাগিয়াছিল। শিলিগুড়ির চারিদিকের ভূমি ঢেউয়ের মত উঁচুনীচু।” 


এই শহরে হিন্দুদের দেবমন্দির ও মুসলমানদের কয়েকটি মস্জিদ আছে। 
হোটেল, ধম্মশালা, ডাকবাংল। থাকায় এখানে যাত্রীদের আহারাদির ও বাসস্থানের 
কোনও অস্ুবিধ! নাই । ব্যবসায়িগণের মধ্যে মাড়োয়ারীদের সংখ্যাই বেশী। 


বর্তমান সময়ে শিলিগুড়ি একটি শ্রেষ্ঠ বাণিজাকেন্দ্র। এখ|ন হইতে তিববতের 
পশম, মুগনাভি, চা, কমলা, শালকাঠ ও অন্যান্য মূলাবান কাঠ নানাস্থানে রপ্তানি হয় । 


তরাইএর কার্ধোর জন্য কাসিয়ংএর সদর-আলার অধীন একজন ডেপুটা ম্যাজিষ্ট্রেট 
এখানে থাকেন। পূর্বে ইহার দপ্তর ছিল শিলিগুড়ি হইতে ৮ মাইল দক্ষিণে ফাসী- 
দেওয়! গ্রামের নিকটস্থ হাসকুয়ার বা হাসখাওয়। গ্রামে । রেলপথ খুলিবার পর ১৮৮১ 
খৃষ্টাব্দে ইহার দপ্তর শিলিগুড়িতে উঠিয়া আসে। 


শিলিগুড়ি হইতে দাজ্জিলিং হিমালয়ান রেলপথ নামক ২-ফুট গেজের রেলপথ আলম্ত 
হইয়াছে; এখানে গাড়ী বদল করিতে হয়। এই রেলপথের প্রধান লাইন উত্তর-পশ্চিমে 
কাসিয়ং হইয়া! ৫১ মাইল দূরবর্তী দার্জিলিং গিয়াছে। একটি শাখা লাইন ৭ মাইল 
দূরবর্তী পুণিয়! জেলার অন্তর্গত কিষণগঞ্জ গিয়াছে । অপর একটি শাখা তিস্তা-উপত্যকা 
দিয়া কালিম্পং অভিমুখে শিলিগুড়ি হইতে ৩০ মাইল দৃরবর্তাীঁ গেলিখোলা পর্যন্ত গিয়াছে । 
এই সকল স্থানে শিলিগুড়ি হইতে মোটরযোগেও যাওয়া যায়। 


পূর্ব দাজ্জিলিং যাইতে হইলে কলিকাতা হইতে পূর্ধব-ভারত রেলপথে _.ট্রেণে 
সাহেবগঞ্জ পর্যন্ত গিয়া তাহার পর নৌকায় গঙ্গা পার হইয়। গরুর গাড়ী, পান্ধী বা ঘোড়ায় 
করিয়! গ্যাঞ্জেস্-হিম।লয়ান রাস্তা ধরিয়! পুণিয়া, কিষণগঞ্জ, তিতালিয়া ও শিলিগুড়ি হইয়া 
প্রায় ছুই শত মাইল অতিক্রমের পর দার্জিলিং পৌছাইতে হইত। ইহাতে প্রায় এক 
পক্ষকাল সময় লাগিত। ১৮৭৮ খুষ্টাবচে পূর্বববঙ্গ রেলপথ কলিকাতা হইতে শিলিগুড়ি 
পৌছাইটালে তথা হইতে তাঙ্গ। করিয়া দার্জিলিং যাইতে হইন্দ। এইরূণ তাঙ্গার বাবস্থ' 
১০ বৎসর চলিয়াছিল। ইতিমধ্যে এই ব্যবস্থার নানারূপ অন্ুবিধার জনতা ১৮৭৯ খুষ্টাব্ডে 
পূর্ববঙ্গ রেলপথের তৎকালীন সর্ববাধাক্ষ মিঃ ফ্রাঙ্থলিন প্রিস্টেজের পরিকল্পনা অনুযায়ী 
দাঙ্জিলিং-হিমালয়ান রেলপথের নিম্মাণ আরম্ভ হয়। ১৮৮০ খুষ্টাব্দের মার্চ মাসের 


১” 

মধ তিনধারিয়! পরাস্ত রেলপথ খোলা হয় এবং ১৮৮১ খুষ্টাব্দের জুলাই মাসের মধ 
দাজ্জিলিং পর্য্যন্ত লাইন. সমাপ্ত হয়। এই. পার্বতা রেলপথটিতে একটিও সুড়ঙ্গ 
না থাকায় ভ্রমণকারীর পক্ষে অন্ান্ত পার্বতা রেলপথের ন্যায় নুড়ঙ্গমধো বৌয়ার জন্য 
কষ্ট পাইতে হয় না এবং হিমালয়ের অপূর্ব ও পরিবর্তনশীল শোভা উপভোগ করিবার 
কোন বাধা হয় ন।। এই রেলপথের খেলাঘরের ন্যায় ছোট ছোট গাড়ী ও ইঞ্জিন 
দেখিয়া! অনেকেই আশ্চর্য হন কেমন করিয়া ইহারা হিমালয়ের উচ্চ শিখরে উঠিবে। 
গাড়ী চলিতে আরম্ভ করিলে সে বিশ্ময় আর থাকে ন৷। ক্ষুদ্র ট্রেণ 'আকিয়। বাঁকিয়! 
পাহাড়ের গা দিয়! ঘুরিয়া ঘুরিয়া নানা কৌশলে ক্রমে উপরে উঠিতে থাকে । এই 
পাব্বতা রেলপথের ইঞ্জিনীয়রকে ইহার জন্য বু আয়াস ত্বীকার করিতে হইয়াছে। এই 
কারণে দাজ্জিলিং যাইতে এই রেলপথে ভ্রমণ বিশেষ উপভোগা অভিজ্ঞতা । 


দ্াজ্জিলিংএর পথে- শিলিগুড়ি স্টেখন ছাড়িয়াই পুর্ববদিকে তিস্তা উপতাকা 
শাখা লাইন ফেলিয়া মহানদী সেতু পার হইয়া ৪ মাইল দূরবর্তী পঞ্চনই জংশন পড়িবে । 
এই জংশন হইতে কিষণগঞ্জ শাখা বহির্গত হইয়াছে। পঞ্চনইএর পার্্ববন্তী গাম চাদ- 
মণিতে চৈত্রমাসে দোলপুণিমার সময় রাজবংশীদের বসন্ত উৎসব ও কামদেবের পূজা 
রতাগীতাদি সহযোগে মহাসমারোহে অনুষ্ঠিত হয়। কিষণগঞ্জ শাধাপথের বাঘডোগরা 
হাতিঘিষা ও নকসল বাড়ী স্টেশন শিলিগুড়ি হইতে যথাক্রমে ১০, ১৪ ও ১৮ মাইল 
দূরে তরাইএর জঙ্গলমধো অবস্থিত। পুরে এখানে বাঘের অতান্ত উবদ্রব ছিল বলিয়া 
বাঘডোগরা৷ নাম হইয়াছে, হাতীর অত্যাচারের জন্য হাতিঘিসা ও নকসল আর্থে তিববতীয় 
ভাষায় শিকারের উপযোগী স্থান বলিয়া! নাম হইয়াছে নকল বাড়ী। ইহাদের পরের 
স্টেশন বাঁতাসী ও আধকারী দাজ্জিলিং জেলার শিলিগুড়ি মহকুমায় অবস্থিত। তাহার 
পর পুশিয়া জেলার কিষণগঞ্জ মহকুমা আরম্ভ হইয়াছে । শেষোক্ত মহুকুমায় এই শাখা 
লাইনে ইস্লামপুর থানা ও ঠাকুরগঞ্জ প্রধান স্টেশন। ইস্লামপুরে এ অঞ্চলের বড় 
হাট। ঠাকুরগঞ্জের একটি ধ্বংসাবশেষ বিরাট রাজার বাড়ী ছিল বলিয়া কথিত। । কয়েক 
বৎসর পৃবের ত্রিকোণমিতিক মাপের সময় এখানে ক্ষোদিত লিপিযুক্ত কতকগুলি প্রস্তরখণ্ড 
৪১০ ঠাকুরগঞ্জ, শিলিগুড়ি ও কিষণগঞ্জ হইতে যথাক্রমে ৩৮ ও ৩২ 

] 


কিষণগ্ঞ্জ শাখা ছাড়িয়া দিয়া দার্জিলিং ভভিমুখে পঞ্চনই জংশনের পরের স্টেশন 
শিলিগুড়ি হইতে ৭ মাইল দূরবর্তী সৃকৃনী। এই পর্যন্ত রেলপথ গ্রায় সমতল ভূমি 
দিয়। আসিয়াছে ।  পঞ্চনই ও সুক্নার মধ্যে রেলপথের উভয়দিকে চা-বাগান দেখিতে 
পাওয়। যায়। ন্ুক্ন৷ হইতে তরাইএর জঙ্গল এবং পাহাড়ের চড়াই আরম্ভ হইয়াছে। 
এখানকার পর হইতে বনানীর শোভা দেখিলে বিস্মিত ও মুগ্ধ হইতে হয়। যতদূর দেখা 
যায় কেবল তরুশ্রেণীর পর তরুশ্রেণী চলিয়াছে। বনবিহঙ্গের কুজন, পাহাড়িয়া নদীর 
কুলুকুলু রাগিনী ও বিল্লীরব শুনিতে শুনিতে কবির কথা মনে পড়িয়া যায়, “ঝিললী- 
মুখরিত বনপরিপুরিত কলয়তি মহানদী মৃদুলপ্রপাতে।” ঘন জঙ্গলের ভিতর দিয়৷ রেলপথ 
বিশাল হিমালয়ের সি্গলীলা পর্ববতশ্রেণীর একটি বাহু বাহিয়া ক্রমেই উপরে উঠিতেছে। 


১৫২ বাংলায় ভ্রমণ 


হাট মাইগ দীর্ঘ এই পর্বতাশ্রেণীটি একদিকে নেপাল ও অপরদিকে নিকিম ও দাজ্জিলি 
জেলার সীনা নিদিষ্ট করিয়া! উঠিতে উঠিতে কাক্র, জন, ও -কাঞ্চনজজ্ার উত্ত্গ শিখরে 
গিয়া শেষ হইয়াছে। 


শিলিগুড়ি হইতে ১২ মাইল দূরবর্তী পরবর্তী বংটং পৌছাইবার পূর্রেই রেলপথ 
১নং লুপের সাহাযো চক্রাকারে উপরে উঠিয়্াছে। যেখানে পব্বতকে বেষ্টন করিয়া 
লাইন লইয়া যাইতে হইলে অনেকটা ঘুর হয়, সেইখানে লুপ বা চক্র তৈয়ার করিয়া 
সহজে গাড়ীকে উদ্ধে উঠাইবার বাবস্থা করা হয়। রংটং-হইতে স্পষ্ট বুঝিতে পারা যায় 
যে রেলপথ সমতল ভূমি ছাড়িয়া পর্ধবতগাত্রে অনেকদূর উপরে উঠিয়াছে। 





তিনধারিয়। লুপ 


রংটং পার হইয়! স্ু-উচ্চ সেলিম পাহাড় (৩১৫০০ ফুট) সম্মুখে দৃষ্ট হয় এবং কিছু 
পরেই ২নং লুপ বা চক্র দিয়া রেলপথ উপরে উঠিয়াছে। এই ২নং চক্রের নিকটে 
চিতাবাঘের উপদ্রব সুবিদিত। কথিত আছে কুড়ি বংসরে এই স্থানে শতাধিক বাক্তি 
চিতাবাঘের আক্রমণে - প্রাণ হারাইয়াছে। বনানী ক্রমে গভীর হইতে গভীরতর হইয় 
উঠিতেছে ৷ বুপ্রকারের লতাগুলসবৃক্ষাদিতে উপতাকা! ও গিরিসন্ছট কাণায়  কাণায় 
ভরিয়া উঠিয়াছে। মধ্যে মধ্যে চা-বাগান দিযে বু অমল হরির আল 
করে। অল্প পরেই ৩নং বা চুখাভা্গী চক্র পার হইয়া শিলিগুড়ি হইতে ১৬ মাই 
দুরবন্তী চুণাভাটী ছাড়াইয়া কাসিয়ংএর নিকটস্থ মহলদীরাম পর্বতের কা? 
শিখরদেশ (৭,০০০ ফুট উচ্চ) সিটং পাহাড় দৃষ্টিপথে পড়িৰে ! 


পূর্ববঙ্গ রেলপথে বাংলাদেশ ১৫৩ 





এইবার সহজে পর্ববতগাত্রের উপরে উঠিবার আর অবলম্বন গ্রথন রিভার্পটি 
(7৮৩1৪) আসিয়া পড়িবে ; ইহার সাহাযো ট্রেণ প্রথমে সম্মুখে অগ্রসর হইয়া পরে 
কিছু পিছু হটিয়। জাবার সম্মুখে চলিয়। ক্রনশঃ উচ্চ হইতে উচ্চতর পথ ধরিয়া! উপরের 
দিকে উঠিতে থাকে৷ প্রথন রিভার্সটির পরই শিলিগুড়ি হ্টতে ২* মাইল দূরবন্তী 
তিনধারিয়! স্টেশন। সমুদ্রপৃষ্ট হইতে তিনধারিয়ার উচ্চতা ২৮২২ ফুট । এখানে 
দাঙ্জিলিং-হিমালয়ান রেলওয়ের গাড়ী ও ইঞ্জিনের কারখানা ভাবস্থিত। পূর্বদিকে 
প্লযাটফরমের অপর ধারে ভুটানের রুক্ষ্ম পর্ববতশ্রেণী, এবং কিছু দক্ষিণদিকে তিস্তা ও 
মহানদী বাংলার সমতল ভূমিতে প্রবাহিতা দেখা যায়। 





গয়াঝাড়ীর নিকটবন্তী দ 
তিনধারিয়া ছাড়ির! যথাক্রমে ২ নং রিভাস্ ৪ নং চক্র ও ৩ নং রিভাস্তপার হইয়া 


শিলিগুড়ি হইতে ২৪ মাইল দুরবন্ গয়াবাড়ী স্টেশন। ইহা! সমুভ্পুষ্ঠ হইতে ৩,৪৮* 
ফুট উচ্চ। 


গয়াবাড়ীর পরই ৪নং বা শেষ রিভার্সটি পড়ে। এখানকার পাথর লক্ষা করিবার 
বিষয়; ভূতন্ববিদ্গণ ইহার নাম দিয়াছেন “সিকিম নাইস” । কাছে প্রসিদ্ধ 
পাগ্লাঝোরার নিকট জল লইবার জন্য গাড়ী থামে । মধ্যে মধো হঠাৎ গধিক 
বারিপাতের জন্য ইহা! ফাপিয়! ফুলিয়। উন্মন্ত বেগে বহিতে থাকে ; এই জন্য ইঠা পাগলা 
আখা! পাইয়াছে। এখানে ছয় ঘণ্টার মধো চৌন্ধ ইন্ধি পর্যান্ত বারিপাত হইতে দেখা 
গিয়াছে। পাগলা ঝোরা গ্রথন প্রথম রেলপথের অনেক ক্ষতি করিয়াছিল ; এখন 
তাহাকে শৃঙ্খলিত করিয়া অনেকটা আয়ত্তের মধ্যে আনা হইয়াছে । 'এই উদ্দাম ও 
খেয়ালী জলধারাটিকে বন্ধননিগীড়ত দেখিয়া! কবি সতোন্দ্রনাথ ব্যথিত হইয়াছিলেন। 


১৫$ বাংলায় ভ্রমণ 





তাহার কবিতায় পাগলাঝোরাকে তিনি আমর করিয়। গিয়াছেন। এই কবিতার কয়েকটি 
চরণ উদ্ধ'ত করা হইল :-- 

* তোমরা কি কেউ শুন্বে নাগে। পাগ লাঝোরার দুঃখ গাথা, 

পাগল ব'লে কবেব হেলা ? করব হেলা মনন বাথা ? 


জন্ম আমার হিম উরসে কুলে আমার তুলা নাই, 
সিন্ধনদের সোদর আমি গঙ্গাদিদির পাগলা ভাই । 


তবুও শিকল পরিয়ে দিলে রাখলে আমায় বন্দীবেশে, 
ক্ষুদ্র মানুষ স্বল্প আয়ু, আমায় কিন! বাধ লে শেষে । 
কৌশলে সে ফাদ ফেঁদেছে, পারিনে তায় ছি'ড়তে বলে, 
শীর্ণ হ'য়ে যাচ্ছি ক্রমে, পড়ছি গ'লে অশ্রজলে | 

আগে আমায় চিন্ত যারা বল্ছে শোনো যায়না চেনা । 
বাজবে কবে প্রলয় বিষাণ-_মুখে আমার উঠছে ফেনা । 
বিকল পায়ের ণিকলগুলে। কতদিন সে থাকবে আরো ? 
রুদ্রতালে নাচব কবে ? তোমরা কেহ বল্‌্তে পারো ?” 





মহানদীর |নকটবসতী দৃশ্থ 


পাগলাঝোর! ছাড়াইয়া শিলিগুড়ি হইতে ২৮ মাইল দুরবন্তী মহানদী স্টেশন ২ 
স্টেশনের সম্মুখস্থ জঙ্গলাবৃত মহলদীরাম পর্বত হইতে মহ্থানদী বা মহানন্দার উৎপত্তি 


পূর্ববঙ্গ রেলপথে বাংলাদৈশ ১৫৫ 





হইয়াছে । এইরূপ অনুমিত হয় যে: মহানদী নাম এই নদীর লেপচা নাম মহলদী 
কথার বাংলা অপত্রংশ । মহলদীর অর্থ বাঁকা নদী ২ এই নামের কারণ এই যে পাহাড় 
হইতে দেখ! যায়. এই - নদী 'সমতলক্ষেত্রে পৌছিয়া হঠাৎ দক্ষিণদিকে বীঁকিয়া 
গিয়াছে। ইহার সহিত তুলনা করিয়া লেপঢারা তিস্তযকে বলে রংতযু বা সোজা নদী, 
কারণ ইহাকে সমতলভূমিতে সোজা যাইতে দেখা যায়। মহলদীরাম পর্বতের 
নামের অর্থ মহালদী নদীর উৎস-স্থল । 


মহানদী ছাড়িয়া একটি কাটিং (পাহাড়াকে গভীর করিয়া কাটিয়। ছুই পার্শে 
পাহাড়ের উচ্চ প্রাচীর রাখিয়া রাস্তা) পার হইলে দূরে সমতলক্ষেত্রের দৃশ্বা অপরূপ সুন্দর 
দেখায়। পুর্ব হইতে পশ্চিমে পর পর তিস্তা, মহানদী ও বালাসন এই তিনটি নদীকে 
পরিষ্কার ও স্পষ্ট দেখিতে পাওয়া যায়।. বালাসন ব! বালুআসন নাম হইয়!ছে ইহার 
বিস্তৃত ও ন্বর্ণাভ বালুকাপুর্ণ নদীগর্ভ হইতে । শীঘ্রই ট্রেণ গিধর পাহাড়ের মধো এক 
কাটিং পার হইলে অকম্মাৎ সম্পূর্ণ নৃতন দৃশ্যপট উদঘাটিত হইবে । যতদূর দৃষ্টিগোচর 
হয়, শ্রেণীর পর শ্রেণী পাহাড়ের সারি নীল কুয়াসায় মিশিয়া গিয়াছে ; ইহাদের পাদদেশে 
তরাইরের ঘন জঙ্গলে অসংখা পারত নদী ও নিঝরিণী ক্ু্্যালোকে রূপার মত ঝিকি 
মিকি খেলিতেছে। ইহার-পরেই-কাসিয়ং স্টেশন 


কাসিয়ং_ ইহা শিলিগুড়ি হইতে ৩১ মাইল, কলিকাত| হইতে ৩৫ মাইল 
এবং দার্জিলিং হইতে মাত্র ১৭ মাইল। সমুদ্রপৃষ্ঠ হইতে ইহা ৪৮৬৪ ফুট উচ্চ। 
দাঞ্জিলিং হিমালয়ান রেলওয়ের ইহা একটি বড় স্টেশন। : কাসিয়ং দাঙ্জিলিং জেলার 
একটি মহকুমার সদর এবং দাজ্জিলিংএর মত বড় শহর না হইলেও এ অঞ্চলে ইহা! একটি 
সমদ্ধিশালী জনপদ । 


হিমালয়ের তুষারারৃত গিরিশুঙ্গের মধো এখান হইতে কাঞ্চনভজঘা, কাক্র ও জন্ন,র 
কেবল শিখর দেশটুকু ঘুম পাহাড়ের উপর দিয়া জাগিয়৷ থাকিতে দেখা যায়। কিন্তু 
কাসিয়এর প্রকৃত আকর্ষণ হইল দক্ষিণদিকে বাংলার বিস্তীর্ণ সমতল ভূমির দৃশ্য । লক্ষ্য 
করিবার বিষয় এখান হইতে পাহাড় যেন অকম্মাৎ [নিয় ভূমিতে নামিয়! গিয়াছে। 
দক্ষিণ-পূর্ববদিকে প্রথমে দেখিতে পাওয়া যায় তিস্তা, উহার পর বাম হইতে দক্ষিণে পর 
পর মহানদী, ঝালাসন ও নেপাল, সীমান্তের মেচী নদী ও বস্তা হস্তার লীলাভূমি মোরুং 
জঙ্গল $ উহার পর পরিষ্কার দিনে নেপালের মইখেলা ও জোক্মই নদীও দেখিতে পাওয়া 
যায়। তরাইএর জঙ্গল দেখিয়া স্পষ্ট বুঝিতে পারা যায় মাঝে মাঝে জঙ্গল পরিষ্কার 
করিয়া চাষ আবাদ করা হইয়াছে, এখানে ওখানে চা বাগানের কারখানার টিনের ছাদ 
নজরে পড়ে। ঘন সবুজ, ফিকে সবুজ প্রভৃতি সবুজ রংএর পার্থকা দ্বার৷ এত দূর হইতেও 
চা, ধান বা পাটের চাষ সহজেই ধরিতে পারা যায়। 


কাসিয়ংএর পশ্চিমদিকে ঠিক নীচেই বালাসন উপত্যকা এবং উর: অপর পারে 
বিল বাক রাহ! 


১৫৬ বাংলায় ভ্রমণ 


স্প্স্প 


দাজ্জিলিংএর মত উচ্চ নহে এবং এখানে অত. বেশী শীত হয়.ন1 বলিয়। অনেকে 
দাঞ্জিলিং অপেক্ষা কাপিয়ং পছন্দ করেন। এখানে দাজ্জিলিং অপেক্ষ। বৃষ্টি বেশী হয়। 
কাঙ্সিয়ংএর চারদকে পাহাড়ের গায়ে অসংখ্য চা বাগান, হইয়াছে এবং এখান হইতে 
দক্ষিণ-পশ্চিমদিকের সমতল ভূমিতে নানিয়া যাইবার :একটি পাকা রাস্তা আছে। 
শিলিগুড়ি হইতে দাজ্জিলিং যাইবার পাকা রাস্তা কাসিয়ং নগরের মধ্য দিয়া গিয়াছে এবং 
এই রাস্তার উপরেই প্রধান বাজার । কাসিয়ংএ এখন ছুই তিনটি স্কুল এবং অনেকগুলি 
বাড়ী হইয়াছে । কয়েক বংসর হইল দাজ্জিলিং-হিমাজয়ান: রেলের প্রধান আফিস 
দাজ্জিলিং হইতে এখানে উঠিয়া আসায় কাপিয়ং শঙ্কর খুব বড় হইয়া উঠিয়াছে। খুদরী 
অষ্টাদণ শতকের শেষ পধ্যন্ত কাপিয়ং সিকিম রাজোর অন্তর্গত ছিল। তাহার পরে 
নেপালের গুর্থা, রাজারা ইহা! কাড়িয়! লন। : ১৮১৭ খৃষ্টাব্দে এখানে ইংরেজেরা গুর্থাদের 
হারাইয়া দিয়! উহা সিকিমের রাভাকে ফিরাইয়া দেন। সিকিমের রাজা ১৮৩৫ খুষ্টাবে 
এখানে ৫1৬ মাইল চওড়া পার্ববত্যভূ'ম ইংরাজ সরকারকে ছাড়িয়া দিয়াছিলেন। একটি 
সামান্য গ্রাম হই:ত কাসিয়ং শহর গড়িয়া! উঠিয়াছে। - 


কাসিয়ংএর সৌন্দধ্য উপলব্ধি করিতে হইলে এখানে নামিতে হয়। এখানকার 
পথ ঘাটগুলি পরম রমণীয়। পাঙ্খাবাড়ী রোড, কার্ট রোড, ডাউ হিল রোড, প্রভৃতি 
বাস্তাগুলি অতিশয় মনোরম । এখানকার উঈগলস্‌ ক্র্যাগ, (72810 098) নামক 
পর্বতের উপর আরোহণ. করিলে একদিকে বিস্তৃত সমতল ভূমি, অপর দিকে তুষার 
কিরীট-মগ্ডিত গিরিশুঙ্গ শ্রেণী সুন্দররূপে দেখিতে পাওয়া যায়। ঘোড়া ও ডাগ্ডি 
স্টেখনেই পাওয়া যায়। এজন্য যাত্রীদের চলাফেরারও সুবিধা রহিয়াছে। 


কাসিয়ং স্টেশন ছাড়িবার কিছু পরেই ট্রেণ হইতে কাঞ্চনভঙ্ঘা, কাক্র ও জন্ম,র 
তুষার মণ্ডিত শ্বেত শিখর দেখিতে পাওয়! যায়। ইহার পর শিলিগুড়ি হইতে ৩৭ মাইল 
দূরবর্তী টুঙ স্টেশন পড়ে $ সমুদ্র পৃষ্ঠ হইতে ইহা ৫,৬৫৬ ফুট উচ্চ। এতক্ষণে গাছ 
পাল! ও জঙ্গলের রূপ সম্পূর্ণ বদলাইয়! গিয়াছে । 

৮ $. 

টুঙ ছাড়িবার কিছু পরেই দক্ষিণে কামিয়ং শহর সুন্দর ভাবে দেখা যায়। তাহার 
পর পশ্চিমে ইংরেজী ধরণের বাড়ী ঘর ও গির্জা-সম্পন্ন হোপ টাউন নামক একটি ক্ষুদ্র 
ইউরোপীয় বসতি ফেলিয়া ভিক্টোরিয়া ভাটিখান ছাডাইয়া শিলিগুড়ি হইতে ৪২ মাইল 
দুরবর্তী সোনাদা! পড়িবে। ইহা সমুদ্র পৃষ্ঠ হইতে ৬৫৫৯ ফুট উচ্চ। ভাটিখানা 
স্টেশন হ্টতৈ আধ মাইল নীচে এবং হোপ টাউনে ইউরোপীয়দের বসতি স্থাপন বিশেষ 
সফল হয় নাই। লেপ! ভাষায় সোনাদার অর্থ ভল্ল,কের গুহা ; এককালে এ অঞ্চলে 
ভল্প,কের বিশেষ উৎপাত ছিল এবং এখনও এখানে ভল্ল,ক দেখিতে পাওয়া যায়।, 


সোনাদার পর গভীর রিভার্ড জঙ্গল পার হইয়া সুউচ্চ সিঞ্চল পাহান্ডের পাদদেশে 
ঘুম বাজারের মধা দিয়া শিলিগুড়ি হইতে ৪৮ মাইল দুরবন্তী ঘুম স্টেণন। ইহা 
সমুদ্র পুষ্ট হইতে ৭,৪০৭ ফুট উচ্চ এবং এই রেলপথে ইহাই সবর্বাপেক্ষা উচ্চ 


পূর্ববঙ্গ রেলপথে বাংলাদেশ ১৫৭ 





স্থান। পরবর্তী স্টেশন দাজ্জিলিং যাইতে 'বেলপথ কিছু নামিয়। গিয়াছে । ঘুম 
্টশন ছাড়িয়া বাতাসিয়া বা শেষ চক্রটি পার হইবার সময় তুষারাচ্ছন্ন কাঞ্চন- 
জত্ঘার বিরাট রূপ 
দর্শককে বিমোহিত করে ২ 










প্রথম দর্শনের. স্মৃতি 
চিরকাল জাগরূক থাকে। 
ইহার পরই দ্রাহ্জিলিং 
স্টেশন । 


দাঞ্জতংএর পথে শালবনের দৃগ্ 


দ্/জ্জিজিং-_ইহা। শিলিগুড়ি হইতে ৬১ মাঁইল ও কলিকাতা হইতে ৩৬৯ মাইল 
দূরে অবস্থিত। ভারতবর্ষে যতগুলি পার্বত্য নগরী আছে তাহার মধো দাজ্জিলিং 





১৫৮ বাংলার ভ্রমণ 





ব্বাপেক্ষা সুন্দর । এজন্য ইহার নাম: পার্ধতা, নগরীর রাণী (0০০. 01 11০. 1111] 
3180995), সমুদ্রপৃঠ হইতে ইহা ৬৮১২ফুট উচ্চ। এখান হইতে তুষার-মপ্ডিত বিস্তৃত 
শৈলঙেনী যেমন সুন্দর দেখা যায় ভারতবধ্ধ কেন পৃথিবীর আর কোনও পাব্বতা নগরী 
হইতে তেমন দেখা যায় না। সুবিশাল কাঁঞ্চনজগ্ঘার সৌন্দর্য্য ও গান্তীর্যা অবর্ণনীয়। 
জলাশয় ব! নদী থাকার জন্য শ্রীনগর, নৈনিতাল, শিলং ও উটাকামণ্ড অনেকের মনোরঞ্জন 
করে বটে, কিন্তু চিরহরিতবর্ণ ঘনপল্লব বিটপীম্ডিত পর্ববতরাজিবেষ্টিত সুমহান্‌ কাঞ্চনভজ্বার 
বনুবিস্তৃত ও চিরশুভ্র শিখরমালা! দাজ্জিলিং হইতে যে ভাবে দে যায় সারা ছুনিয়ায় 
তাহার তুলন। নাই | 


পৃথিবীর সর্বোচ্চ পর্বত শুঙ্গগুলির মধ্য কাঞ্চনজজ্ঘ৷ তৃতীয় স্থান অধিকার 
করিলেও এত উচ্চ পর্ববত শিখর এমন যুক্তভাবে ও সম্পূর্ণরূপে পৃথিবীর কোনও পাববতা 
নগরী হইতে দৃষ্ট হয় না। মুসৌরী, সিমলা, ড্যালহৌসী বা মারী প্রভৃতি স্থানে এমন 
ছুর্ভেছ্ঠ ঘন এবং নয়নাভিরাম অরণ্যানী নাই। 


কাসিয়ংএর মত দাজ্জিলিংও পূর্বে দিকিম রাজ্যের অস্তৃভূক্তি.ছিল। ১৮২৯ 
খুষ্টাব্দে ইংরেজের! প্রথম দাজ্জিলিং-এ আসেন এবং ১৮৩৫ খৃষ্টাব্দে একটি স্থাস্থানিবাস 
স্থাপন করিবার উদ্দেশে সিকিমরাজ বাধিক ৬০০০২ টাঁকা খাজনা পাইয়া! দাঙ্জিলিং 
পাহাড় ইংরেজ সরকারকে ছাড়িয়া দেন। ১৮৪০ খৃষ্টাব্দে কাদিয়ংএর নীচে পাঙ্ঘাবাড়ী 
হইতে দাজ্জিলিং পধ্যন্ত একটি রাস্তা তৈয়ারী হয়। সিকিমরাজ যে খাজনা পাইতেন 
তাহ! ছুই জন ইংরেজকে বন্দী করিবার অপরাধে ১৮৫০ খৃষ্টাব্দ হইতে বন্ধ করিয়া দেওয়া 
হয়। দাজ্জিলিং এখন বাংলার লাট সাহেবের গ্রীগ্মনিবাস। 


দাজ্জিলিং শহরটি অর্বৃত্তাকারে উত্তর-দক্ষিণে বিস্তৃত । এখানকার বাড়ীগুলি 
অধিকাংশ কাঠের এবং দরজাগুলি কাচের সাথি দিয়া অাট1। 


দাজ্জিলিং শহরের সবর্বাপেক্ষ। উচ্চ অংশের নাম কাটাপাহাড় ১ তাহার নীচেই 
জলাপাহাড়। ইহার উপর গোরা বারিক অবস্থিত এবং জলাপাহাড়ের উপর ইংরেজ সৈহ্বা- 
দিগের জন্য স্থাস্থযানিবাস অবস্থিত। এই পাহাড়ের উপরিস্থ জঙ্গল আগুনে জলিয়া বিনষ্ট 
হইয়াছিল বলিয়! জলাপাহাড় নাম হইয়াছে । ও 


শহরের মধাস্থলে “অব জরভেটরী হিল' নামক পাহাড়ও বেশ উচ্চ । পুর্ব এখানে 
একটি মান মন্দির ছিল বলিয়৷ ইহার নাম হইয়াছে অব জরভেটরী পাহাড়। ইহার 
শিখরদেশে আরোহণ করিলে গিরি সম্রাট. কাঞ্চনজঙ্া ও পার্বতী তৃষারাচ্ছন্প পররবত- 
শৃ্গগুলি অতি মনোরম দেখায় |: পূর্বদিকে দাজ্জিলিং শহরটিও এখান হইতে সুন্দর 
দেখায় । পরিষ্কার দিনে এখান হতে কালিম্পং শহরও স্পষ্ট দেখিতে পাওয়া 
যায়। “সামার 2 ও 
রমণীয় মনে হয়। রি 

কিংবদন্তী আছে যে অবজরভেটরী পাহাড়ের উপর দুর্জয়লিঙ্গ নামে এক মহাদেবের 
মন্দির ছিল; এখন ছুজ্জয়লিঙ্গ পাহাড়ের একটি গহ্বরে বিরাঁজ করিতেছেন । তথায় 
প্রবেশ করা ছুঃসাধ্য | দাজ্জিলিং নামের উৎপত্তি দুর্জয়লিঙ্গ হইতে হইয়াছে বলিয়। 
অনেকের ধারণা । পুর্বে তিব্বতীয় বৌদ্ধদিগের এখানে একটি মঠ ছিল। উনবিংশ 
শতাব্দীর প্রথম ভাগে নেপালীর! এঅঞ্চল ভয় করার সময় মঠটি বিনষ্ট করে ২. এই ম্ঠ 
সিকিমের প্রসিদ্ধ দাজ্জিলিং মঠের শাখা ছিলি । পুরাতন স্থানেই পাহাড়ের গুহার উপরে 
মঠটি পুননিন্মিত করা হয়; কিন্ত পরে উহাকে অবজরভেটরী পাহাড়ের নীচে ভূটিয়া বন্তীতে 
তুলিয়৷ লইয়া! যাওয়া হয়। মঠের পুরাতন স্থানটি এখনও পবিভ্র বলিয়া গণা হয়; 





দ।জ্জিলিং শহরের দৃগ্ 


তথায় ভূটিয়াদের ক্ষুদ্র একটি মন্দর প্রতিষ্টিত হইয়াছে এবং অনেকগুলি বৃহৎ প্রোথিত 
বংশদণ্ডে নানা মাপের বনু রঙীন নিশান ঝুলানো আছে । লোকের |বশ্বাস নিকটস্থ 
গুহাটি মাটির নীচ দিয়া বরাবর জানা পর্ান্ত গিয়াছে । পাহাড়ের উপর পূর্বে যে বৌদ্ধ 
মঠটি ছিল, তাহাকে “দোর্ডে” বলা হইত : তিববতী ভাষায় দোর্জের অর্থ বজ; কেহ কেহ 
বলেন দোর্জের স্থান হইতে দাজ্জিলিং নামের উৎপন্তি। 


অব্জরভেটরী পাহাড়ের নীচে চারিদিক্‌ 'দিরিয়! ম্যাল্রোড্‌; ইহাই দাজ্জিলিংএর 
প্রধান বেড়াইবার রাস্তা । ধাহার! দূরে বেড়াইতে চাহেন ঠাহারা অক্ল্যাণ্ড রোড্‌ বা 
জলাপাহাড় রোড দিয়! 'ঘুম পর্যন্ত যাইতে পারেন । 

. ম্যালের নীচে অবস্থিত ভূটিয়া বস্তির রৌদ্ধ মঠ বা! গোম্ফা দেখিয়া আসা উচিত । 
ইহা। একটি সাধারণ দ্বিতল বাটা; ইস্থার চারিদিকে লব! লম্বা! খু'টা পুতিয়া দড়ি দিয়া ব 
নিশান ঝুলানো! আছে। প্রবেশ -ছ্বারের ছুই পাশে ক্ষুদ্র ক্ষুদ্র বু ধর্শচক্র আছে; 
ভিতরে বু্ধমদ্তি, নানারূপ পূজার উপকরণ এবং বৌদ্ধ পু'খির সংগ্রহ আছে । গোদ্ছার 
উপরে রাস্তার ধারে জনৈক মৃত লামার স্মৃতিরক্ষার্থে প্রতিষ্ঠিত একটা চৈতা আছে। 


অব্জরভেটরী পাহাড়ের নীচে ম্যালরোডের এক কোণে বাংলার লাটের প্রাসাদ ও 
বার্চহিল পার্ক নামক সুন্দর স্বাভাবিক উগ্ভান। এইখানে দাজ্জিলিংএর পুরাতন জঙ্গল 
কিছু রক্ষিত হইয়াছে । বাচহিল হইতে শূষধ্যান্তের দৃপ্য অতীব মনোরম । বারচাহুল পার্কের 
নীচে দাজ্জিলিংএর যাদুঘর, এই যাদুঘরে দাজ্জিলিং জেলার অনেক জীবজন্থ এবং সকল 
রকম প্রজাপতি সংগ্রহ করা হইয়াছে । 


এখানকার আর একটি দর্শনীয় স্থান লয়েড বোটানিক্যাল 'গার্ডেন। মান্নষের 
হাতে তৈয়ারী ৪২ বিঘ! জমি জুড়িয়া এই উদ্ভানটির সহিত ব'চহিলের স্বাভাবিক উদ্যানের 
পার্থকা সহজেই দৃষ্টি আকর্ষণ করে । . এখানকার গ্রীন হাউসে নানাপ্রকার সুন্দর সুন্দর 
অকিড দেখিলে মুগ্ধ হইতে হয়। এখান হইতে আ্রাধ মাইল দক্ষিণে ভিক্টোরিয়া জল- 
প্রপাত। কাগঝোরা নামে একটি ছোট পার্বতা নদী এখানে হঠাৎ প্রায় ১০০ ফুট 
নীচে গিয়া পড়িয়াছে। 


বোট!নিক গার্ডেনের উপরে দার্জিলিংএর বাজারে বু জাতির লোক দেখিতে পাওয়া 
যায়। রবিবারে হাটের দিন ফল সন্জী গুভূতি জিনিষের আমদানি হয় এবং বনু দূর 
হইতে বহু লোক হাটে আসিয়া থাকে । 


জলাপাহাড় রোড দিয়া কলিকাতা রোড ধরিয়া মাইল ছুই যাইলে ভুটিয়াদের 
পুরাতন কবরস্থান দেখিতে পাওয়া যায় ; এখানে বহু সমাধি চৈত্য আছে । এই রাস্তা 
হইতে পর্বত ও উপত্যকার দৃশ্য সতাই উপভোগা। বিশ্বকবি: রবীন্দ্রনাথের প্রসিদ্ধ 
ছোট গল্প “ছুরাশী”র মবাবজাদীকে পাঠক পাঠিকার স্মরণ থাকিবেং ঠাহাকে দার্জিলিংএর 
এই ক্যালকাটা! রোডেই “দেখিতে” পাওয়া গিয়াছিল। 


শিলিগুড়ি হইতে দাঞ্জিলিং পর্যান্ত কার্টাকাড নানে যে প:কা! রাস্তা আছে তাহা 
দাঞ্জিলিং অতিক্রম করিয় উত্তরে নামিয়। গিয়! প্রায় পাচ মাইল দূরবত্তী আলিবং ব! লেবং 
পধ্যন্ত গিয়াছে । ইহাও বেড়াইবার! পক্ষে সুন্দর রাস্তা, সম্মুখে হিমালয়ের চিরতুষার 
ও উপত্যকা ও ভ্রোতক্ষিনী গুলি ইহাকে মনোরম করিয়াছে । লেবং যাইবার আর একটি 
রাস্তা ভূটিয়! বস্তীর মধা দিয়া গিয়াছে; এ রাস্তায় চড়াই পড়ে, কিন্তু দূর মোটে ছুই মাইল : 
লেবংএ এ অঞ্চলের আর একটি গোর! বারিক আছে: এবং: এখানকার সমতলমানে 
দাঞ্জিলিংএর ঘোড় দৌড় হয়। আলিবং কথাটির উংপন্তি লেপ চ! ভাষার “আলি" 
অর্থে জিহবা ও “আবং” চর্থে মুখ হইতে ।  আলিবং হইতেই ইংরেজীতে লেবং হুইরাছে : 
বাস্তবিক লেবংকে দেখিলে মনে হয় ইহ। যেন দাঞ্ডিলিং পাহাড় হইতে জিহ্বার ্যায় মুখ 
হইতে বাহির হইয়া আসিয়াছে । লেরং হইতে উত্তরে ছয় মাইল আরও, নামিরা সমু 

পৃষ্ঠ হইতে ৪,০** ফুট উচ্চ বাদামতম ডাকবাংা হইতে ছুই হাজার ফুট নীচে অবস্থিত 
গ্রেট রঙ্গীত নামক নদীর দৃশ্য অতি অপূর্ব । নদী পর্যান্ত : নামিতে আরও তিন 
মাইল পথ । চান ঃ 


দাঞ্জিলিং হইতে যে সকল উচ্চ, পর্বত শৃঙ্গ দেখিতে পাওয়া যায় তাহাদের মধ্যে 
সম্মুখেই মাত্র ৪৫ মাইল দূরবর্তী কাঞ্চনজজ্ঘা সমুদ্রপৃষ্ঠ হইতে ২৮,১৪৬ ফুট উচ্চ। 
কাঞ্চনজজ্ঘা কথাটি তিববতী কাং-ছেন-দ্জোং-গা হইতে আসিয়াছে; ইহার শাব্ধিক 
অনুবাদ হইল বরফ-বড়-খাজাঞ্িখানা-পাচ। পাহাড়টির পাঁচটি শিখর হইতে এইরূপ 
নাম হইয়াছে । উচ্চতম শিখরটি স্থৃ্যোদয় ও স্ুধ্যান্তের সময় সোণার রং ধারণ করে 
বলয়! ইহাকে সোণার খাজাঞ্চিখান! বল! হয় ; দক্ষিণের শিখরটি স্্যোদয়ের আগে পর্ধাস্ত 
ধৃসরবর্ণ থাকে এবং সূর্য্য উঠিলে রূপার মত ঝক্‌ ঝক্‌ করে বলিয়া ইহাকে বলে রূপার 
খাজাঞ্চিখানা ; বাকী শিখরগুলিকে রড, শস্য ও শাস্তের খাজাঞ্চিখান| বল! হয় ; তিব্বতীয়দের 
নিকট 'এইগুলিই পার্থিব সম্পত্তির মধ্যে সর্ববাপেক্ষা মূল্যবান ।  কাঞ্চনজজ্ঘার, পশ্চিমে 
সমূদ্রপৃষ্ঠ হইতে ২৪,৩১৫ ফুট উচ্চ কাক্র এবং ২৫,৩০০ ফুট উচ্চ জানে! বা কুস্তকর্ণ ; কাক্র 
দেখিতে ছুই খুঁটি-ওয়াল! ত্াবুর মত এবং জন্ন, দেখিতে তীক্ষ শু্ের ন্যায় ॥ কাঞ্চন- 
জঙ্ঘার পূর্বদিকে সমুদ্রপৃষ্ঠ হইতে: ২২,০২০ ফুট উচ্চ পানদিম ; ইহার অর্থ রাজমন্ত্রী-_ 
পর্বতরাজ কারঞ্চনজজ্ঘার: পার্থ দাড়াইয়া আছে বলিয়া ইহার এইরূপ নাম হইয়াছে । 
পানদিমের পুরে তৃষারাবৃত পর্ব্বতশ্রেণী লম্বা চলিয়া গিয়াছে ; ইহার মধ্যে প্রধান মোচারমত 
দেখিতে নরসিং ১৮,১৪৫ ফুট উচ্চ, সিনিওল্চু ২২,৫২০ ফুট উচ্চ এবং টেবিলের পৃষ্ঠের স্যায় 
শিখরযুক্ত কিন্চিনঝাউ ২২,৭২০ ফুট উচ্চ। তিববতী ভাষায় কিন্চিনঝাউ অর্থে শ্শরধারী 
বৃহৎ বরফের শিখর, পর্ধবতগাত্র হইতে লম্বমান তুষারপিগুগুলি দেখিতে শ্বাশ্রুর মত 
বলিয়াই ইহার এইরূপ নাম্‌ | 


অজেয় এভারেস্টের তুঙ্গ শিখরে আরোহণ করিতে এ পর্যন্ত যত অভিযানকারীর 
দল আসিয়াছেন, তাহাদের বেশীর ভাগই দার্িলিংএ আসিয়া রসদ ও কুলি সংগ্রহ 
করিয়াছেন। ইহাদের সকলেই আজ পর্যন্ত বিফল হইয়াছেন এবং ম্যালোরী, আভিন্‌ 
প্রভৃতি এই বীরোচিত কার্যে অগ্রসর হইয়! মৃত্যু বরণ করিয়া অপরাজেয় মানবাত্মার 
অন্তহীন উদ্মের সাক্ষ্য দিতেছেন। ভারতবাসী হিমালয়কে সত্যই বলিতে পারেন 


তুমি ভারতের সাক্ষী তুমি তার গৌরব পতাকা, 
যত গর্ব্ব যত বীর্যা সবই তার তব অঙ্গে লিখা । 


দাজ্জিলিং-এ রামকৃষ্ণ আশ্রম, গৌড়ীয় মঠ, ্রাহ্মসমাজ মন্দির প্রভৃতি প্রতিষ্ঠান আছে। 
এখানকার সেপ্ট এগুজ গি্জায় ভারতবর্ষের প্রথম ভাইস্রীন লেডী ক্যানিংএর সম্মানে 
একটি স্মতি ফলক আছে; তরাইএ স্বাভাবিক দৃশ্যের ছবি জাকিবার সময় জ্বরে আক্রান্ত 
হইয়া তাহার. মৃতু। তয়! বারাকপুরে ইহার সমাধির কথা আগে বলা হইয়াছে । 
এখানকার বিলাতি হোটেলগুলির মধ্যে মাউন্ট এভারেস্ট হোটেল, বেলভিউ হোটেল প্রভৃতি 
প্রসিদ্ধ। অন্যান পার্বত্য নগরী অপেক্ষা বাঙালী ও ভারতবাসীদের পক্ষে দার্জিলিং 

হা 6 

থাঁকিবার অনেক সুবিধা আছে । দেশীয় হোটেল প্রভৃতির মধ্যে সেপ্টাাল বোডিং একেবারে 
স্টেশনের নিকটে অবস্থিত বাঙ্জার হইতে অল্প একটু দূরে রেল স্টেশনের নিকটে 
কার্টরোডের উপর লাউইস্‌ জুবিলি স্যানিটেরিয়াম্‌। ইডেন স্তানিটেরিয়াম্‌ যেরূপ কেবল 
ইউরোগীয়দের জন্া, এইটি সেইরূপ কেবল ভারতবাসীদের জন্য নির্দিষ্ট । গ্রুতি বৎসর 
বিজয়ার দিন এখানে শহরের সমস্ত বাঙালীর! মিলিত হইয়া ক্রীড়া কৌতুক ও আনন্দের 
ভিতর দিয়া সময় অতিবাহিত করেন। রেল স্টেশনের কাছেই ধর্মশাল। ; ধর্ম্মশালায় 
থাকিবার ব্যবস্থা আছে, কিন্ত আহারাদির বাবস্থা নিজেদের করিতে হয় । নিরা'মি- 
ভোজীদের পক্ষে এই ত্রিতল ধন্মশালাটি খুবই সুবিধাজনক | মাড়োয়ারীর! বু অর্থ বায় 
করিয়া এই ব্রিতল ধন্মশালাটি নিম্মাণ করিয়াছেন । বাংলাদেশের মধো ইহা! একটি 
উৎকৃষ্ট ও নিকটবর্তী স্বাস্থ্যকর স্থান বলিয়া বায়ু পরিবর্তনের জন্য এখানে বহু লোক 
আসিয়া থাকেন। 


দাজ্জিলিংএ দুইটি উচ্চ ইংরাজী বিগ্ভালয় আছে। একটি গবর্ণমেন্ট জেল স্কুল, 
অপরটি বাঙালী বালিকাদের জন্য প্রতিষ্ঠিত মহারাণী স্কুল। ইহার সংলগ্ন বোডিংএ প্রবাসী 
বালিকাদের থাকিবার স্ুবন্দোবস্ত আছে । কোচবিহার, মম়ুরভঞ্জ ও বদ্ধমানের মহারাণী-_ 
এই তিনজন মহারাণীর চেষ্টা ও যত এই বিগ্ালয়টি প্রতিষ্ঠিত হইয়াছে বলিয়া ইহার নাম 
“মহারাণী স্কুল।” ইহা! ছাড়া ইংরেজ ও ফিরিঙ্গী বালক বালিকারদিগের জন্য ভালো 
স্কুল আছে। 


দাজ্জিলিং শহরের “ষ্টেপ এসাইড” নামক বাড়ীতে দেশবন্ধু চিন্তরঞ্জনের মৃত্যু হয়। 
তাহার জন্যও বাঙালীর নিকট ইহা৷ স্মরণীয় স্থান। 


এই শহরের জন সংখা! আনুমানিক ২৮,০০০ | ইহার এক পঞ্চমাংশ বাঁডালী। 
পার্ধবত্য অধিবাসীরা! তিনটি বিভিন্ন জাতির; পাহাড়িয়! বা নেপালী, ভূটিয়া৷ ও লেপচ!। 
ইহাদের মধ্যে পাহাড়িয়াগণ দেখিতে জব্বাপেক্ষা সুন্দর । 


দাজ্জিলিং চা আবাদের অন্যতম প্রধান কেন্দ্র হইয়া দাড়াইয়াছে। দাজ্জিলিংএর চা 
, স্ুগন্ধির জন্য বিখ্যাত। সমগ্র জেলায় প্রতি বংসর গড়ে ২১,০০০,০০ পাউণ্ড চা 
উৎপন্ন হয়। 


দার্রিলিংএর আশে পাশে দাজ্জিলিংএর আগের স্টেশন ঘুম হইতে সুন্দর 
জঙ্গলের মধ্যে রাস্তা দিয়! ছুই মাইল চড়াই উঠিয়া সিঞ্চল পাহাড়ের উপরিস্থিত ডাক 
বাংলা । ইহা! উচ্চে ৮,১৬৩ ফুট। পুবেব এখানে গোরা! বারিক ছিল। উহা জলা- 
পাহাড়ে লইয়া যাওয়া হয়। এখন ইহা গলফ খেলার মাঠ হইয়াছে । সিঞ্চল হইতে 
আরও এক মাইল উঠিয়া টাইগারহিল বা! বাঘ পাহাড়ের উপরে যাইতে হয়। সিঞ্চল 
ও বিশেষতঃ টাইগার হিল হইতে পারিপাশ্থিক দৃশ্ঠাবলী যেরূপ অপূরব্ণ সুন্দর দেখায় 
দাজ্জিলিংএর নিকটবর্তী আর কোথা হইতে তাহার ং 


পূর্ববঙ্গ রেলপথে বাংলাদেশ ১৬৩ 











অবস্থিত রঙ্গীত নদ্দীর গভীর উপত্াকা; রঙ্গীত গিয়া তিজ্ঞাতে মিশিয়াছে। তিস্তার ওপারে 
নিকিম, নেপাল. ও. ভুটানের পাহাড় শ্রেণীর পর শ্রেণী দাড়াইয়া আছে এবং তাহাদের 
উপরে অন্ধ দিশ্মগুল ব্যাপিয়! জাগিয়া আছে তুষারাবৃত শিখরের পর শিখর । কাঞ্চন- 
জঙ্ঘা, কাক্র, জানো, পান্দিম্‌. নরসিং প্রভৃতির দৃশ্য এখান হইতে আরও সুন্দর, আরও 
মান্। উত্তর-পূর্ব কোণে তুষারাচ্ছন্ন চোঙ্গাশ্রেণীর পশ্চাতে ৪ মাইল দূরে তিববতের 
চুমূলহারি পর্বত (২৩৯২৯ ফুট) বৃহ গোলাকার তুষারস্তপ রূপে দেখা যায়। উত্তর- 
পশ্চিম কোণে সিঙ্গলীলার কৃষ্ণবর্ণ পর্ববতশ্রেণীর উপর দিয়! শত মাইল দূরে জগতের 
উচ্চতম পর্র্বতশিখর ২৯,০০২ ফুট উচ্চ এভারেস্টের শীর্ধদেশটুকু অপর ছুইটি পর্বতশুঙ্গের 
মধাস্থলে দেখিতে পাওয়! যায়। পার্খব্তী দুইটির মধ্যে ২৭,৭৯৯ ফুট উচ্চ আরাম- 
কেদারার মত দেখিতে মাকালুকে/অনেক নিকটে অবস্থিত বলিয়া এভারেস্ট অপেক্ষা বড় 
বলিয়া ভ্রম হয়। টাইগার হিল হইতে চিরতুষার-হিমালয়ের গাত্রে সুষ্যোদয় দেখিতে পাওয়া 
জীবনের এক ছুল্লভ অভিজ্ঞতা |. উদীয়মান্‌ সুর্যের আলোকচ্ছটায় বরফের গায়ে পর 





দাজ্জিলিংএর নিকটবর্তী একটি হুন্দর দুষ্ঠ 


পর কত রং যে ফলিত হয় তাহা ভাষার দ্বারা বুঝান যায় না। রাত্রি থাকিতে 
দাজ্জিলিং হইতে পদক্রজে, অশ্বপৃষ্ঠে বা রিক্শা আরোহণে সহজেই সূর্যোদয় দেখিয়া 
আসা ষায়। অনেকে সিঞ্চল ডাকবাংলায় আসিয়া রাত্রি যাপন করেন এবং প্রতাষে 
উঠিয়া টাইগার হিলে চলিয়! যান। উত্তর-পশ্চিম -সিঞ্চলের গাত্রে দাজ্জিলিংএর জল 
মরবরাহের কারখান৷ ! পাহাড়ের গা হইতে জল ধরিয়া থিতাইবার জন্য অনেকগুলি 
ছোট ছোট পুদ্ধরিণী আছে। 

সস 


ঘুম গ্রামটি তিনটি প্রধান রাস্তার জঙ্গমস্থলে অবস্থিত। একটি শিলিগুড়ি হইতে 
কলস দ্বিতীয়টি পশ্চিমে নেপাল সীমান্তে ১০ মাইল দুরবর্তী সীমানাবস্তি পথাম্থ 
এবং, তৃতীয়টি পূর্বদিকে তিস্তা উপত্যকা হইয়া কালিম্পং পধ্যন্ত এবং তথা হইতে 
তিব্বত গিয়াছে। 


ঘুম হইতে পশ্চিমে সীমানাবস্তির রাস্তা ধরিয়া ৪ মাইল গেলে ১০* ফুট উচ্ 
একটি প্রকাণ্ড বিচ্ছিন্ন প্রস্তরখণ্ড দেখিতে পাওয়া যায়। এ অঞ্চলের ইহা একটি জ্টব 
বস্ত। ইহার. উপর হইতে পশ্চিমে বালাসন উপত্যকার দৃশ্য অতি চমৎকার । কথিত 
আছে, বৃটিশ শাসনের পূর্বে মৃত্যুদণুপ্রাপ্ত অপরাধীদিগকে এই পাথরের উপর হইতে 
ফেলিয়া দিয়! সংহার করা হইত। 


এই রাস্ত! ধরিয়া আরও তিন মাইল যাইয়া! ঘুম হইতে ৭ মাইল দূরবর্তী সুঁকিয়া- 
পোখরী গ্রাম। এখানে প্রতোক শুক্রবার একটি বড় হাট বসিয়া থাকে । এই হাটে 
নেপাল হইতে অনেক মাল আমদানী হয়। ইহার পরে পথ ঘন জঙ্গলমধ্য দিয়া উঠিয়। 
১ মাইল দূরে জোড়াপোখ্রী ডাকবাংলায় পৌঁছায়। সমুদ্রপৃষ্ঠ হইতে ৭৪০* ফুট উদ্ধ 
অরণামধ্যে এই ডাকবাংলাটির অবস্থান ছবির মত। তিন মাইল পরের নেপাল সীমানায় 
অবস্থিত সীমানাবস্তি গ্রাম ও বাজার। ইহার কিছু অংশ নেপাল রাজোর মধো 
অবস্থিত! ইহার পরে রাস্তা ছোট হইয়া উত্তরদিকে সীমান্ত ধরিয়া গিয়াছে । 
পথে শুধু অশ্বপৃষ্ঠে বা পায়ে হাটিয়া৷ চলা যায়। 


এই পথ দিপা ৯ মাইল ঘাইলে ঘুম হইতে ১৯ মাইল দূরবর্তী তংলু বা তুমলি: 
ডাকবাংলা। নেপাল সীমান্তের নিকটেই ইহা! অবস্থিত এবং সমুদ্রপৃষ্ঠ হইতে ১,৭৭৪ ফুট 
উচ্চ। এখান হইতেও সম্মুখে কাঞ্চনজজ্ঘার উত্তর পূর্বে্ব দংকিয়া (২৩,১৭৬ ফুট) € 
চুমুলহারি পর্ব্বতের তুঙ্গ শিখর ও তুষারপুষ্ট তিস্ত! নদী, পশ্চিমে নেপালের উপত্যকাগুলি 
ও কোশী নদী ও দক্ষিণে উত্তরবঙ্গের সমতল ভূমি প্রভৃতির দৃশ্খ অতি সুন্দর । 


রাস্তা ধরিয়া আরও ১৪ মাইল যাইলে ঘুম হইতে ৩৩ মাইল দূরবর্তী সমুদ্র পৃঃ 
হইতে ১১,৯২৯ ফুট উচ্চ সন্দ্কফচু ইনস্পেকশন বাংলা অবস্থিত; ইহা! দাজ্জিলিং 
জেলার অন্তর্গত উচ্চতম শিখর সিঙ্গলীলা পর্রবতাশ্রেণীতে অবস্থিত। হিমালয়ের দৃশ্য এত 
সুন্দর দাজ্জিলিং জেলার আর. কোথা হইতেও দেখিতে পাওয়া যায় না। ভূটান, সিকিম ও 
নেপালের তুষারাচ্ছন্ন পর্বতমালা প্রায় দুইশত মাইল ব্যাপিয়া সম্মুখে দণ্ডায়মান :এবং 
ইহাদের মধ্যে সর্ববপ্রধান হইতেছে কাক্র, জানো৷ ও পান্দিম । সম্মুখের বিরাট কাঞ্চন 
জঙ্ঘা এবং শত মাইল পশ্চিমদিকে শ্রেণীর পর শ্রেণী পাহাড়ের উপরে বিশাল আনাম 
কেদারার আকারের মাকালুর পশ্চাতে মহিমান্বিত ও. কমনীয় এভারেস্টের তু্গ শিখর! 
নরসি দংকিয়া, চোলা ও চুমুলহারি এই স্থান হইতে আরও ভাল দেখা যায়। তিবতী 
ভাষায় সনদকফুর অর্থ বিষাক্ত গাছের পাহাড়, কারণ এখানে সেঁকো৷ বিষের গাছ বু 
পরিমাণে জন্মিয়া থাকে । 


এখান হইতে আরও ৯ মাইল উত্তরে যাইলে ঘুম হইতে ৪৬ মাইল দুরবর্তী স৫ 
চাহ এখান হইতেও 


পূর্ববঙ্গ রেলপথে বাংল! দেশ ১৬৫ 





সনদক্ফুএর মত দৃষ্ঠযাবলী সম্মুখে বিরাজিত, তবে এভারেস্টকে প্রায়ই দেখা যায় না; 
কারণ মাকালু দিয়া ঢাকা পড়িয়া যায়। কিন্তু মাত্র ৩* মাইল দূরে অবস্থিত কাঞ্চনজজ্ঘা 
ও তাহার নিকটস্থ শিখরগুলি আরও বড় দেখায়। ফালুট কথাটি আসিয়াছে লেগ্চা 
ভাষায় “ফাক-লুট” হইতে, ইহার অর্থ খোলা-ছাড়ানো পাহাড় । এই নামের কারণ, এই 
পাহাড় শুগ্ধ বৃক্ষহীন, কিন্ত ইহার নীচের পাহাড়গুলি ঘন জঙ্গলে পূর্ণ । 


দার্জিলিং হইতে একদিনে জোড়পোখ্রী, দ্বিতীয় দিনে তংলু বাংলা, তৃতীয় দিনে 
মনদকফু ও চতুর্থ দিনে ফালুট পৌছান যায় এবং আট দিনে দার্জিলিং ফিরিয়া আসা যায়। 
ফালুট না যাইতে পারিলেও ছয় দিনে সনদকফু একবার দেখিয়া আসা উচিত। 

ঘুমের জোড়বাংল! বাজারের মধ্য দিয়! পূর্বদিকে কালিম্পংএর রাস্তাটি গিয়াছে। 
রঙ্গরুন জঙ্গলের মধ্য দিয়া গিয়া ৬ মাইল পরে রাস্তা সরু হইয়া গিয়াছে এবং বাকী 
রাস্তাটুকু অশ্বপৃষ্ঠে বা পদত্রজে যাইতে হয়। এখান হইতে আরও ৮ মাইল গিয়া ঘুম 
হইতে ১৪ মাইল দূরবর্তী লোপচু বাংলায় পৌঁছান যায়; এখান হইতে রঙ্গীত উপত্যাকা, 
ভূটান পাহাড় ও কালিম্পং সুন্দর দেখা যায়। লোপ্ঢু হইতে অরণ্য মধ্যদিয়া ৫ মাইল 
নামিলে পশোক বাংলা। ইহা ছাড়িয়া অল্প দূর গেলে ২,৫০* ফুট নিয়ে অবস্থিত রঙ্গীত 
ও তিস্তার সঙ্গম অতি সুন্দর দেখায়। 

লোপ্চু হইতে কালিম্পংএর রাস্তা ধরিয়া আর মাত্র ৭ মাইল যাইলে তিস্তা নদী 
দেখা যায়। 

ঘুম হইতে তিস্তা তীর পর্য্যন্ত ২১ মাইলে পথটি ৭,০০* ফুট হইতে ৭০* ফুটে 
নামিয়াছে। তিস্তার উপর এই স্থানে একটি সুন্দর ঝুলান সাঁকো আছে; শিলিগুড়ি 
হইতে কালিম্পং আসিতে হইলেও এই সাকো৷ পার হইতে হয়। এই সাঁকো পার হইয়া 
ভাল গাড়ীর রাস্তায় কালিম্পং ৯॥ মাইল দূর, কিন্তু অস্বপৃষ্ঠে, রিক্শাতে ব। পদক্রজে 
সোজ। পাহাড়ে রাস্ত। দিয়া মাত্র ৭ মাইল পড়ে। 


এই সীকো হইতে মাত্র ৩ মাইল উত্তরে তিস্তার পশ্চিমকুলে গ্রেট রঙ্গীত নদী 
আসিয়া মিশিয়াছে। ইহা! দার্জিলিং জেলার মধ্যে একটি প্রসিদ্ধ রমণীয় স্থান। অরণা- 
বেষ্টিত ছুইটি পার্বত্য নদীর এই সঙ্গম স্থলটি সত্যই অতি মনোরম । লক্ষ্য করিবার 
বিষয় ছুইটি নদীর জলের রং সম্পুর্ণ বিভিন্ন। তিস্তার জল স্মীত ও দুগ্ধণুত্র ও রঙ্গীতের . 
জল ব্যচ্ছ ও ঘোর সবুজ । এই রংের পার্থকা সঙ্গমের পরেও বহুদুর পর্যন্ত দৃষ্ট হয়। 
তাহা ছাড়া রঙ্গীতের জল তিস্তার জল অপেক্ষা অনেক উঞ্ণ। এই বর্ণ ও তাপের 
পার্থকোর কারণ রঙ্গীত প্রধানত: নিয় হিমালয়ের বারিপাত হইতে পুষ্ট আর তিস্তা উচ্চ 
হিমালয়ের তুষার ধারা হইতে উদ্ভৃত। 

দার্জিলিং হইতে লেপৃচু, পশোক ও কালিম্পং যথাক্রমে ২, ৩ ও ৪ দিনে দেখিয়া 
করিয়া আস! যাঁয়।.. 

দার্জিলিং হইতে এই সকল ও অন্থান্ট স্থান দেখিয়া আসিতে হইলে ডেপুটি 
কমিশনরের দপ্তর হইতে প্রকাশিত নোটস্‌ অন্‌ টুর্স্‌ (০০৮ ০৮. 1:9৬) দরষ্টবা। তাহা 
ছাড়া ডাকবাংলোর ব্যবস্থা এই দপ্তরেই করিতে হইবে । 


১৬৬ : বাংলায় ভ্রমণ 





কালিম্পৎএর পথে_ শিলিগুড়ি ছাড়িয়া! শিলিগুড়ি রোড স্টেশন হইতে ভিন্ত 
উপত্যকা শাখ। নির্গত হইয়াছে । শাখাটি প্রথম ১২ মাইল সমতলক্ষেত্র ও অল্প পরেই 
তরাইএর শালবন দিয়া গিয়াছে, এই বনে ব্যাত্র ও বন্য হস্তী আছে। ইহার পর 
রেলপথ একটি সুন্দর সীকো! দিয়! সেবক নদী পার হইয়াছে ; সাকোটি অতিক্রম 
করিয়াই সেবক তিস্তার সহিত মিশিয়াছে । সেবক নদীর অপর পারে শিলিগুড়ি হইতে 
১৩ মাইল দূরবর্তী এই শাখার প্রথম স্টেশন সেবক। ইহার পরেই রেলপথ হঠাৎ 
তিস্ত। উপতাকায় প্রবেশ করিয়াছে । এই স্থানে তিস্তা পার্ধত্যপথে গভীর ও সঙ্গী 
খাদে প্রবাহিত হইয়া সমতল ভূমিতে আসিয়া পৌঁছিয়াছে। তিস্তা উপত্যকায় প্রাবেশ 
করিলেই দেখা যাইবে যে নিবিড় জঙ্গলাবৃত তুঙ্গ পব্তশ্রেণী চারিদিকে ঘিরিয়া রহিয়াছে 
এবং নিকটেই তিস্তা তর তর করিয়া! বহিয়! চলিয়াছে। শীতকালে নদীর জল যখন সবুজ 
রং ধারণ করে এবং উপরের ঝুঁকে পড়া লতাপাতার মধ্য হইতে শাদা পাথরগুলি উকি 
দিতে থাকে তখন সত্যই দৃশ্ঠাটি বর্ণ বৈভবে বিচিত্র হইয়া উঠে। “বর্ধাকালে জলের র' 
প্রায় ছুধের মত শাদা হইয়া উঠে এবং এত সুন্দর থাকে না; কিন্ত ইহার পরিমাণ 
ও গতিবেগ অনেক বাড়িয়া যায় এবং কোথাও কোথাও ক্রোতের গতি ঘণ্টায় ১৪ মাইল 
হইয়া উঠে। এইরূপে এই তুঙ্গ ও সঙ্কীর্ণ উপত্যকা দিয়া রেলপথ পর্বত ও জঙ্গল- 
মধ্য দিয়া গিয়া শিলিগুড়ি হইতে ১৮ মাইল দুরে কালীঝোর! নদীর পুল অতিক্রম করে। 
নিকটেই কালীঝোরার জলপ্রপাতের দৃশ্য অতি মনোরম ; ৫৫০ ফুট উচ্চ পর্বত হইতে 
কালীঝোর! ঝর ঝর রবে অবতীর্ণ হইয়া রেলপথের পাশেই তিস্তার সহিত মিলিত 
হইয়াছে । এখানকার দৃশ্য অতি সুন্দর; অনেকে এখানে বনভোজনে ও শিকারে 
আসেন। কালীঝোরার জল কৃষ্ণা বলিয়। ইহার এই নাম হইয়াছে । 

কালীঝোরার পর রিয়াং স্টেশন পৌছিবার পুর্রেই তুষারাবৃত পর্ববত শ্রেণী দেখিতে 
পাওয়া যায়। রিয়াং নদীর পুল পার হইয়া রেলপথ ঘুরিয়া ফিরিয়! নানা কৌশলে 
পুলের উপরে রিয়াং স্টেশনে গিয়া পৌছিয়াছে। রিয়াং শিলিগুড়ি হইতে ২৫ মাইল। 
কয়েক বৎসর পুরে রিয়াং নদী এক রাত্রির মধ্যে পুরাতন খাদ ত্যাগ করিয়া নৃতন 
খাদে বহিতে থাকে । পুরাতন পুলের স্তস্তগুলি শুক্ধ পাথর ও ন্নড়ির মাঝে দীড়াইয়া 
পুর্বকার খাদের সাক্ষ্য দিতেছে । 

রিয়াং স্টেশন হইতে মাত্র ৩৪ মাইল দক্ষিণ-পশ্চিমে রিয়াং নদীর উত্তরে অবস্থিত 
মংপু গ্রাম। দাজ্জিলিং পথের সোনাদা স্টেশন হইতেও মংপু যাওয়া যায় সোনাদা 
হইতে পূর্বদিকে ১১ মাইল দূর এবং মাঝপথে ৫১৬১৫ ফুট উচ্চে অবস্থিত সরাইল বাংলা 
পড়ে। মংপু বঙ্গের সিন্কোনা আবাদের সদর ও প্রধান কেন্দ্র, এই অঞ্চল সিন্কোনা 
চাষের বিশেষ উপযোগী । এখানকার বিভিন্ন আবাদের নাম, রংজো উপত্যকার রাংবী ও 
মংপু বিভাগ; রিয়াং উপত্যকার সিটং ও লবদা বিভাগ ও কালিম্পংএর উত্তর-পূর্ব 
অবস্থিত দিওলো। পাহাড় হইতে পিং পর্যান্ত রংপো উপত্যকার মুনসং বিভাগ । টিন 
কোনার চাষ সরকারের একচেটিয়া কারবার। ভারতবর্ষে ইহা কেবল নীলগিরি ও 
দাজ্জিলিংএর পাহাড়েই হইয়া থাকে ॥ দক্ষিণ আমেরিকার পেরু হইতে চারা ও 
আনাইয়া নীলগ্মিরিতেই প্রথম আবাদ সুরু ও সফল হয়। দক্ষিণ আমেরিকার আন্ভি 
পার্বত্য অঞ্চলে বনে জঙ্গলে ইহা আপনি জন্বিয়া থাকে । দাজ্জিলিংএ সিনকোনা চাষের 

আরস্ত হয় ১৮৬১-৬২ খুষ্টাব্দে। প্রথমে সিঞ্চল পাহাড়ের শীর্ষ দেশে চার! লাগানো হয়। 
কিন্ত অতিরিক্ত ঠাগ্ডার জন্য অচিরেই সাময়িক ভাবে লেবংএ নামাইয়। আনা হয় এবং 
শেষে দার্জিলিং হইতে ১২ মাইল দক্ষিণ পশ্চিমে রংবীতে স্থায়ীভাবে চাষ আরম্ত হয়। 
দিনকোনা চাষ অত্যন্ত যত্বসাপেক্ষ। মংপুতে সিনকোন। গাছের শুক্ন! ছাল রাখিবার 
জন্য প্রকাণ্ড প্রকাণ্ড গুদাম আছে; সকল আবাদগুলি হইতে ছাল আনিয়া মংপুর 
কারখানায় কুইনাইন প্রস্তুত করা হয়। প্রথমে ছালগুলি মিহি করিয়া গুঁড়া করিয়। 
অতি স্ুক্ম রেশমের ছাক্নী দিয়া ছাকিয় কষ্টিকু সোডা ও জলের সহিত মিশাইয়া 
আলোড়ন করা হয়; ইহাতে ছাল হইতে কুইনাইন বাহির হইয়া আসে । ইহার গর 
ইহাতে তেল ঢালিয়া নাড়িতে থাকিলে কুইনাইন তেলের মধো চলিয়া আসে এবং গুলিয়া 
যায় এবং নীচে জলের মধ্যে ছালের অবশিষ্ট অংশ পড়িয়া থাকে । উপরের তেল ঢালিয়া 
লইয়া সারি সারি চৌবাচ্চার মধ্যে রাখিয়। সালফিউরিক এসিড্‌ মিশ্রিত করা হয়; ইহাতে 
কৃইনাইন সালফেট তৈয়ারী হয় এবং তেল হইতে বিচ্ছিন্ন হইয়! নীচে পড়িয়া যায় ; 
উপর হইতে তেলটুকু পুনর্বাবহারের জন্য পৃথক করিয়া লওয়া হয়। এসিড-পূর্ণ নীচের 
অংশটি অপর একটি পাত্রে লইয়া গিয়া কস্টিক সোডা দিয়া অতিরিক্ত এসিডের ভাগ 
দুর করা হয়; তখন কুইনাইন সালফেট দান! বাধিয়! উঠে ; দানাগুলি ছাকিয়! লইয়া 
গরমজলে পুনরায় গুলিয়া অপর এক প্রক্রিয়া দ্বারা ইহা হইতে রং প্রভৃতি দূর করিয়া 
পরিষ্কার করিয়া লওয়া হয়। কুইনাইন সালফেট মিশ্রিত জল ছাঁকিয়া ঠাণ্ডা করিতে 
দিলে পুনরায় দানা বাহির হইয়া আসে! সেনটি,ফিউগাল যন্ত্রের সাহায্যে দানাগুলি 
হইতে শেষ বিন্দু জল বাহির করিয়া লইয়া একটি উষ্ণ কক্ষে এগুলি শুকাইয়া কাগজের 
মোড়ক করিয়া বিক্রয়ার্থ প্রেরিত হয়। ১৬৩৮ খুষ্টা্ধে পেরুর তদানীস্তন স্পেনীয় রাজ 
প্রতিনিধির পত্ঠী কাউনটেস চিন্চিন (01১170107) সিনকোনা ছাল ব্যবহার করিয়া! জ্বর 
হইতে আরোগ্য লাভ করেন। তাহার নাম হইতেই সিনকোনা নামের উৎপন্ভি, নহিলে 
প্রথমে ইহা *পেরুভিয়ন বার্ক” বা পেরুদেশীয় ছাল নামে পরিচিত ছিল। কুইনাইন 
কথার উৎপত্তি পেরুর ইগ্ডিয়ানদিগের ভাষার শব্দ “কিনা” হইতে; কিনা অথ্ে গাছের 
ছাল বুঝায়। 

এবার পুনরায় রেলপথে ফিরিয়া রিয়াং স্টেশন হইতে কালিম্পংএর দিকে অগ্রসর 
হওয়া যাক। রিয়াং স্টেশনের কাছে এবং স্টেশন ছাড়িবার অব্যবহিত পরেই নদীর দৃশ্য 
অপূর্ব মনোরম হইয়া, উঠে। তিস্তা আকিয়া বাকিয়া দ্রুতগতিতে বহিয়! চলিয়াছে, 
নদীর বাঁকে বাঁকে শুভ্র বালুকারাশি ও চক্চকে পাথর ও শুড়ির ভূপ এবং চারিদিকে 
সুউচ্চ পর্ধ্বতশ্রেণী। সবগুলি মিলিয়! নিখুত একটি দৃশ্যপট রচন৷ করিয়াছে। ইহার 
মধা দিয়া রেলপথ চলিয়াছে, কখনও প্রায় ১০* ফুট নীচে প্রবাহিত তিস্তার একেবারে 
উপরে আসিয়া পড়িয়াছে, কখনও বা৷ একটু দুরে সরিয়া গিয়াছে। দৃশ্ঠ গুলি ক্রমেই 
সুন্দর হইতে সুন্দরতর হইয়া উঠিতেছে। ইহার পর এই শাখাপথের শেষ স্টেশন 
শিলিগুড়ি হইতে ৩* মাইল দূরবর্তী গিয়েলখোলা৷ আসিবে ী 

গিয়েলখোলা হইতে ২ মাইল উত্তরে তিস্তার উপর ঝুলান সাঁকো । সাকোটি 
দেখিতে সুন্দর এবং নদীর আনেক উপরে নিম্মিত; প্রায় ১০ ফুট নীচে প্রচগ্ুবেগে তিস্তা 
বহিয়া চলিয়াছে।. এখানে তিনটি প্রধান রাস্তা মিলিয়াছে ; শিলিগুড়ি থেকে রেলপথের 

সমান্তরালে আসিয়াছে তিস্তা-উপত্যকা রাস্ত! ; কালিম্পং রাস্তা কালিম্পং হইয়া! সিকিম 
তিববত ও ভুটান পর্যন্ত গিয়াছে; তৃতীয়টি পাশোক রাস্তা ঘুম ও দার্জিলিং গিয়াছে । 
এতগুলি রাস্তা আসায়, সাকোর কাছেই নদীর পশ্চিম কুলে একটি ছোটো গঞ্জ গড়িয়া 
উঠিয়াছে; স্থানটি স্বাভাবিক সৌন্দর্যে পূর্ণ ॥ ইহারই ৩ মাইল উত্তরে দাঞ্জিলিং জেলার 
একটি বিশেষ দ্রষ্টব্য স্থান রঙ্গীত ও তিস্তার সঙ্গম; ইহার কথা আগেই লেখা 
হইয়াছে। 

সমুদ্র পৃষ্ঠ হইতে ৭০* ফুট উচ্চ তিস্তা সাকো৷ পার হইয়া মোটরের রাস্তা দিয়া 
কালিম্পং সাড়ে নয় মাইল উপরে। কিন্তু অনেকেই অস্থপুষ্ঠে, রিকশ চড়িয়া কিংব! 
পদব্রজে একটি সোজাসুজি পাহাড়ে রাস্তা দিয়া কালিম্পং গমন করেন; এই পথে মাত্র 
৭ মাইল পড়ে । এই রাস্তা অবশ্য মধ্যে মধ প্রধান মোটর রাস্তায় আসিয়া পড়িয়াছে। 

কালিম্পং সমুদ্র পৃষ্ঠ হইতে ৩৯৩৩ ফুট উচ্চ। নগরীর রক্ষীন্রাপ পারে 
দাঁড়াইয়া আছে ৫,৫৯০ ফুট উচ্চ দেওলো পাহাড় । উত্তরে সেকেন্দার পব্বতমালার 
পশ্চাতে কাঞ্চনজজ্ঘা ও অগ্যান্ত তুষারাবৃত শ্িখরের উপরিভাগ দেখিতে পাওয়া যায়। 
পশ্চিমে গ্রেট রঙ্গীতের শ্যামল উপত্যকা, দক্ষিণ-পশ্চিমে জঙ্গলাকীর্ণ সিঞ্চল পাহাড়, দক্ষিণে 
বাংলার সমতল ভূমি এবং পুরে রিলি নদীর সুন্দর উপত্যকার পশ্চাতে শ্রেণীর পর শ্রেণী 
নিবিড় অরণ্যে আচ্ছাদিত পর্বতমালা; এই সকল মিলিয়া কালিম্পংকে স্বাভাবিক 
সৌন্দর্যের আকর করিয়! তুলিয়াছে। 


কালিম্পং শহরে দেখিবার মধ্যে প্রধান হইল বাজারের উপরে স্বুবুহৎ গথিক 
রীতিতে নিশ্মিত গির্জা । অনতিদূরে তিববতীয় রীতিতে নিশ্মিত ভিক্টোরিয়া মেমোরিয়াল 
তোরণ। ইহার রঞ্জিত ও উজ্জল স্তস্ত ও কাণিসের কারুকাধ্য সিকিম হইতে লামার 
আসিয়া খোদাই করিয়াছিলেন। তোরণের মধো মহারাণী ভিক্টোরিয়ার ক্রোপ্জমূ্তি! 
বাজারের নিকটে পর্ধবতগাত্রে একটি বৌদ্ধ মঠ আছে। উত্তরের দিকে দিওলো! পাহাড়ের 
উপরের অংশে রেভারেণ্ড ডক্টর গ্রেহামের প্রসিদ্ধ সেন্ট এনডুজ কলোনিয়ল হ্োমজ্‌ 
নামক ইউরোপীয় ও ফিরিঙ্গী বালক বালিকাদিগের শিক্ষা প্রতিষ্ঠান । সমুদ্রপৃষ্ঠ হইতে 
৪,৫০০ হইতে ৫,৫০০ ফুট উচ্চে ৪০* একর জমি লইয়া এই প্রতিষ্ঠানের বিদ্যালয়, 
কৃষিক্ষেত্র, কারখান। প্রভৃতি অবস্থিত। দিওলে! পাহাড়ের নীচের দিকে পিডংএর পথে 
বাজার হইতে প্রায় ২ মাইল দূরে ভূটানের প্রধান মন্ত্রী রাজা উগ্োেন্‌ দোর্জি নিশ্মিত 
একটি অট্টালিকা আছে। চীন সরকারের শাসন হইতে পলাইয়া আসিয়া দলাই লামা! 
একবার ইহাতে ৪॥* মাস বাস করিয়াছিলেন। তাহার ব্যবহৃত একটি ঘর সম্তরমৈর 
সহিত পৃথক করিয়া রাখা হইয়াছে । ইহা এখানকার একটি দেখিবার জিনিষ । 


৪০১ বর্গ মাইল ব্যাপিয়া তিস্তার পুরব্বকূলে অবস্থিত কালিম্পং গভর্ণমেন্ট স্টেট ও 
তিস্ত। জঙ্গল বিভাগের সদর এই কালিম্পং শহর। ইহা একটি বিশিষ্ট বাণিজাকেন্দ্র। 
সিকিম ও তিব্বতের বাণিজা কালিম্পং দিয়া প্রসার লাভ করিয়াছে । ভিকবত হইতে 
বহু পরিমাণে পশম অঙ্বপৃষ্ঠে আনীত হয়। সিকিমী, তিববতী, নেপালী, ভূটানী ৬ 
চৈনিক প্রভৃতি নানা জাতীর লোক বাবসায়ন্থত্রে এখানে মিলিত হইয়াছেন।. শনি 3 
বুধবার একবার হাটে ঘুরিয়া আসিলে এইরূপ বহু জাতির লোক দেখিতে পাওয়া যায়। 


পূর্ববঙ্গ রেলপথে বাংলা দেশ ১৬৯ 


মনে হয় এখানকার পারিপাশ্বিক আবহাওয়। যেন মধ্য-এশিয়ার । এখানে প্রতিবংসর 
নবস্বর মাসে একটি বৃহৎ মেলা বসিয়া থাকে । নেপাল, সিকিম, ভুটান ও তিববত 
হইতে বহু ব্যবসারী এই মেলায় যোগদান করে। এ অঞ্চলের ইহা! একটি বিশিষ্ট 
বাৎসরিক অনুষ্ঠান । এখানে বৃষ্টি ও শীতের প্রকোপ দাজ্জিলিং অপেক্ষা অনেক কম। 

কালিম্পং হইতে সিকিম ও তিব্বতের পথ বাহির হইয়াছে । দাজ্জিলিংএর 
ডেপুটি কমিশনারের অফিস হইতে প্রকাশিত "নোটস্‌ অন্‌ টুর্”এর কথা আগেই বলা 
হইয়াছে। ইহা ছাড়া শ্রীযুক্ত পার্সী ব্রাউন্‌ রচিত “টুর ইন্‌ সিকিম” ভরষ্টবয। 
ডাকবাংলা, ছাড়পত্র, কুলী প্রভৃতির ব্যবস্থা আগে হইতে করিতে হইবে । দাজ্জিলিংএর 
ডেপুটি কমিশনারের অফিস্‌ হইতে সমস্ত জ্ঞাতব্য তথ্য জানা যাইবে। 








মহারাজার গোক্ষ|, গংটক 

সিকিমের রাজধানী গংটকে যাইবার ছুইটি পথ আছে। প্রধান পথ হইতেছে 
তিস্ত! উপত্যকার রাস্ত! ধরিয়া । কালিম্পং ছাড়িয়া প্রথম দিনে রংপে!। ডাকবাংলায় 
যাইতে হয়। : সিকিম রোড দিয়৷ তারকোল! হইয়! তিস্তার তীরে কাটরোড় দিয়! রংপো 
১৩ মাইল । . তারকোলা যাইতে পথ খুব নামিয়া গিয়াছে ; কেহ কেহ কালিম্পং হইতে 
কার্টরোড ধরিয়া ২* মাইল পথ অতিক্রম করিয়া রংপো আসেন। দ্বিতীয় দিনে 
১* মাইল দুরে শ্যামডং ও.তৃতীয় দিনে আরও-১৪ মাইল পঞ্চ যাইয়া গংটক। শ্যামডং 
ও গংটকের মধ্যে রামটেক মঠ পড়ে। 

গংটকে যাইবার দ্বিতীয় রাস্তা কালিম্পং হতে প্রথম দিন ১২ মাইল দূরে পিডং 
ডাকবাংলা। দ্বিতীয় দিন খাধি রংচো ও রোরো নদীর পুল পার হইয়া ১৪ মাইল 
দুরবন্তী পাকীয়ংএর সুন্দর বাংলায় পৌছিতে হয়। তৃতীয় দিন ১০ মাইগ যাইয়া 
গটক। গংটকের ছুইটা, পথই দ্বাভাবিক সৌন্দর্যে পুর্ণ। গংটক হইতে 
তুষারাচ্ছন্প ও জঙ্গলাকীর্ণ পর্বতাশ্রেণীর দৃষ্য অতি সুন্দর । কাঞ্চনজঙ্ৰ, পান্দিম, নরসিং 
ও সিনোলচু ব্যতীত আরও ছোট ছোট অনেক তুষারাচ্ছন্ন গিরিশুক্গ দেখা যায়। গংটকে 
দেখিবার মধ্যে মহারাজার প্রাসাদ ও মঠ বা গো্ফা, চেরীগাছের সারি দেওয়া রিজ নামক 


১৭০ বাংলায় ভ্রমণ 





প্রধান রাস্তাটি এবং তদুপরে অবস্থিত সট সপ্তম এডওয়ার্ডের মৃত্তি। গোম্ফার ভিতরের 
দেওয়ালে বুদ্ধদেবের জীবনকাহিনী উজ্জরলবর্ণে চিত্রিত আছে! - গংটকের রেসিডেনসীর 
উদ্ভানটি পৃথিবীর সর্ব্বাপেক্ষ সুন্দর উদ্যানগুলির অন্যতম | 

গংটক হইতে নাথুল! গিরিসঙ্কট যাতায়াতে মাত্র ৫ দিন লাগে। প্রথম দিন গটক 
হইতে বনা এবং গম্ভীর দৃশ্যের মধা দিয়া ৯ মাইল পথ কার্পোনাং। : দ্বিতীয় দিন তথা 
হইতে কতকগুলি জল প্রপাতের পার্শ্ব দিয়া এবং একটি হুদের কূল দিয়া ৯ মাইল দূরবর্তী 
ও ১২,৬০০ ফুট উচ্চ চঙ্গ বাংল! পৌছিতে হয়। তৃতীয় দিন নাথুলা গিরিসঙ্কটে উঠিয়া 
পুনরায় চচ্তে ফিরিয়া আসা! যায়, যাতায়াতে মাত্র ১২ মাইল নাথুলা সমুদরপৃষ্ঠ হইতে 
১৪,৪০০ ফুট উচ্চ ; এখান হইতে তিববতের নিষিদ্ধ ভূমি বিস্তৃত ভাবে দেখিতে পাওয়া 
যায়। চ্গু হইতে চতুর্থদিনে কাপ্পোনাং এবং রে গরিব 





রিজ নানক রান্তা, গংটক 


কালিম্পং হইতে. জেলেপলা গিরিসম্কটেও সহজেই যাওয়া যায়ু। প্রথম ছিন 
কালিম্পং হইতে ১২ মাইল দূরে সুন্দর অরণ্যমধ্যের পথ দিয়! রিসিসুম ( বিস্ুম ক! 
রিকীইন্ুম ) বাংলায় যাইতে হয়; এখানকার স্বাভাবিক সৌন্দধ্য বিশেষতঃ অরণোর 
ও বিস্তৃত তুষারের দৃশ্য অপূর্ব. দ্বিতীয় দিন ১২ মাইল দৃরবন্তী অরি। প্রথম দিন 
রিসিস্থম না গিয়া ১২ মাইল দূরে পিডং এবং তথ হইতে দ্বিতীয় দিন অরি আসা যায়। 
তৃতীয় দিন আরও ১২ মাইল দূরে সিডনচেন। চতুর্থ দিন ৯ মাইল দূরে ১২,৩০০ ফুট. 
উচ্চ গ্রাটং পৌছিতে.হয়। পরদিন কাপুপ হইয়া ৮ মাইল দূরবর্তী জেলেপল! গিরি 
সঙ্কট দেখিয়া ৩ মাইল পথ ফিরিয়া আসিয়া! কাপুপ ডাকবাংলায় আশ্রয় লইতে 
হয়। জেলেপলা! সমুদ্র পৃষ্ঠ হইতে ১৪,৩৯০ ফুট উচ্চ; এখান হইতে চস্থি উপত্যকা এব 
তিরবতের বিশাল অধিত্যকা চমৎকার দেখিতে পাওয়া যায়। কাপুণপ বাংলা আর্ধ মাইল 
দীর্ঘ একটি হুদের প্রান্তে অবস্থিত। কাপুপ হইতে গ্রাটং সেডনচেন পথে না ফিরিয়া চ 
কার্পোনাং ও গংটক হইয়াও ফের! যায়। শেষের পথে ১458 
চু হুদ দেখিয়া আসা যায়। 


(খ) কলিকাত।__ডায়মণ্ড হারবার ও বজ-বজ, 
ক্যানিং, লক্ষ্মীকান্তপুর শাখা। 


ৰালীগঞ্জ জংশন-_কলিকাতা হইতে ৪ মাইল দূর। ইহা বর্তমানে কলিকাতা 
মহানগরীরই অংশ বিশেষে পরিণত হইয়াছে। স্টেশনের অনতিদূরে পারশীদের 
সমাধি-মন্দির বা টাওয়ার অফ সাইলেন্স, একটি দ্রষ্টব্য বস্তব। পারশীগণ শবদেহের 
অগ্নি সংস্কার বা কবর দেন না। একটি উচ্চ ভবনের ছাদের উপর উহা! রাখিয়! দেন; চিল, 
শকুনি প্রভৃতি মাংসাশী পক্ষী উহা! ভক্ষণ করিয়া ফেলে । 

বালীগঞ্জ হইতে একটি শাখা! লাইন কলিকাতা৷ হইতে ১৭ মাইল দূরবর্তী বজ-বজ 
পর্যন্ত গিয়াছে । এই শাখাপথে কালীঘাট, মাঝের হাট, নঙ্গী ও বজ-বজ উল্লেখযোগ্য 
স্টেশন। 





সাধারণ দৃশ্ঠ, বাটানগর 


মাঝেরহাট--মাঝেরহাটও একটি জংশন স্টেশন। কলিকাতা হইতে ইহার দুরক্ধ 
৮ মাইল। এখান হইতে কালীঘাট-ফলতা লাইট রেলওয়ের আরম্ভ। খিদিরপুরের 
স্থবিখ্যাত ডকগুলি ইহার নিকটে অবস্থিত। কে জাহাজ হইতে যত মাল নামে, তাহার 
অধিকাংশই রেলগাড়ীতে মাঝেরহাট হইয়া আসে। মাঝেরহাটের অতি নিকটে আলিপুরের 
“এরোড্রোম” বা বিমান খাঁটি অবস্থিত। 

নঙ্গী-_কলিকাতা হইতে ১৪ মাইল দূর। স্টেশনের নিকটে স্থুবিখ্যাত জুতা 
নির্মাতা বাটা কোম্পানির একটি কারখানা স্থাপিত হইয়াছে এবং উহাকে কেন্দ্র করিয়া 


১৭২ বাংলায় ভ্রমণ 


একটি বিরাট শ্রমিক উপনিবেশ গড়িয়া “উঠিয়াছে। এই উপনিবেশটির নাম দেএয়া 
হইয়াছে বাটানগর। চর্ম শিল্পের কেন্দ্র হিসাবে বাটানগর একটি দ্রষ্টবা স্থান। 


বজ-বজ-_কলিকাতা, হইতে ১৭ মাইল দূর। বজ-বজ শহর্‌ গঙ্গার তীরে অবস্থিত। 
ইহা! ভারতের মধ্যে একটি প্রধান কেরোসিন তৈল ও পোট্রোলের বন্দর । এক শ্রেণীর 
বিশেষ জাহাজে করিয়া বিদেশ হইতে কেরোসিন তৈল ও পেট্রোল আন হয়। তৈল-বাহী 
জাহাজ বজ-বজে আসিলে উহা! হইতে পাম্পযোগে কেরোসিন তৈল তুলিয়। প্রকাণ্ড 
প্রকাণ্ড ট্যাঙ্কে রাখা হয় ও পরে বিশেষ গাড়ীতে করিয়া স্থানান্তরে চালান দেওয়৷ হয়। 








কেরোসিন তৈলের ডিপো_বজ-ব্জ 


বজ-বজে মুসলমান যুগে একটি ছুর্গ ছিল; ১৭৫৬ খৃষ্টান্দের ডিসেম্বর মাসে কলিকাতা 
আক্রমণের প্রাক্কালে ক্লাইভ কর্তৃক উহা! অধিকৃত হয়। ১৯০৩ খৃষ্টাব্দে এই ছুর্গ উঠাইয়া 
দেওয়া হয় এবং কামান ও সাজ. সরঞ্জাম কলিকাতা দুর্গে লইয়া হাওয়া হয়। দুর্গের 
পরিখার চিহ্ন এখনও কিছু কিছু দেখিতে পাওয়া যায় । 


বজ-বজের নিকটে কয়েকটি পাটকল ও কাপড়ের কল আছে। বজ-বজ হইতে 
৬ মাইল দক্ষিণ-পশ্চিমে ভাগীরথী কূলে আচিপুর গ্রামে চীনাদের একটি মন্দির আছে 
প্রতি বসর মাঘ-ফান্তন মাসে উৎসব উপলক্ষে. কলিকাতা৷ প্রাবাসী চীনারা এই স্থানে 
সমবেত হন। ওয়ারেন হেস্টিংসের সময় টং আচু নামে একজন চীনদেশীয় ব্যক্তি এই 
স্থানে একটি চিনির কল স্থাপন করেন। তাহার না হইতেই: গ্রামটি আচিপুর নাম 
পাইয়াছে। এই স্থানে টং আচুর অশ্বক্ষুর আকৃতির কবর আছে । 


পূর্ববঙ্গ রেলপথে বাংল! দেশ ১৭৩ 


যাদবপুর--কলিকাতা, হইতে « মাইল দূর। এখানে হঙ্ষারোগের চিকিৎসার 
জন্য একটি বড় হাসপাতাল. আছে । এখানকার এঞ্জিনীয়রিং কলেজ বাংলা দেশের মধ্যে 
একটি বিখ্যাত বে-সরকারী প্রতিষ্ঠান। প্রতি বৎসর বহুসংখ্যক যুবক এখান হইতে 
শিক্ষালাভ করিয়া বিবিধ কন্মে নিযুক্ত হন। 

গড়িয়া কলিকাতা হইতে ৮ মাইল দূর । স্টেশনের বিপরীত দিকে একটি প্রকাণ্ড 
বিল আছে। বর্ধাকালে জলপূর্ণ হইয়া এই বিলটি একটি হ্রদের মত দেখায়। এখানে 
অনেকে পক্ষী শিকার করিতে আসেন। এই বিল হইতে প্রত্যহ প্রচুর পরিমাণে মংস্থয 
কলিকাতায় চালান যায়। 

গড়িয়া হইতে তিন মাইল দূরবর্তী বৌড়াল একটি প্রসিদ্ধ ও পুরাতন স্থান। এই 
পল্লী সুবিখ্যাত সমাজ সংস্কারক ও সাহিত্যিক রাজনারায়ণ বন্থু মহাশয়ের জন্বস্থান। ১৮১৬ 
ৃষ্টাব্দের ৭ই সেপ্টেম্বর রাজনারায়ণ জন্মগ্রহণ করেন। সেকালের হিন্দু কলেজের যে 








রাজনারায়ণ বন্থুর বাসভবন, বোড়াল 


সকল ছাত্র উত্তরকালে বাংলার, গৌরব বদ্ধন করিয়াছিলেন, রাজনারায়ণ ঠাহাদিগের 
অন্যতম। ভুদেব মুখোপাধ্যায় ও মাইকেল মধুস্থদন দন্ত রাজনারায়ণের সহপাঠী ছিলেন 
এবং ইহাদের পবস্পরের মধ্যে বিশেষ অন্প্রীতি ছিল। হিন্দু কলেজের শেষ পরাক্ষায় 
উত্তীর্ণ হুইয়! রাজনারায়ণ ফারসী ভাব! শিক্ষা করেন! যৌবনে তিনি ত্রাঙ্ষশর্ম অবলম্বন 
করেন। বাংলার তদানীন্তন ছোটলাট হ্যালিডে সাহেব রাজনারায়ণকে ডেপুটি ম্যাজি- 
ট্রটের পদ দিতে চাহিয়াছিলেন কিন্তু উক্ত চাকুরী তাহার মনঃপুত না হওয়ায় তিনি স্কুল 
মাস্টারের কাধ্য গ্রহণ করেন। ১৮৫১ খৃষ্টাব্দে তিনি মেদিনীপুর গভর্ণমেন্ট স্কুলের হেড 
মাস্টার নিযুক্ত হন। তৎকালে শিক্ষিত সমাজে সুরাপান প্রচলিত ছিল। রাজনারায়ণ 
ইহা নিবারণ করিবার জন্য বিশেষ উদ্চোগী ছিলেন। স্ত্রীশিক্ষার বিস্তার ও ব্যায়াম চর্চায়ও 
তাহার বিশেষ আগ্রহ ছিল। রাজনারায়ণ কতকগুলি বাংল! পুস্তক প্রণয়ন করেন। 
তৎপ্রণীত “সে কাল আর এ কাল” “বাঙ্গাল! ভাষ! বিষয়ক প্রস্তাব” ও “বিবিধ প্রবন্ধ” 
প্রভৃতি গ্রন্থ উল্লেখযোগ্য । : ১৯০০ খৃষ্টানদের ১৬ই সেপ্টেম্বর রাজনারায়ণ পরলোক গমন 


-১৭৪ বাংলায় ভ্রমণ 


করেন। জগগ্ধিখ্যাত মনীবী স্ত্রীঅরবিন্দ ঘোষ রাজনারায়ণ বস্থুর দৌহিত্র ।- রাজনারায়ণ 
বন্থুর জন্মভিটা এখন পরিত্যক্ত ও জঙ্গলাকীর্ণ। ইহার সংস্কার € সংরক্ষণের কোনও 
ব্যবস্থা এখনও হয় নাই। 








বোড়াল গ্রামে কতকগুলি ধ্বংসপ্রাপ্ত প্রাচীন ইষ্টকস্তুপ ও লুপ্তপ্রায় একটি দাঁঘি 
আছে। এই স্থান হইতে প্রাপ্ত ইষ্টকগুলির মধ্যে কতকগুলি চতুক্ষোণ, কতকগুলি 
ত্রিকোণ এবং কতকগুলি গোলাকার। ইঞ্টকগুলি কারুকাধ্যখচিত ও সুদৃঢ় । এইগুলির 
সহিত সুযোগ্য সেন নামক সেনবংশীয় জনৈক নৃপতির সংশ্রব আছে বলিয়া কেহ কেহ 


৪ 





ত্রিপুরা! সুন্দরী দেবী, বোড়াল 


অন্ভমান করেন। এই দীঘির অতি নিকটে “ত্রিপুরা সুন্দরীর পীঠ” নামে একটি দেবস্থান 
আছে। কথিত আছে সেনবংশীয় রাজা সুযোগ্য সেন প্রায় সাত শত বৎসর পূর্বে এই 
দেবীগীঠের প্রতিষ্ঠা করেন। দেবীর প্রাচীন মন্দির কালপ্রভাবে ধ্বংস হইয়া গিয়াছে। 
পুরাতন দেবী প্রতিমার অনুকরণে কয়েক বৎসর পূর্ব অষ্টধাতুর দ্বার! নিম্মিত ত্রিপুরা- 
সুন্দরীর বিগ্রহ বর্তমূনে এই গ্রামে পৃজিত হইতেছেন। এই ধাতুময়ী মত্তি বেশ বড় ও 
অতি স্ুন্দর। দেবী প্রতিমার পাদগীঠে দশমহাবিদ্ার অন্যতম যোড়শী বা ত্রিপুরাসুন্দরীর 
ধ্যান অনুযায়ী পঞ্চদেবতার মৃত্তি উৎকীর্ণ, তছপরি শিব শবরূপে শয়ান। শিবের নাভি- 
পর্পস্থিত পদ্মের উপর চতুভূ্জা ত্রিনয়না সুন্দরী ফোড়শী মৃত্তি উপবিষ্টা । পাদপীঠন 
পঞ্চদেবতার নাম ত্রন্ষা, বিধু, মহেশ্বর, ঈশ্বর ও রুদ্র। ইহারা সকলেই চতুভূ্জ; ত্রদ্ধা 
চতুর্ম,খ ও রক্রবর্ণ, বিষুণ শ্যামলবর্ণ, মহেশ্বরের মুখ পাঁচটি, বর্ণ তুষারশুত্র; ঈশ্বর ও 


পূর্ববঙ্গ রেলপথে বাংলা দেশ ১৭৫ 





রুদ্র শিবেরই মুদ্তিভেদ বিশেষ, তবে ইহ্থাদের মুখ একটি করিয়! ; ঈশ্বর শুভ্রবর্ণ, রুদ্রের 
গায়ের রং কমলা নেঝুর রংয়ের ন্যায়। এই সুন্বর বিগ্রহটি একটি দেখিবার মত বস্তু। 
এখানে প্রতিবংসর মাঘমাসের শুক্লা তৃতীয়! তিথিতে মহোৎসব হয়। 


গড়িয়া হইতে বোড়াল গ্রামে যাইবার পথে ভাগীরঘীর লুপ্ত খাত দেখা যায়। 
ইহার তীরে এখনও প্রাচীনকালে নিম্মিত কতকগুলি শিবমন্দির দষ্ট হয়। 


সোনারপুর জংশন- কলিকাত! হইতে ১* মাইল দূর। ইহা! চবিবশ পরগণ।! 
জেলার একটি বাণিজা প্রধান স্থান। ইহার নিকটবর্তী রাজপুর ও হরিনাভি প্রসিদ্ধ 
গ্রাম। এই স্থান হইতে 'একটি শাখা পথ কলিকাতা হইতে ২৮ মাইল দুরবর্তী ক্যানিং 
প্ান্ত গিয়াছে । এই শাখা পথে ঘুটিয়ারী শরীফ ও ক্যানিং উল্লেখযোগা স্টেশন । 





মন্জিদ, ঘটায়ারি শরীফ 


ঘুটিয়ারী শরীফ _কলিকাত! হইতে ২ মাইল দূর। ইহা! মুসলমানগণের একটি 
বিখ্যাত তীর্ঘস্থান। স্টেশনের নিকটেই সুবিখ্যাত গীর গাজী মোবারক আলি সাহেবের 
দরগাহ্‌ ও মসজিদ অবস্থিত। গাজী সাহেবের সম্বন্ধে এতিহাসিক তথ্য বিশেষ কিছুই 
জানা যায় না, তবে নানারপ প্রবাদ প্রচলিত আছে। যে স্থানে ঘুটিয়ারী শরীফ অবস্থিত 
উহা মদনমল পরগণার অন্তর্গত। পূর্বে এই অঞ্চল সুন্দরবনের অংশ বিশেষ ছিল। 
কথিত আছে যে গাজী সাহেব আল্কুত ক্ষমতাবলে বনের ব্যাস প্রস্ভৃতি হিংস্র জন্তকে 
বশীভূত করিয়া এই অঞ্চলে মন্ুষ্যের বসতি স্থাপন করেন। তিনি ব্যাস পৃষ্ঠে আরোহণ 
করিয়া জঙ্গলে ঘুরিয়া বেড়াইতেন। একবার স্থানীয় জনৈক নাবালক জমিদার বাদশাহ 
সরকারে সময়মত খাজন! না৷ দিতে পারায় বাদশাহের আদেশে ধৃত হইয়া রাজধানীতে 
নীত হন। বালকের জননীর ক্রন্দনে বিচলিত হইয়া গাজী সাহেব একটি প্রকাণ্ড ব্যাঙ্ছের 
পৃষ্ঠে আরোহণ করিয়া রাজধানীতে বাদশাহের দরবারে গিয়া উপস্থিত হন। বলা বালা, 


১৭৬ বাংলায় ভ্রমণ 








বাদশাহ তাহার অদ্ভুত ক্ষমতা দর্শনে মুগ্ধ হইয়া তাহার আম্ুগত্য স্বীকার করেন ও 
বালককে মুক্ত করিয়া দেন। অতঃপর বাদশাহ গাজী সাহেবের নামে মদনমল পরগণার 
জমিদারী সনদ প্রদান করেন। সুন্দরবনের নিকটবর্তী বন্ছ গ্রামে গাজী মোবারক আলি 
ব। সংক্ষেপতঃ মোবারক গাজী ও তাহার ভ্রাতা কালু হিন্দু মুসলমান নি।বর্বশেষে পুজিত 
হুন। গাজী সাহেবের দেহত্যাগ সম্বন্ধে নিয়লিখিত কাহিনীটি প্রচলিত আছে-_- 


একবার-ভীষণ অনাবৃষ্টি হইয়া! অজন্মা উপস্থিত হইলে শিষ্যগণের অনুরোধে. গাজী 
সাহেব খোদার দরবারে আর্জি পেশ করিবার জন্য একটি গৃহের মধ্য গিয়া উহার অর্গল 
বন্ধ করিয়া দেন এবং প্রত্যেককে সাবধান করিয়া বলেন যে যতক্ষণ তিনি ধ্যানস্থ 





পল্লী সংগঠন প্রতিষ্ঠান গোসাব!, 


থাকিবেন, ততক্ষণ যেন কেহ গৃহমধো প্রবেশ না করে। ক্রমে ক্রমে তিন দিন চলিয়া 
গেল, গাজী সাহেবের বাহিরে আসার কিন্তু কোনই লক্ষণ দেখা গেল. না । তখন জন- 
কয়েক লোক নানারূপ আশঙ্কা করিয়া দরজ! ভাঙ্গিয়া গুহমধ্যে গুবেশ. করে এবং দেখিতে 
পায় যে গাজী সাহেবের দেহ সংজ্ঞাহীন অবস্থায় পড়িয়া আছে। তিনি দেহত্যাগ 
করিয়াছেন মনে করিয়া তাহারা সেই গৃহমধ্যেই কবর খুঁড়িয়া তাহাকে সমাহিত করে। 
সেই দিনই কিন্তু প্রবল বারিপাত হয় ও রাত্রে গাজী সাহেব জনৈক অগ্ুরক্ শিষ্যকে 
স্বথ্ধে দেখা দিয়া বলেন ষে তাহার ধ্যানস্থ দেহকে ভূলবশতঃ মৃতদেহ মনে করিয়া লোক- 
গুলি তাহার কবর দিয়াছে। . অন্থুবাচীর সময় এই ঘটনাটি ঘটে । : ঘুটিয়ারী শরীফের 
সুন্দর ও বৃহৎ মস্জিদ্টি গাজী সাহেবের সমাধির উপর নিশ্মিত। প্রতি বংসর আহা 

ও তাদ্রমাষে গাজী সাহেবের স্মরণার্থে ঘুটিয়ারী শরীফে দুইটি, বৃহৎ মেলা হয়। ই 
মেলায় বহু মুসলমান ও হিন্দুভক্ত উপস্থিত হইয়া গাজী সাহেবের দরগ্বান্থে, শিরণি দিয়া 
থাকেন । এখানে প্রতি শুক্রবার বহু লোকের সমাগম হয়। 


ক্যানিং--কলিকাতা হঈতে ২৮ মাইল দূর। ক্যানিং, কানিং টাউন বা পোর্ট 
ক্যানিং মাতল! নামক একটি বিস্তৃত নদীর তীরে অবস্থিত । ইহার উত্তরে বিদ্যাধরী 
প্রবাহিত। এই স্থানের দেশীয় নাম মাতল! । উনবিংশ শতাব্দীর মধ্যভাগে লর্ড কাানিংএর 
সময়ে ভাগীরথী নদীতে অতিমাত্রায় বালি পড়ায় যখন কলিকাত! বন্দর সম্বন্ধে নানারপ 
আশঙ্কা! হইতেছিল, সেই সময়েই পোর্ট ক্যানিংএর সষ্টি হয়। পরে অবশ্য ভাগীরঘীর 
বিশেষ কোন পরিবর্তন হয় নাই এবং কলিকাতা! হইতে বন্দরও আর স্থানান্তরিত করিতে 





দশ কৃষিক্ষের, গোসাব! 


হয় নাই, স্বতরাং ক্যানিংএর আর তাদুশ উন্নতি হয় নাই। ক্যানিং বন্দরের জন্য 
মাতলার উপর পাঁচটি এবং বিদ্াধরীতে ছুইটি জেটি, ডর ও ট্রামওয়ে নিশ্মিত হইয়াছিল ; 
হহার এখন কিছুই নাই। ১৮৬৫-৬৬ খৃষ্টাব্দে ২৬টি জাহাজ আসিয়াছিল, কিন্ত পাচ 
বংসর পরে একটি জাহাজও ভিড়ে নাই। বর্তমানে এই স্থান পোর্ট ক্যানিং জমিদারী 
কোম্পানির অধিকারভূক্ত । ইহা একটি বাণিজ্যপ্রধান স্থান ॥ সুন্দরবন অঞ্চলের বহু 
পণাদ্রর্য এই স্থান দিয়াই যাতায়াত করে। প্রকৃতপক্ষে ক্যানিংএর অপর পার হইতেই 
“সুন্দরবন এলাকার আরস্ভ। ক্যানিংএর অবস্থান অতি সুন্দর, নদীর জলোচ্ছাস হইতে 
শহর রক্ষা করিবার জন্য নদীতীর দিয়াই একটি দীর্ঘ বাধ আছে। এই বীধের উপর 
হইতে নদীর দৃষ্ঠয সত্যই মনোরম। কলিকাতা হইতে ছাত্রছাত্রীরা এবং অন্যান্য: বু 

লোক এই বীধে ভ্রমণের জন্য আসির! থাকেন। ক্যানিং হইতে প্রচুর পরিমাণে ধান, 
চাউল, গরাণকাঠ, ও গোলপাতা প্রভৃতি আমদানি হয়। 








ক্যানিং বা মাতল। শহরের উত্তরদিকে মালা বিছ্যাধরী নদীর মোহানায় গরতাপা- 
দিত্যের একটি ছূর্গ ছিল। ইহার অধাক্ষ ছিলেন প্রতাপের প্রসিদ্ধ সেনানায়ক হায়দার 
মান্ক্লী, সেই জন্া ছুর্গের নাম হয় হায়দারগড়। এখনও বুরুজখানা নামে উচ্চ টিবি, 
নিকটস্থ প্রতাপনগর গ্রাম, রাজার খাল, হায়দার আবাদ প্রভৃতি প্রাচীন স্মৃতি বহন 
করিতেছে। সুন্দরবনের ৫৭ নং লাটে হায়দার আবাদ অবস্থিত । 


ক্যানিং টাউন হইতে নৌকা! বা মোটরলঞ্চযোগে সুন্দরবনের অন্তর্গত স্যার 
ড্যানিয়েল হামিপ্টনের জমিদারী গোসাবায় যাওয়া যায়। প্রত্যহ বেল! ১টার সময় ক্যানি 
হইতে গোসাবার মোটরলঞ্চ ছাড়ে। সুন্দরবন অঞ্চলে চাষ আবাদ প্রবর্তনের জন্য 
স্তার ড্যানিয়েল সরকারের নিকট হইতে বহু জমি গ্রহণ করিয়া গোসাবায় একটি আদর্শ 
কৃষি উপনিবেশ স্থাপন করিয়াছেন। এখানে ভদ্র ও বেকার যুবকগণকে অতি সুলভে 
বাসস্থান ও কৃষি কার্যের উপযোগী জমি বিলির বাবস্থা! আছে। স্তাঁর ড্যানিয়েলের 
প্রচেষ্টায় শ্বাপদ সঙ্কুল সুন্দরবনের মধ্যে গোসাবা! একটি আদর্শ পল্লীতে পরিণত হইয়াছে। 
এখানে সাধারণ শিক্ষার সহিত হাতে কলমে কৃষি শিক্ষা দেওয়ার গ্রতিষ্ঠান আছে। 
এখানে সুন্দর পথঘাট নিশ্মিত হইয়াছে, যৌথ ভাণ্ডার আছে, সুপেয় জলের বাবস্থা 
আছে, উৎপন্ন দ্রবোর খরিদ বিক্রয়ের জন্য উপযুক্ত বন্দোবস্ত রহিয়াছে । এক কথায় 
গোসাবাকে একটি আদর্শ ও আধুনিক পল্লী বলা যাইতে পারে। ইহার এলাকার মধো 
বিনিময়ের জন্য “গোসাবা নোট” নামক এক প্রকার নোটও প্রচলিত আছে। অতিথি 
অভ্যাগতগণের থাকিবার জন্য গোসাবায় একটি “গেস্ট হাউস” বা অতিথিশাল! আছে। 


, চীৎড়িপোৌতা-_কলিকাতা হইঠে ১৩ মাইল দূর। এই গ্রাম সু্রসিদ্ধ পুরাতন 
সংবাদপত্র “ সোমপ্রকাশ” সম্পাদক ছারকানাথ বি্যাভূষণ মহাশয়েরজনবস্থান। তদীয় 
দ্বারকানাথ একজন প্রসিদ্ধ মনীষীরূপে পরিচিত ছিলেন । তৎসম্পাদ্তি 
“সোমপ্রকাশ” বাংলার শিক্ষিত সমাজে সমাদর লাভ করিয়াছিল। ন্ুরুচিসম্মত 
প্রণালীতে সংবাদপত্র সম্পাঁদনে দ্বারকানাথকে অগ্রণী বলা যাইতে পারে। তৎপ্রণীত 
“নীতিসার” “রোমের ইতিহাস” “ গ্রীসদেশের ইতিবৃত্ত” প্রভৃতি পুস্তক তৎকালে 
বঙ্গসাহিত্যে খ্যাতিলাভ করিয়াছিল । ১৮৮৬ খুষ্টান্ধে দ্বারকাঁন।,থর মৃত্যু হয়। 
স্বনামখ্যাত শিবনাথ শীল্ত্রী দ্বারকানাথের ভাগিনেয় ছিলেন। (শখনাথ চাংড়িপোতা 
গ্রামে মাতুলালয়ে জন্মগ্রহণ করেন। সম্প্রতি ছ্ারকানাথের বসতবাটাতে শিবনাথ 
শান্ত্রীর একটি স্মৃতি ফলক স্থাপিত হইয়াছে। 


মল্লিকপুর--কলিকাতা হইতে ১৪ মাইল দূর। এই স্থানে নাখোদা জন্প্রদার- 
ভুক্ত মুসলমানগণের একটি দরগাহ আছে। ইহা! ফকির আবছুল্লা আত্বাসের দরগাহ নান 
পরিচিত। দরগাহ্ের মস্জিদটি দেখিতে অতি সুন্দর । ইহার 

স্পা 


জলের রোগ আরোগ্া করিবার অদ্ভুত শক্তি আছে বলিয়৷ অনেকের বিশ্বাস। এই পবিত্র 
কৃগ হতে জল লইবার জন্য এখানে প্রতি শুক্রবার বনু যাত্রীর সমাগম হয়। 


মল্লিকপুরের নিকটবর্তী মাইনগর গ্রাম ইতিহাস বিশ্রত পুরন্দর খা বা গোগীনাথ 
বন্ুর জন্ম স্থান। পুরন্দর খা গৌড়ের বাদশাহ হুসেন শাহের প্রধান মন্ত্রী বা! উজির ছিলেন 
এবং তৎপুত্র কেশব খা ছত্রনাজিরের পদে অধিষ্ঠিত ছিলেন ॥ বৈষ্ণব সাহিত্যে কেশব খার 
নামোল্লেখ আছে । তিনি ছত্রনাজির বা 01870 1৬183৩7 010)৩ [২০৮৪] [010)70118 
ছিলেন বলিয়া অনেক স্থলে কেশব “ছত্রি” নামে উল্লিখিত হইয়াছেন। রাজসরকারে 
পিতা পুত্রের অসীম প্রতিপত্তি ছিল। পুরন্দর খা শিয়াখালার রাজাকে পরাজিত করিয়া 
তথায় স্বনামে পুরন্দর গড়ের প্রতিষ্ঠা করেন। শিয়াখালা স্টেশন দ্রষ্টব্য। 





মল্লিকপুরের দরগাহ, 


বারুইপুর জংসন-__কলিকাতা হইতে ১৬ মাইল দূর। এখানে একটি মুনসেকী 
শাদালত আছে । ইহার পাশ দিয়। পুর্ব গঙ্গার একটি শাখা। প্রবাহিত হইত। স্থানটি 
পানের চাষের জন্য প্রসিদ্ধ । পান ব্যবসায়ী বারুইজাতি হইতে ইহার নাম হইয়াছে 
বারুইপুর । রাস-যাত্রা এবং রথযাত্রা উপলক্ষে এখানে মেলা বসিয়া থাকে । এই মেলায় 
এলাক-শিল্পের নিদর্শন স্বরূপ সুন্দর দেশীয় পুতুল প্রভৃতি বিক্রীত হয়। বারুইপুর হইতে 
বায় দেড় মাইল দক্ষিণে লুপ্তল্রোতা গঙ্গার উপর আটিসারা গ্রামের ““মহাপ্রভু-বাটি” 
একটি উল্লেখযোগ্য স্থান । চৈত্তম্ত ভাগবতে বণিত আছে যে প্রীচৈতন্যাদের, শাস্তিপুর 


১৮০ বাংলায় অমণ 
হইতে গঙ্গাতীরবর্তী পথ দিয়া পুরীধাত্রা। কালে আটিসারা গ্রামে অনন্ত নামক জনৈক সাধ 
ব্রাহ্মণের বাটিতে কৃষ্ণকথা প্রসঙ্গে রাত্র যাপন করেন, যথা _- 

“সবব রাত্রি কৃষ্ণ-কথ! কীর্তন প্রসঙ্গে । 


আছিলেন অনন্ত পণ্ডিত গৃহে রঙ্গে ॥ 
শুভ দৃষ্টি অনন্ত পণ্ডিত প্রতি করি। 
প্রভাতে চলিলা প্রভূ বলি, “হরি, হরি ॥” 
আটিসারার মহাপ্রভূ-বাটিতে গৌর নিতাই বিগ্রহের নিতা পুজা হয় এবং বৈশাখ 
মাসে এখানে পক্ষকাল স্থায়ী একটি মেলা হয়। 
বারুইপুর জংসন হইতে একটি শাখাপথ ২৩ মাইল দৃরবন্তী লক্গীকান্তপুর পধান্্ 
গিয়াছে। এই শাখাপথে ধপধপি, দক্ষিণ বারাশত, বহড়$ জয়নগর-মজিলপুর ও মথুরাপুর 
রোড উল্লেখষোগা স্টেশন। এই সকল স্থানের পার্খ দিয়া ভাগীরথীর প্রাচীন খাত 
এখনও দেখিতে পাওয়া যায়। 
ধপধপি-_কলিকাতা হইতে ২* মাইল দূর। এই গ্রামে ব্যাম্রের দেবতা 
দক্ষিণরায় ব! দক্ষিণেশ্বরের মন্দির অবস্থিত । কবি কুষ্ণরাম দাসের “রায়মঙ্গল” নামক 
কাব্যে দক্ষিণরায়ের মাহাত্মা সবিস্তারে বণিত আছে ( “বেলঘরিয়া” স্টেশন ডষ্টবয 





দক্ষিণরায়, ধপধপি 


পূর্বে এই অঞ্চল সুন্দরবনের অংশ ছিল এবং এখানে বাস্তবের ভয়ানক দৌরাত্ম্য ছিল: 
যাহারা সুন্দরবনের জঙ্গলে মধু, মোম বা বাষ্ঠ আহরণ করিতে যাইত, তাহারা ব্যান্ডের 
দেবতা দক্ষিণরায়কে যোড়শোপচারে পুজা দিয়া অরণ্য মধ্যে প্রবেশ করিত । লোকের 
বিশ্বাস ইহাতে তাহাদের- আর কোন বিপদ ঘটিত না এবং তাহারা প্রচুর পরিমণে 
মোম ও মধু পাইত। সময়ে সময়ে দক্ষিণরায়ের স্বপ্লাদেশে তাহার নিকট নরবলি দিয় 
ডাহার প্রসন্নতা অর্জন করিতে হইত। “বনবিবির জহুরানামা” নামক পু'খিতে বা 


পূর্ববঙ্গ রেলপথে বাংলাদেশ ১৮১ 
১২ নি 2০৮- 
আছে যে একবার কলিঙ্গ! নগরবাসী ধনা মনা নামক বণিক ভ্রাতৃদ্ব় জনৈক অনাথ 
বিধবার “ছুখে” নামক বালক পুত্রকে তুলাইয়! সুন্দরবনে নিয়া গিয়া দক্ষিণরায়ের 
আদেশে নরবলি দিবার উপক্রম করিলে, দুখের কাতর ক্রন্দনে বিচলিত হইয়া সুন্দরবনের 
অধীশ্বরী বনবিবি স্বীয় বীর অনুচর জঙ্গলী শার দ্বার! দক্ষিণরায়ের ব্যান্রের কবল হইতে 
তাহাকে উদ্ধার করেন। জঙ্গলী শার নিকট যুদ্ধে পরাস্ত হইয়া! দক্ষিণরায় কুমারখালির 
জঙ্গলে আসিয়া বড়খা গাজীর শরণাপন্ন হন। দক্ষিণরায়ের মুখে সমস্ত বৃত্বান্ত অবগত 
হয়া বড়খী গাজী দক্ষিণরায়কে সঙ্গে করিয়া কেঁদোখালির চরে বনবিবির দরবারে হাজির 
হইলেন। বনবিবি তখন অনাথিনীর পুত্র হ্ুখেকে কোলে করিয়া বসিয়াছিলেন। 


“হেনকালে উপনীত গাজী দক্ষিণরায়। 
ছালাম করিল রায় বনবিবির পায় ॥ 
তাতল খাঁ খোশাল খা! আর অলিগণ। 
কর জুড়ি করিয়া আইল সর্বজন ॥ 

হরি রায় বিষম রায় আর কাল রায়। 
আসিয়া ছালাম করে বনবিবির পায় ॥ 
কহেন বড়খ গাজী শুন নেক মাই। 
তোমার হুজুরে মাগো! এই ভিক্ষা চাই ॥ 
দক্ষিণরায়ের পর কোপ কর দূর | 
এখাতের আইলাম তোমার ছুজুর ॥ 
এতেক শুনিয়া মায়ের দয়! উপজিল। 
সদয় হইয়া মাতা বলিতে লাগিল ॥ 
আঠার ভাটির মধ্যে আমি সবার মা। 
মা বলে যে ডাকে তার ছুঃখ থাকে না ॥ 
সন্কটে পড়িয়। যে বা মা বলে ডাকিবে। 
কদাচিৎ হিংসা তায় কভু না করিবে ॥ 
রায় বলে শুন মাতা আরজ আমার । 
সতা সত্য তিন সত্য সত্য অঙ্গীকার ॥ 
বনেতে আসিয়া যে ব! মা বলে ডাকিবে। 
আমা হৈতে হিংসা তার কদাচ না হবে ॥” 


(নী বয়নদ্দিন রচিত পুথি) 


এইবূপে বড়খা গাজীর মধাস্থতায় বনবিবির সহিত দক্ষিণরায়ের আপোষ-রফা হইল । 
বনবিবির আদেশে ধনা-মনা ছুখেকে কন্ সম্প্রদান করিয়া সে যাত্র! নিস্তার পায়। 


প্রভাকর রায়ের পুত্র ও ব্রাহ্মণ নগরের রাজা মুকুটরায়ের সেনাপতি মানুষ দক্িণ- 
রায় কি করিয়া সুন্দরবানের একাংশের আধিপত্য লাভ করেন ও পরে দেবনথ প্রাপ্ত হন, 
সে কথার উল্লেখ পরে করা হইয়াছে (“ঝিকরগাছা ঘাট” ডরষ্টব্য)। 





১৮২ বাংলায় ভ্রমণ . 


ধপধপির দক্ষিণরায়ের মুদ্তিটি যোদ্ধবেশধারী ও অতি বীরত্ব-ব্যপ্তক। ইহার 
পরিধানে . কাবায় বস্ত্র, গলে উত্তরীয়ঃ মন্তকে উফ্ণীষ, কর্ণে বর্ণ কুগুল, একো 
সুব্ণবলয়, পৃষ্ঠদেশে বানপূর্ণ তুীর ও ধনু, হস্তে নালিকা ও উন্মুক্ত কপাণ এবং কোনরবদ্ধে 
শাণিত ছুরিকা। এইরূপ বীরবেশধারী বিগ্রহ বাংলার আর কোথাও নাই। দেখিলে 
মনে হয় সুন্দরবনের দেবতার এই অপরূপ বূপ-সঙ্জা স্থানোপযোগীই বটে । এই 
দেবতার স্বতন্থ কোন ধ্যান নাই। গণেশের ধ্যানে ইহার পুজা হইয়া থাকে । 


বাতরোগ-গ্রস্ত বু রোগী ও তাহাদের আত্মীয় স্বজন :এই দেবতার কুপা' লাভের 
জন্য এখানে আগমন করেন। প্রতি শনি ও মঙ্গলবারে এখানে ছোটখাট মেলা হয় 
এবং মাঘ মাসের ১ল! তারিখে সমস্ত দিবস ধরিয়া মহাসমারোহে দেবতার পূজা € 
এতছৃপলক্ষে বাতের উধধ লইবা'র জন্তা বু যাত্রীর সমাগম হয়। 


ধপধপির অদূরে প্রাচীন ভাগীরথীর গর্ভে “কালীদহ” ও “শিক্গাদহ” নামে দুইটি 
দহ দেখা যায়। প্রবাদ, সিংহল যাত্রাকালে শ্রীমন্ত সদাগর এই কালীদহেই নাকি 
কমলে কামিনী দর্শন করিয়াছিলেন । “দ্বারীর জাঙ্গাল” নামে একটি প্রাচীন রাজপথের 
ভগ্রাবশেষও এখানে দেখিতে পাওয়া যায়। এই পথ দিয়াই শ্রীচৈতন্াদে পুরী যাত্রা 
করিয়াছিলেন । 


দক্ষিণ বারাশত কলিকাতা হইতে ২৬ মাইল দূর। এখানে একটি কাল' 
মন্দির এবং “আছ্যমহেশ” নামে একটি প্রাচীন শিবলিঙ্গ বিদ্ধমান আছেন। কথিত 
আছে, পিতার অন্বেষণে সিংহল যাত্রাকালে শ্ত্রীমন্ত সদাগর এই শিবের অ্চনা করিয়া- 
ছিলেন। শ্তরীমস্ত সদাগর একশত. বার এই শিবকে পুষ্পাঞ্জলি প্রদান করিয়াছিলেন 
বলিয়া এই স্থানের নাম ““বারাশত” হয়__-এইরূপ একটি প্রবাদও প্রচলিত আছে এব; 
এই জেলার অন্যতম মহকুমা সদর বারাসাতের সহিত পার্থকা করিবার জন্য ইহার “দক্ষিণ” 
বিশেষণ সিলিয়াছে। এখানকার শিবের মন্দিরটি খুব প্রাচীন। কয়েকটি সিঁড়ি 
বাহিয়! নীচে নামিয়া মন্দির গর্ভে শিবকে দর্শন করিতে হয়। মন্দিরের নিকটে একটি 
পুদ্ধরিণী আছে। বর্ধাকালে পুষ্রিণীটির জল বৃদ্ধির সঙ্গে সঙ্গে মন্দির অভান্তরস্থ 
শিবলিঙ্ের কুণ্ডটি জলপ্লাবিত হইয়া যায়। ভূনিয্স দিয়! গর্ভ মন্দিরের সহিত এই 
পু্ছরিণীটির যোগাযোগ. আছে বলিয়াই এইরূপ সংঘটিত হয়। “আছ্য মহেশ" এই 
অঞ্চলের একটি বিখ্যাত দেবস্থান। শিবরাত্রির সময় এখানে বু জনসমাগম হয়। 


অচলানন্দ তীর্থন্বামী_নামক একজন সাধুর দমাধি এই গ্রামে আছে। 


বহুড়._-কলিকাতা হইতে ২৮ মাইল দূর। ইহাও একটি. প্রাচীন গ্রাম। এই 
স্থানের প্রাচীন নাম “বড় ক্ষেত্র” । এখানকার জমিদার বন্থুদিগের প্রতিষ্িত শ্যামন্ুল « 
ভীউর মন্দিরের কারুকার্য অতি সুন্দর । এই বংশীয় দেওয়ান নন্দকুমার বস্তু মহাশয় 
উনবিংশ শতাব্দীর প্রথম পাদে প্রায় তিন লক্ষ টাকা বায়ে বৃন্দাবনে গোবিন্দ , 
মদনমোহনজী ও গোীনাথজীর জন্য নৃতন মন্দির নিম্াণ করিয়া দেন। এই বং 
রায় বাহাছুর বৈকুষ্ঠনাথ কতকগুলি নাটক ও প্রহসন রচনা করিয়া খ্যাতি লাল 
করেন। সঙ্গীত শান্ত্েও বিশেষ পারদশিতা ছিল। 


পূর্ববঙ্গ রেলপথে বাংলাদেশ ১৮৩ 


বহড়র নিকটবন্তী ময়দা গ্রামে এক পুরাতন কালী আছেন। ইনি ময়দার মহাকালী 
নামে পরিচিত। ইহার মাহাত্মা সম্বন্ধেও এতদঞ্চলে বনু কিংবদন্তী প্রচলিত আছে। 

জয়নগর-মজিলপুর-_কলিকাতা হইতে ৩১ মাইল দুর। জয়নগর ও মজিলপুর 
পাশাপাশি অবস্থিত ছুইটি ভিন্ন গ্রাম হইলেও সাধারণের নিকট ইহা “জয়নগর-মজিলপুর” 
এই যুগ্মনামে পরিচিত । এই গ্রাম ছুইটির স্থায় বদ্ধিষু ভদ্রপল্লী এতদঞ্চলে আর নাই। 
এই উভয় গ্রামেই প্রাচীন ও আধুনিক কালের বু দেবায়তন ও দী।ঘকা৷ অবস্থিত। 
এখানে একটি মিউনিসিপ্যালিটি আছে। স্ুপ্রসিদ্ধ সাহিত্যিক ও ব্রাহ্ম-সমাজের বিশিষ্ট 
নেতা আচাধ্য পণ্ডিত শিবনাথ শাস্ত্রী মহাশয় ভ্রয়নগর-মজিলপুরের অধিবাসী ছিলেন। 
তাহার রচিত “নিমাই সন্ধ্যাসের” সুন্দর কবিতাটি বোধ হয় অনেকেরই মুখস্থ আছে। 
শিবনাথের “মেজ বউ” “নয়নতারা” প্রভৃতি উপন্যাসগুলিও পাঠক সমাজে সুপরিচিত । 
সকবি গিরীন্দ্র মোহিনী দাসী মজিলপুরে জন্মগ্রহণ করেন । 

জয়নগরে অতি উৎকৃষ্ট খইয়ের মোয়া ও সুগন্ধি পয়রা গুড় পাওয়। যায়। 

পঞ্চম দোলযাত্রা উপলক্ষে এখানে ১০ দিন ব্যাপী একটি মেলা বসিয়া থাকে । 








বদরিক।নাথ শিব, বড়াশী মাধবপুর 


মণ্ুরাপুর রোড--কলিকাত! হইতে ৩৪ মাইল দূর। স্টেশন হইতে প্রায় 
৪ মাইল ০ আচ মাধবপুর গ্রামে স্মুপ্রসিদ্ধ চক্রতীর্ঘ অবস্থিত। 
নিকটেই ছত্রভোগে ত্রিপুরাস্ুন্দরী দেবীর মন্দির । বড়াশী গ্রামে বদরিকানাথ নানক এক 


১৮৪ বাংলায় ভ্রমণ 





প্রাচীন শিবলিঙ্গ ও মাধবপুরে “সঙ্কেত । মাধব" নামক বিষুুত্তি প্রতিষ্ঠিত আছেন। 
বদরিকানাথ শিবের মন্দিরটি দেখিতে অনেকটা! তারকেশ্বরের মন্দিরের ন্ায়। একটি 
উচ্চ ভূখণ্ডের উপর মন্দিরটি অবস্থিত। নিকটে একটি পুঞ্চরিণী আছে, উহার জল 
পবিত্র বলিয়া বিবেচিত হয় । এই পুঞ্ধরিণীটির নান শিবকুণ্ড। পুত্রাভিলাধিনী রমশীগণ 
স্থগু্ লাভের আশায় এখানে অবগাহন করিয়! থাকেন। বদরিকানাথের প্রাচীন নান 
অন্বলিঙ্গ। বডাশী মাধবপুর প্রভৃতি গ্রাম পূর্বে ছত্রভোগেরই অন্তর্গত ছিল এবং 
তৎকালে ইহার পার্থ্ব দিয়া গঙ্গ! প্রবাহিত হইত। এখনও এই অঞ্চলে গঙ্গার লুপ্রপ্রায 
খাত দেখিতে পাওয়া যায় এবং বর্ধাকালে এ খাতের বিভিন্ন অংশ জল পূর্ণ হয়। 
অস্থুলিঙ্গ শিবের মন্দির পূর্বে গঙ্গার তটে অবস্থিত ছিল এবং এই স্থান অন্থুলিঙ্গঘাট 
নামে প্রসিদ্ধি লাভ করিয়াছিল। চৈতন্থা ভাগবতে ছত্রভোগ ও অন্থুলিঙ্গ ঘাটের সবিশেষ 
বর্ণনা আছে। শ্াস্তিপুর হইতে পুরী গমনকালে শ্রীচৈতগ্তদেব যে গঙ্গাতীরের পথ 
ধরিয়া গমন করিয়াছিলেন, তাহা পূর্বেই বল! হইয়াছে । ছত্রভোগে আসিয়া তিনি 
অন্লি্গ শিবকে দর্শন ও অন্লিঙ্গ ঘাটে স্নান করিয়াছিলেন । এই স্থান হইতেই (নীকা- 
যোগে তিনি ওড়িষ্যায় গমন করেন। তৎকালে ছত্রভোগে রামচন্দ্র খা নামক জনৈক 
জমিদার বাস করিতেন । তিনিই শ্রীচৈতন্যদেবের ওড়িম্যা গমনের বাবস্থা! করিয়া দেন। 
“অন্থুলিঙ্গ” নাম সম্বন্ধে চৈতন্য ভাগবতে বণিত হইয়াছে যে পুর্ব যখন ভগ্গীরথ গঙ্গাকে 
আনয়ন করেন, তখন মহাদেব দীর্ঘকাল গঙ্গার বিরহে অধীর হইয়া তাহার অনুসরণ করেন 
এবং ছত্রভোগের নিকট আসিয়া জলরূপে তাহার সহিত মিলিত হন, যথা 

“গঙ্গারে দেখিয়া শিব সেই ছত্রভোগে | 

বিহ্বল হইলা অতি গঙ্গা অনুরাগে ॥ 

গঙ্গা! দেখি মাত্র শিব গঙ্গায় পড়িল|। 

জলরূপে শিব জাহনবীতে মিশাইলা | _- 

১ রঙ চে ক 

জলরূপে শিব রহিলেন সেই স্থানে । 

“ অন্ুলিঙ্গ ঘাট” করি ঘোষে সব্বজনে।” 


জনশ্রুতি, গঙ্গার আোত রুদ্ধ হইবার পর জলময় শিব পাঁষাণময় শিবলিঙ্গ রূপে 
স্থলভাগে আবিূতি হন। 


বদরিকানাথ শিবের মন্দিরের অতি নিকটে প্রাচীন ভাগীরথী গর্ভে নন্দা পুক্ষরিণী 
বা! চক্রতীর্থ অবস্থিত। কথিত আছে, শিবের সহিত গঙ্গার মিলন কালে জলজআ্রোতের 
গর্জন স্তব্ধ হইলে অগ্রগামী ভগীরথ সংশয়াকুলচিন্তে পুনঃ পুনঃ শঙ্খধবনি করিতে থাকেন ; 
তখন গঙ্গাদেবী স্বকরস্থিত জ্যোতির্ময় চক্র উত্তে'লন করিয়! তাহাকে দেখান । শিবগঙ্গ র 
মিলন স্থলে এই'“চক্রু প্রদশিত হইয়াছিল বলিয়া এ স্থান চক্রতীর্থ নামে গ্রসিদ্ধি ল'ভ 
করে। চৈত্রমাসের শুরু প্রতিপদ তিথিতে, এই ঘটন! ঘটিয়াছিল বলিস্মা! শাস্ত্রে বণ্তি 
আছে। প্রতিপদ, ষ্ঠী ও একাদশী এই তিন তিথিকে নন্দা বলে। এই জন্য চক্রতীতর 
অপর এক নাম নন্দা। বর্তমানে নন্দা বা চক্রতীর্থ একটি সাধারণ পুষ্ধরিণী মাও । 
ইহার পশ্চিম দিকে একটি বাধা ঘাট আছে এবং তীরে ছুই একটি দেবমন্দির আছে ! 


পূর্ববঙ্গ রেলপথে বাংসাদেশ ১৮৫ 








ভারতের অন্থান্ত স্থানেও “চক্রতী্থ” এই নামের তীর্থ দেখিতে পাওয়া যায়। পুরী, কাশী, 
গ্রভ'স ও বুন্দাবনেও এক একটি চক্রতীর্থ আছে । এতদঞ্চলের অধিবাসিগণের বিশ্বাস 
যে পুরাণ বণিত চক্রতীর্থ ছত্রভোগেই অবস্থিত। তাহার! বলেন যে গঙ্গা, সন্কেত মাধব, 
অ্লিঙ্গ শিব ও ত্রিপুরানুন্দরী শক্তি_-এই চতুর্ধ_-মহাশক্কির অধিষ্ঠানের জন্ত প্রাচীন 
ছত্রভোগই প্রকৃত চক্রতীর্থ। পুরাণে বণিত আছে যে দৈতাগুরু শুক্রাচার্য্য কম্মফলে 
অতি ছুর্গতিপ্রাপ্ত হইয়া মহাপাতকের ভাগী হন। প্রথিবীর যাবতীয় তীর্থ পধ্যটন করিয়াও 
তাহার পাপক্ষয় হইল না। তখন শিবের নির্দেশমত চক্রুতীর্থে ্লান করিয়া তিনি মহা- 
পাতক হইতে মুক্তিলাভ করেন। কথিত আছে, শুক্রাচাধ্য যে দিন এই স্থানে স্নান 
করেন, সে দিন নন্দা তিথির সহিত শুক্রবারের সংযোগ ঘটিয়াছিল। এই বিশেষ যোগের 
নাম ভৃগুনন্দা। এখনও যদি চৈত্র. মাসের শুক্র প্রতিপদ তিথি শুক্রবারে হয় তাহা 
হইলে এখানে যাত্রীর সংখ্যা প্রায় দ্বিগুণ হয়। নন্দা স্নান উপলক্ষে বড়াশী-মাধবপুরে 
অন্ন ১৫।২০ হাজার যাত্রীর সমাবেশ হয় এবং সপ্তাহকাল স্থায়ী একটি বিরাট মেলা 
বসে। মথুরাপুর রোড স্টেশন হইতে মেলার স্থান পধ্যন্ত মোটর বাস চলে। 


নন্দার পুকুর হইতে প্রায় আধ মাইল পশ্চিমে মাধবপুর গ্রামে জনৈক ব্রাহ্মণের 
পর্ণকুটিরে “সঙ্কেত মাধব” বিগ্রহ আছেন। এই চতুভূর্জ বিফুমুদ্তিটি অতি সুন্দর ও 
্রহ্মশিলা বা কষ্টিপাথরের দ্বারা নিশ্মিত। ইহার কোন মান্দর নাই। 


ছত্রভোগের ত্রিপুরাসুন্দরী মৃত্তিও অতি সুন্দর । এখানে স্নান যাত্রার সময়ে বনু 
যাত্রীর সমাগম হয়। কেহ কেহ বলেন যে ত্রিপুরাসুন্দরী একটি শক্তিপীঠ, বড়াশী গ্রামের 
বদরিকা নাথ মহাদেব ইহার ভৈরব । 


নন্দা পুষ্ধরিণী হইতে সামান্য দূরে গঙ্গার খাতের অপর পারে খাঁড়ি নামক গ্রামে 
“নারায়ণ” নামে এক বিখ্যাত দেবীমুত্তি আছেন। এই দেবী সিংহবাহিনী, ত্রিনেত্রা 
দ্বিতজা ও গীতবর্ণা। নন্দা স্সানের যাত্রিগণ এই দেবীকেও দর্শন করিয়া থাকেন। 
নারায়ণী দেবীর মন্দিরের অদুরে দক্ষিণরায়ের একটি ক্ষুদ্র মন্দির আছে। ধপধপির 
দক্ষিণরায়ের ন্যায় এই মৃত্তিটিরও যোদ্ধবেশ, এবং ইহার হাতেও বন্দুক আছে। 
এই সকল স্থান প্রচীনকালে হাতিয়াগড় রাজোর অন্তভূ-ক্ত ছিল। 
প্রাচীনকালে ছত্রভোগের নিকটে গঙ্গার বনু শাখা ছিল এবং এই স্থানের অনতিদূরে 
সাগর সঙ্গম ও কপিলাশ্রম অবস্থিত ছিল । চৈতন্যভাগবতে বণিত আছে, 
“সেই ছত্রভোগ গঙ্গা হুই শতমুখী। - 
বহিতে আছেন সর্ব্ব লোকে করি সুখী ॥” 
সুন্দরবন অঞ্চলের নদী নালাতে এখনকার দিনেও যে অবস্থা, চারি শত বৎসর পূর্বেও 
যে ঠিক সেরূপ ছিল, চৈতন্যভাগবত হইতে উদ্ধত নিম্নলিখিত শ্লোকগুলি হইতে তাহা 
বুঝিতে পারা খায়। ছত্রভোগ হইতে শ্রীচৈতন্যদেবের নৌকা ছাড়িবার পর, ঠাহার 
আদেশে ঠাহার প্রিয় সহচর মুকুন্দ কীর্তন গান আরম্ভ করিলেন, 
“অবুধ নাবিক বলে, হইল সংশয় 
বুঝিলাম আজি আর প্রাণ নাহি রয় ॥ 


১৮৬ বাংলায় ভ্রমণ 


কূলেতে উঠিলে বাঘে লৈয়! সে পলায়। 
জলেতে পড়িলে সে কুস্তীরে ধরি খায়॥ 
নিরস্তর এ পানিতে ডাকাইত ফিরে । 
পাইলেই ধন প্রাণ ছুই নাশ করে ॥ 
এতেকে যাবৎ না উড়িয়া দেশ পাই। 
তাবৎ নীরব হও সকল গোসাই ॥৮ 
মথুরাপুর রোড স্টেশন হইতে প্রায় ছয় মাইল পশ্চিম দিকে মন্দিরবাজার নামক 
গ্রামে শ্রীকেশবেশ্বরের মন্দির নামে একটি প্রায় আড়াই শত বৎসরের পুরাতন শিবমন্দির 
আছে। স্টেশন হইতে এই গ্রাম পধাস্ত কীচা রাস্তা আছে। এই রাস্তার পার্শ্ব দিয়া 
একটি খাল বরাবর মন্দিরবাজার পর্যান্ত গিয়াছে। এই রাস্তা ধরিয়া প্রায় পাচ মাইল পথ 
গেলে জগদীশপুর গ্রাম। এই গ্রামের উচ্চ ইংরাজী বিগ্ভালয়ের নিকটে হাউড়ির হাট 
নামক স্থানে দুইটি পুরাতন ভগ্রপ্রায় শিবমন্দির দেখিতে পাওয়া যায়। প্রায় তিন শত 
বৎসর পুরে হাউড়ি নামক জনৈক মহিলার দ্বারা এই হাট ও মন্দির দুইটি স্থাপিত হয়। 
লাল রঙের লম্বা অথচ হাল্ক! ইটের দ্বারা এই মন্দির দুইটি নিশ্মিত। এই মন্দিরদ্ধয়ের 
মধ্যে পদ্পখচিত কৃষ্ণ প্রস্তরের আসনের উপর প্রায় আড়াই হাত উচ্চ কৃষ্ণ প্রান্তর নিশ্মিত 
শিবলিঙ্গ স্থাপিত আছে। 


জগদীশপুর ছাড়িয়া অদ্ধ মাইলের কিছু অধিক দূর অগ্রসর হইলে ভ্রীকেশবেশ্বরের 
মন্দিরে পৌছানো যায়। এই মন্দিরটি বেশ বড় ও উচ্চ। মন্দির হইতেই গ্রামের 
নাম মন্দিরবাজার হইয়াছে । বাজারের মধ্যেই এই মন্দিরটি অবস্থিত। মন্দিরের 
চূড়ার ছুইটি থাকৃ। উপরের থাকে তিনটি ত্রিশুলযুক্ত কলস বসানো আছে। বহুদিন 
ধরিয়া এই মন্দিরের সংস্কার ন! হওয়ায় ইহার চূড়ার চতুদ্দিকে কতকগুলি আগাছ! 
জন্মিয়াছে। মন্দিরটির তিন দিকে প্রশস্ত বারান্দা ও রোয়াক আছে । প্রধান গন্থজটি 
বারান্দা গুলিকে আবৃত করিয়া নিশ্মিত। মন্দিরের মেঝে শ্বেতপ্রস্তরে মগ্ডিত, বারান্দায়ও 
অনেকগুলি নাম লেখা শ্বেতপাথর বসানো আছে । মন্দিরস্থিত শিবলিঙ্গের নিতাসেবার 
বন্দোবস্ত আছে। মন্দিরের বাহিরের দেওয়ালে কতকগুলি কারুকাধা খচিত ইষ্টক 
আছে এবং ছুই পার্থ দুইখানি টালিতে পলতোলা৷ অক্ষরে নিয়লিখিত লিপ্পিটা উৎকীর্ণ 


আছে_ 

“আকাশান্ধি রসঃ ক্ষৌণীমিতে শাকে শিবালয়ং । 

ভূপঃ শ্রীকেশবোকার্বীদাস্থদেবেন, শিল্পিনা ॥” 

টি. আজ এপি 

শিবমন্দির নিম্মাণ করাইলেন। বর্তমানে ১৮৬১ শকাব্দ চলিতেছে । সুতরাং এই 
মন্দির ছুই শত বংসরেরও অধিক পুরাতন। ছুই শত বৎসর পূরে সুন্দরবন অঞ্চলে 
কেশব নামে কোন রাজ! ছিলেন কিন] তাহার কোন প্রমাণ পাওয়া যায় ন|। স্থানীয় 
প্রবাদ অনুসারে ইহার নাম ছিল কেশব রায়-চৌধুরী এবং ইনি নাকি একজন ভূ'ইয়া 
রাজা ছিলেন। কথিত আছে, ব্বপ্লাদেশ পাইয়া তিনি অরণ্য মধ্যে এই শিবলিঙ্গকে 
আবিষ্কার করেন এবং স্বীয় নামে তাহার প্রতিষ্ঠা করেন। চেত্র-সংক্রান্তির সময় 
কেশবেশ্বরের মন্দির প্রাঙ্গনে মহাসমারোহ হয় । 


পূর্ববঙ্গ রেলপথে বাংলাদেশ ১৮৭ 








লক্ষ্মীকান্তপুর--কলিকাত। হইতে ৩৯ মাইল দূর। ইহা সুন্দরবনের আবাদী 
অঞ্চলের অন্তরগত। এই স্থান হইতে প্রচুর পরিমাণে ধান ও বিচালী প্রভৃতি 
চালান যায়। এই স্থান হইতে ৩৩ মাইল দূরবর্তী কাকদ্বীপ পধ্যন্ত একটি কীচা রাস্তা! 
আছে। শীত ও গ্রীগ্ন কালে এই পথ দিয়া মোটর বাস যাতায়াত করে। এই পথে 
লক্মীকান্তপুর হইতে ৬ মাইল দৃরব্তীঁ ভাগীরথী তীরে কুলগী গ্রাম অবস্থিত। নদীর 
ধারে একটি উচ্চ মন্দির আকৃতির কবর আছে, ইহা মণি বিবির কবর নামে অভিহিত 
এবং নাবিকদিগের নিকট কুলগী প্যাগোডা নামে পরিচিত। পুর্বে কুলগীর নিকট 
জাহাজের একটি নঙ্গর ফেলিবার স্থল ছিল। কবরটি একটি ইংরেজ মহিলার কবর 
বলিয়া কথিত। 


লকষ্মীকাস্তপুর হইতে অনতিদুরে সুন্দরবনের ১১৬ নং লাটে “জটার দেউল” 
নামে পরিচিত একটি পুরাতন ও ভগ্নপ্রায় দেবমন্দির দৃষ্ট হয়। ইহা ৫1৬০ হাত 
উচ্চ হইবে। ইহার আকৃতি ভুবনেশ্বর মন্দিরের অন্ভুরূপ। কেহ কেহ অনুমান করেন 
যে ইহা একটি শিবমন্দির, আবার কাহারও কাহারও মতে ইহা! কোন বৌদ্ধ চৈতয। 
ইহার নিম্মাণকাল জানা যায় নাই। জটার দেউলের নিকটে ১২৭ ও ১২৮ নং লাটে 
বিরিঞিতর মন্দির, ভরত রাজার মন্দির ও ভরত গড় নামে ধ্বংসাবশেষ দুষ্ট হয়। পূর্বে 
সুন্দরবন অঞ্চলে ভরত নামে কোন প্রসিদ্ধ রাজ! ছিলেন বলিয়া অনুমিত হয়। 
(দৌলতপুর ভষ্টবা)। 

জটার দেউলের পশ্চিম দিকে ২৬ নং লাটে রায়দীঘি ও কাঞ্চনদীঘি নামে দুইটি 
পুরাতন ও উত্তর দক্ষিণে দীর্ঘ প্রকাণ্ড দীঘি দেখিতে পাওয়া যায়। 


জটার দেউলের নিকটে প্রাচীন হাতিয়াগড় অবস্থিত ছিল ; বৌদ্ধমুগে এখানে একটি 
প্রসিদ্ধ বিহার ছিল। কবিকক্কণ চণ্তীতে বণিত আছে যে ধনপতি সদাগর “হাতো-ঘরে” 
অন্তুলিঙ্গ শিব ও নীলমাধবের পুজা করিয়াছিলেন । গোড়াই গাজীর প্রসঙ্গে হাতিয়াগড়ের 
কথা পূর্বেই উল্লিখিত হইয়াছে । (বারাসাত-বমিরহাট লাইট রেলওয়ের “হাড়োয়াখাল” 
স্টেশন ডষ্টবা)। 


মগরাহাট--কলিকাতা হইতে ২৫ মাইল দূর। অনেকগুলি খাল এখানে 
আসিয়া মিলিত হওয়ায় ইহা! একটি বড় বাবসায়ের কেন্দ্র হইয়াছে। চাউলের 
কারবারের জন্তা ইহ] প্রসিদ্ধ 


বাসুলডাঙ্গা__কলিকাতা হইতে ৩৫ মাইল দুর। স্টেশন হইতে প্রায় 
দেড় মাইল দক্ষিণদিকে বোলসিদ্ধি নামক গ্রামে এক প্রাচীন শিবলিঙ্গ আছেন। 
গ্রামের এক প্রান্তে একটি উচ্চ ভূখণ্ডের উপর শিবের মন্দির অবস্থিত। কবে কাহার 
বারা এই শিবের প্রতিষ্ঠা হইয়াছিল তাহা জানা যায় নাই। স্থানীয় লোকে ইহাকে 
অনাদিলিঙ্গ বলিয়! মনে করেন। শিবের মন্দিরের চতুদ্দিকে কতকগুলি প্রাচীন 
অট্ালিকাদির ভগ্রাবশেষের চিহ্ন আজিও দেখিতে পাওয়া যায়। কথিত আছে, পূর্বে 
এই স্থান জঙ্গলের দ্বারা সনাচ্ছন্ন ছিল। 'একজন সন্গাসী তথায় বাস করিয়া শিবের 
অঞ্জনা করিতেন। সক্যাসী বাকৃষিদ্ধ মহাপুরুষ ছিলেন ; তিনি যাহাকে যাহা রলিতেন 

-ি 


তাহাই ফলিত। এই জন্য এই গ্রামের নাম বাক্সিদ্ধি ব বোলসিদ্ধি হয়। গাজন ও 
শ্বিরাত্রির সময় এই শিবমন্দিরে বনু যাত্রীর সমাগম হয়। 


ডায়মণ্ড হারবার--কলিকাতা হইতে ৩৭ মাইল দূর। এই স্থানের দেশীয় 
নাম হাজীপুর। বাণিজ্য জাহাজ সকলের অবস্থানের জন্য এই স্থানটি বিশেষ 
উপযোগী বলিয়া ইংরাজের! ইহার ডায়মণ্ড হারবার নামকরণ করেন। একশত বধেরও 
পৃর্ে এই স্থানে বহু জাহাজ আসিয়া থামিত এবং মাল উঠা নামা, করিত। ইহা! চবিবশ 
পরগণা জেলার অন্যতম মহকুমা । এখানে গঙ্গার বিস্তৃতি প্রায় তিন মাইল ও দৃশ্য অতি 
মনোরম । যতদুর দৃষ্টি চলে শুধু জল থৈ থৈ করিতেছে দেখা যায়; স্থ্য্যোদয় ও 
সুষ্যান্তের দৃশ্য আরও সুন্দর । এখানে গঙ্গার কিনার! দিয়া একটি বড় বাধ আছে, এই 
বাধের উপর দিয়া ভ্রমণ করা বড়ই আনন্দ দায়ক। দক্ষিণ দিক হইতে আগত সমুদ্রের 
নির্মল বাতাস ক্লান্ত দেহমনকে তৃপ্ত করে । ডায়মণ্ড হারবারের গঙ্গাতীরে একটি সুন্দর 





লকগেট ও ঝাউবীথি, ডায়মওহারবার 


ঝাউ বীথি আছে। স্থানটি যেমন নির্জন, তেমনই মনোরম! কলিকাতা! শহরের বু 
নাগরিক ও ছাত্র এই স্থানে বনভোজন বা চড়িভাতি করিবার জন্য আসিয়া থাকেন। 
এখানকার লকৃগেট বা নদী হইতে খালে জল লইবার দরজা অপর একটি দ্রষ্টব্য বন্ত। 
স্থানটি বিশেষ স্থাস্থ্যকর। নদীর তীরে এখানে একটি পরিত্যক্ত ছুর্গ দেখিতে পাগয়া 
যায়। ইহার নাম চিংড়ীখালি গড়। বহিঃ শক্রর আক্রমণ হইতে কলিকাতা নগরী রক্ষা 
করিবার জন্য এই দুর্গটি নিশ্মিত হইয়াছিল, পরে ইহা পরিত্যক্ত হয়। 


এই স্থানে ইংরেজদের একটি পুরাতন গোরস্থান আছে । কথিত আছে চৈতন্যাদেব 
পুরী গনন কালে হাজীপুরে আসিয়াছিলেন। 


গঙ্গাসাগর-_ডায়মণ্ড হারবার হইতে স্টীমার যোগে স্প্রসিদ্ধ তীর্থ গঙ্গাসাগর ব' 
সাগরছীপে দক্ষিণ-পশ্চিম কোণে যাইতে হয়। ডায়মণ্ড হারবার হইতে গঙ্গাসাগর দ্বীপের 
দূরত্ব প্রায় ৪” মাইল। প্রতি বংসর পৌষ সংক্রান্তির সময়ে এখানে প্রসিদ্ধ মকর ক্সানে; 
মেল! হয় এবং উহাতে ভারতের প্রায় সকল প্রদেশের লোক যোগদান করে। মেলা; 
নুন্দর র্ভীন কাঠের নানারূপ পুতুল ও কাঠের জন্ত জানোয়ার বিক্রীত হয়; বিশেষত 
সুন্দরবনের বাঘের মৃত্ডিগুলি খুবই স্বাভাবিক। এগুলি পুরাতন লোক-শিল্পের চমৎকা; 
নিদর্শন। এই মেলায় যত অধিক সংখ্যক সাধুর সমাগম. হয়, বাংলার আর কোন. তীথে 


পূর্ববঙ্গ রেলপথে বাংলা দেশ ১৮৯ 


ব! মেলায় সেরূপ হয় না। সাধুদের মধ্যে নাগা সাধুদের সংখ্যাই কিছু অধিক। এই 
মন্ঠাতীর্থে স্নান করিলে লোকে সর্বপ্রকার পাপ হইতে মুক্তি লাভ করে এবং এখানে 
স্নান, দান ও শ্রাদ্ধ তর্পণে অনন্ত ফল লাভ হয় বলিয়া শাস্ত্রে উল্লিখিত আছে। পুরাণ, 
রামায়ণ ও মহাভারতে গঙ্জাসাগরের কথা আছে। 

গঙ্গাসাগর হিন্দুর একটি অতি প্রিয় এ অতি পবিত্র তীর্থ। পবিত্রতায় অন্য কোনও 
তীর্থ ইহার সমকক্ষ কিন! সন্দেহ । এই সবিশেষ পবিত্রতার প্রধান কারণ ইহা পুণ্যতোয়! 
গঙ্গা ও সাগরের সঙ্গমস্থলে অবস্থিত বলিয়া। হিন্দুর নিকট গঙ্গা সর্ধত্রই পবিত্র এবং 
পবিত্র নদীর উৎস ও মুখ বা মোহানা অন্য অংশ হইতে পবিভ্রতর গণা হয়. বলিয়া গঙ্গার 
উৎস গাঙ্গোত্রী এবং মোহানা গঙ্গাসাগর গঙ্গার অপরাংশ হইতে অধিকতর পবিভ্র। 
গঙ্গার ন্ায় সাগরও হিন্দুর নিকট সব্বত্রই পবিত্র, সেইজন্য তাহাদের সঙ্গমস্থল গঙ্গাসাগরের 
পবিত্রতা বভ্মাত্রায় বদ্ধিত হইয়াছে । ইহার উপর ন্ুুপ্রসিদ্ধ কপিলমুনি কঠোর 
তপশ্চর্য্যার পর তাহার অভীষ্ট সিদ্ধি লাভ করিয়! এই স্থানকে পুত করিয়াছেন। 
সর্বশেষে সগরের প্রপৌত্র ভগীরথ- স্বর্গ হইতে গঙ্গাকে মর্তো আনয়ন করিয়া 
এই স্থানেই কপিলমুনির শাপে ভম্মীভূত সগরের ষাট হাজার পুত্রকে গঙ্গাবারির মাহাত্যে 
মুক্তিদান করিতে সক্ষম হইয়াছিলেন। শান্থে গঙ্গাসাগর তীর্ঘের মাহাত্ম্য সবিস্তারে 
বশিত আছে। পুরাণে লিখিত আছে, রামচন্দ্রের ত্রয়োদশ স্থানীয় পিতৃপুরুষ অযোধ্যা" 
রাজ সগর নিরনববই বার অশ্বমেধ যজ্ঞ করিবার পর শতবার পুর্ণ করিবার জন্া পুনবরবার 
যজ্দের আয়োজন করেন। ইহাতে ন্বর্গরাজ ইন্দ্র, যিনি নিজে শত অশ্বমেধ যজ্ঞ 
করিয়াছিলেন, উদ্বিগ্ন ও ঈধান্িত হইয়া উঠেন, কারণ তাহা হইলে তাহার কৃতিত্ব আর 
থাকিবে নাঁ। ইন্দ্র তখন যজ্ঞের জন্য ছাঁড়িয়া-দেওয়া৷ সগরের অশ্থটি চুরি করিয়া 
কপিলমুনি যে স্থানে বাহাজ্ঞানশৃন্া হইয়া ধানে মগ্ন ছিলেন তাহার নীচ মাটির মধ্যে 
একটি ঘরে লুকাইয়া রাখলেন। সগরের ঘাট হাজার পুত্র নানা দিকে অগ্নেষণ করিবার 
পর অশ্বটিকে পাইয়া! মনে করিলেন কপিলমুনিই বুঝি ইহাকে চুরি করিয়াছিলেন। 
সেইজন্য তাহার! তাহাকে আঘাত করিলে তাহার ধ্যানভঙ্গ হয়। মুনি চোখ খুলিয়া 
তাহাদের দেখিয়া শাপ দিলেন। গুৎক্ষণাৎ তাহারা ভন্ীভূত হইয়া নরকে নিক্ষিপ্ত 
হইলেন॥। মুনি বিধান দিয়াছিলেন যে ভন্মস্তপে যদি গঙ্গার ধারা লইয়া আসা যায় 
তাহা হইলেই শুধু মুক্তি সম্ভব। সগরের প্রপৌত্র ভগ্গীরথ বু তপস্যার পর গঙ্গাদেবীকে 
মর্তো আনিতে সক্ষম হন। কথিত আছে ভগীরথ এইরূপে পথ দেখাইয়া! সমুদ্রের 
নিকটবর্তী চব্বিশ পরগণ| জেলার হাতিয়াগড় পরধান্ত লইয়া আসিয়া আর পথ খুঁজিয়া 
পাইলেন না। সগরপুত্রগণের ভন্মে নিশ্চিতরূপে পৌছিবার জন্থা গঙ্গা তখন শতভাগে 
বিভক্ত হইয়া সমুদ্রে মিলিত হইলেন। এইরূপে গঙ্গার বিভিন্ন মোহানাগুলি ও ব-্বীপ 
সষ্ট হইল। একটি ধারা দিয়া সগর পুপ্রগণের ভস্মরাশি ধুইয় লইয়া গঙ্গাদেবী তাহাদের 
আত্মার সদগতি করিলেন। গঙ্গাসাগরে গঙ্গাদেবী কপিল, সমুদ্র ও ভগীরথের মৃদ্তি 
আছে। যাত্রীরা স্নানান্তে এই মুদ্টিগুলি দর্শন করিয়া থাকেন। সম্প্রতি সাগরদ্বীপে 
কপিলমুনির একটি সুন্দর মন্দির নিশ্মিত হইয়াছে। 

১৯০ । বাংলায় ভ্রমণ 

পশ্চিম বাংলার নদীগুলি দেখিলে সুদু ধারণা হয়.ষে পুরাকালে এগুলি গঞ্জ! হইতে 
কাটা কৃত্রিম খাল ছিল; কালক্রমে ইহাদের এক একটি ভাগীরথীর ন্যায় বৃহ 
নদীতে পরিণত হইয়াছে । ভগীরথের উপাখ্যান বিষয়ে তিনি লিখিয়াছেন সম্ভবত: 
ইনিই ছিলেন সেই সুদক্ষ এঞ্রিনিয়র, যাহার খনিত কৃত্রিম : খালগুলির সাহায্যে বাংলা 
সজল! সুফল! হইয়াছিল। হয়ত গঙ্গাসাগরের মেল! সেই ঘটনারই স্মারক হইয়া 
রহিয়াছে । 


পৃ গঙ্গাসাগর তীর্থে যাওয়া বড় কষ্টকর ব্যাপার ছিল-। দীর্ঘ দিন ধরিয়া শ্বাপদ- 
সঙ্কুল অরণা পথে বা বড় বড় নদী দিয়া নৌকায় করিয়া যাতায়াত করিতে হইত। 
ইহাতে বিপদের আশস্কা যে কত ছিল তাহার আর ইয়ন্তা নাই। ঝড় বৃষ্টি প্রভৃতি দৈব 
ছুবিবপাক, হিংঅ জন্র আক্রমণ, জলদস্ুর অত্যাচার ও বিন্ুচিকা! প্রভৃতি মহামারীর জন্য 
তীর্থযাত্রীদের অনেকেই আর ধন প্রাণ লইয়া! গৃহে ফিরিতে পারিত- না। লোকে সাগর 
তীর্থে যাইবার পুরে আত্মীয় ব্বজনগণের নিকট হইতে একরূপ চিরবিদায় লইয়! বাহির 
হইত। এই কারণেই অতীতে পবিত্র গঙ্গাসাগর হরিদ্বার, কাশী বা প্রয়াগের মত জনপ্রিয় 
হইয়া উঠিতে পারে নাই। বঙ্কিমচন্দ্র “কপালকুণুলা” উপন্যাসে ও রবীন্দ্রনাথের 
“দেবতার গ্রাস” নামক কবিতায় সেকালের গঙ্গাসাগর তীর্থ যাত্রার অতি উজ্বল চিত্র 
অঙ্কিত আছে। কিন্তু কালের পরিবর্তনের সঙ্গে সঙ্গে এই অবস্থার অপুর্ব পরিবর্থন 
সাধিত হইয়াছে । ভন্যান্য তীথের ন্যায় গঙ্গাসাগর তীর্থও এখন অতি স্থগম ও ঘরের 
নিকটবর্তী হইয়! পড়িয়াছে। ডায়মণ্ড হারবার পর্য্যন্ত রেল গাড়ীতে আসিয়া তথা 
হইতে স্টীমারে গেলে আজকাল অতি অল্প সময়ের মধো ও অল্প বায়ে ভারতের এই 
অন্যতন প্রধান তীর্থটি দেখিয়া আসিতে পারা যায়। মকর স্নানের মেলা! উপলক্ষে 
রেল গাড়ী ভায়মণ্ড হারবারে একেবারে গঙ্গার ঘাট পধ্যন্ত চালানো হয়, গাড়ী হইতে 
নামিয়াই যাত্রিগণ সম্মুখে স্টীমারে গিয়া উঠিতে পারেন। 'যাত্রিগণের সুবিধার জন্য 
বাংল! তথা ভারতের প্রধান প্রধান স্থান হইতে এই সময়ে ডায়মণ্ড হারবার হইয়া রেল 
ও স্টামার যোগে গঙ্গাসাগর পর্য্যন্ত সুলভ মূল্যে একটানা যাতায়াতী টিকিট বিক্রীত হয়। 
মেলা উপলক্ষে সাগরদ্বীপেও আজকাল অতি স্বুবন্দোবস্ত হয়।_ মিপ্মল পানীয় জল, 
বহুবিধ খাদ্য ও অন্যান্ত বস্ত্র দোকান, চালাঘর, পুলিস, প্রহরী ও স্বেচ্ছাসেবকের ব্যবস্থ 
শৌচাগার, রাত্রিকালে উজ্জল আলোকের ব্যবস্থ' ও চিকিৎস! কেন্দ্র প্রভৃতি স্থাপিত 
হইয়া মেলার কয়দিন নিজ্জন সাগরদ্বীপ একটি ছোটখাট শহরে পরিণত হয়। গঙ্গাসাগর 
যাতায়াতের পথের দৃশ্ঠও অতি সুন্দর । দিগন্ত বিস্তৃত সলিল রাশির পরপারে শ্যামায়মান 
বৃক্ষশ্রেণীর সবুজরেখা তীরভূমির অস্পষ্ট আভাষ জানায়। দেখিলেই “কপালকুগুলার” 
নবকুমারের ন্যায় মনে পড়িবে রঘুবংশের সেই অমর শ্লোক-_ 


দুর 


পূর্ববঙ্গ রেলপথে বাংলাদেশ ১৯১ 





স্পা ১০০০ 


সন্তান সন্তুতি লাভ করিবেন। ১৮০২ খ্ষ্টাব্দে লর্ড ওয়েলেসলী আইন করিয়া এই 
নিশ্মম ও নিদারুণ প্রথাটি বন্ধ করিয়া দেন। 


বর্তমানে সাগরদ্বীপে কয়েক ঘর গৃহস্থ সাধুর বসবাস হইয়াছে । যাহার! সুন্দরবন 
অঞ্চলে মহাল করিতে অর্থাৎ কাষ্ঠ, মোম ও মধু সংগ্রহ করিতে যায়, সাধারণতঃ তাহাদের 
দানের উপর নির্ভর করিয়া ইহাদের দিন চলে। এই দ্বীপের উত্তর দিকে পোর্ট কমিশনার- 
গণের লাইট হাউস ও আবহাওয়া অফিস অবস্থিত। লাল রঙের দ্বিতল অফিসগৃহ ও 
বাতি ঘরটি বহু দূর হইতে দৃষ্টি পথে পতিত হয়। সাগরদ্বীপের পরিমাণ প্রায় ১৭* বর্গ 
মাইল। ইহা! উত্তর-দক্ষিণে লম্বা । বর্তমানে ইহা! জনহীন অরণ্োর অংশ মাত হইলেও 
একসময়ে এখানে বহুলোক বাম করিত । ১৬৮৮ খৃষ্টাব্দে এক ভীষণ জলগ্লাবনের ফলে 
এই দ্বীপ জনহীন ও স্রীত্রষ্ট হয়। ইংরেজ আমলে ১৮১১ খৃষ্টাব্দ হইতে এই দ্বীপে পুনরায় 
বসতি স্থাপনের চেষ্টা চলে, কিন্তু ১৮৩৩ ও ১৮৬৭ খুষ্টান্দের সাইক্লোনে বু লোক মারা! 
ঘায়। দ্বীপের উত্তরভাগে এখন চাষ আবাদ চলিতেছে । যে স্থানে গঙ্গাসাগরের মেল! 
হয় তাহার সামান্য উত্তরে জঙ্গলের মধো একটি ভগ্নপ্রায় ইট্টকালয় আজিও বর্তমান 
আছে। এই স্থানে হইতে কয়েক মাইল উত্তরে বামুনখালি নামক স্থানে একটি প্রাচীন 
মন্দির দৃষ্ট হয় এবং নিকটবর্তী চন্দনগীড়ি নামক জঙ্গলেও একটি ধ্বংসোন্মুখ মন্দির ও 
বুড়বুড়ীর তট নামক আবাদে “বিশালাক্ষীর মন্দির” নামে একটি পুরাতন মন্দির আছে। 


সাগরদ্বীপে মহারাজ প্রতাপাদিতোর একটি দুর্গ ছিল ও একটি নৌ-বহর এখানকার 
ঘাটি রক্ষা করিত। এই ঘাটি নিরাপদ করিবার জন্য প্রতাপাদিতা এই জমি অধিকার 
করেন। সাগরদ্বীপ হইতে রাজধানী ধূমঘাট পর্যাস্ত জলপথ জাহাজ দিয়া পাহারা ও রক্ষার 
ব্যবস্থা হইয়াছিল; এই কাধ্যে এবং সাগরদ্বীপে জাহাজ নিন্মাণ ৪ মেরামতী কাধ্যে 
প্রতাপাদিত্যর অনেক ফিরিঙ্গী কণ্চারী নিয়োজিত ছিল । সেই জন্য ধূমঘাট যাইবার 
জলপথের. নাম হইয়াছিল “ফিরিঙ্গী ফীড়ী” । কোন কোন এতিহাসিক মনে করেন 
সাগরদ্বীপেই প্রতাপাঁদিতোর রাজধানী ছিল ; রামরাম বসু ও হরিশ্চন্দ্র তর্কালঙ্কার প্রান্ভূতি 
প্রতাপাদিতোর জীবনী লেখকগণ তাহাকে সাগরদ্বীপের শেষ রাজ! বলিয়া উল্লেখ 
করিয়াছেন। ফোড়শ শতাব্দীর শেষ ভাগে জেন্ুইট পাত্রীগণ  প্রতাপাদিত্যকে যে 
চাপ্ডিকানের রাজ৷ বলিয়া! বর্ণনা করিয়াছেন, কাহারও কাহারও মতে সেই চ্যাপ্ডিকান 
বা “াদখা” চক সুন্দরবনের সাগরঘ্ীপ অঞ্চলেই অবস্থিত ছিল। (ঈশ্বরীপুর ডরষ্টবা)। 


গঞ্গাসাগর হইতে ১০১২ মাইল দক্ষিণ-পূর্ব ডায়মণ্ড হারবার মহকুমার দক্ষিণ 
প্রান্তে বাহির সমুদ্রের উপর নারায়ণতুলা দ্বীপ অবস্থিত। নাবিকদিগের নিকট ইহা 
মেকৃলেন্বার্গ দ্বীপ নামে পরিচিত । উত্তর-দক্ষিণে ইহা নয় মাইল লঙ্কা এবং প্রান্তে 
মোটামুটি তিন মাইল। ইহার সাগর সৈকতের উত্তরে বালিয়াড়ি এবং তাহার উত্তরেই 
ক্ষঞ্রেণী ; স্থানটি সত্যই. মনোরম। দ্বীপের মধো প্রকাণ্ড একটি মিষ্ট জলের ঝিল 
আছে। স্যার এগু, ফ্রেজর যখন বাংলার ছোট লাট ছিলেন সে সময়ে তিনি কলিকাতা- 
বাসীদিগের বায়ুপরিবর্তনের জন্য এই দ্বীপটিকে একটি স্বাস্থ্যনিবাসে পরিণত করিতে 
চেষ্টা করিয়াছিলেন। রাস্তা বাট, ডাক-বাংলা, ডাক্তারখানা, গল্ফের মাঠ প্রভৃতি তৈয়ার 

হইয়াছিল; কিন্ত বায় বাহুলোর জন্য গবরমেন্টকে এই পরিকল্পনা বাধ্য হইয়! পরিত্যাগ 
করিতে হয়। সেই সময়ে দ্বীপটির ফেজারগঞ্জ নৃতন নামকরণ হয়। রাস্তা ঘাট প্রাভৃতি 
নির্মাণকালে অনেকগুলি পুরাতন অট্রালিকার ধ্বংসাবশেষ এবং চারটি ইটখোলা দষ্ট হয়। 


হন্দরবন__ বাংলাদেশে লুম্দরবনের মত অরণ্য আর একটিও নাই। উত্তরে 
হিমালয়ের পাদদেশে তরাইয়ের প্রসিদ্ধ জঙ্গলও এত বড় ও এত বৈচিত্রাপূর্ণ নয়। 
২৪ পরগণা, খুলনা ও বাখরগঞ্জ এই তিনটি জেলার দক্ষিণাংশ জুড়িয়া বঙ্গোপসাগরের 
উপকূলে সুন্দরবন দৈর্ঘো পূর্বব-পশ্চিমে ১৮০ মাইল ও প্রস্থে স্থানভেদে ৬০ হইতে 
৮০ মাইল পধ্যন্ত বিস্তৃত। সুন্দরবনের পশ্চিমে ভাগীরথী এবং পুর্বে মেঘনা । এই 
ছুই প্রান্তের উচ্চ ভূমি হইতে জমি ক্রমশঃ ৬ 
২৪ পরগণার দক্ষিণ-পূর্ববাংশে নিয় জলাভূমিতে পরিণত হইয়াছে । 


ইছামতী বা যমুনা যশোহর জেলা হইতে খুলন! জেলায় বা কতকদূর 
২৪ পরগণা ও খুলনা! জেলার সীম! নির্দিষ্ট করে; তাহার পর যমুনার শাখা কালিন্দী 
এই সীমা! রক্ষা করিয়া রায়মঙ্গলের সহিত মিলিত; হয়। রায়মঙ্গল দক্ষিণে সমু 
মিলিবার পুর্ব হইতে বিশালরূপ ধারণ করিয়া সমুদ্রের শাখা বা বাহু রূপেই দৃষ্ট হয়। 
রায়মঙ্গলের পূর্বদিকে পর পর মাল বড়পাঙ্গা, মক্জাতা, বাংড়া ও হরিণঘাটাও এইরাগ 
সমুদ্র-বাহু রূপে যেন ডাঙ্গার মধ্যে চলিয়া! গিয়াছে । ভাগীরথী এবং রায়মঞ্গল, কালিন্দী_ 
যমুনার মধাস্থ ২৪ পরগণা জেলার সুন্দরবনে চাষ আবাদের জন্য উচ্চ বাধ দিয়া লোনা 
জল বাহিরে রাখিতে হয়। এখানে আবাদের মধ্যে ছোট ছোট অনেক গ্রাম গড়িয়া 
উঠিয়াছে। রায়মঙ্গল__কালিন্দী-যমুনা এবং হরিণঘাটা_ বলেশ্বর_ মধুমতীর মধাস্থ 
খুলনা জেলার অন্তর্গত সুন্দরবনের নিম্নভূমিতে মানুষের বসতি অল্প এবং চাষ আবাদের 
জন্য নীচু নীচু বাধ দেওয়া হয়; এ অঞ্চলের চাষীর! খুব কমই-আবাদের মধ্যে বাস করে। 
হরিণঘাটা-_বলেশ্বর-_মধুমতী এবং মেঘনার মধাস্থ বাখরগঞ্জ জেলার সুন্দরবনের উচ্চ 
ভূমিতে চাষের জন্য কোনও বীধ দিতে হয় না এবং আবাদে নানাস্থানে লোকের বসতি 
আছে ।; গঙ্গা এবং তাহার শাখা প্রশাখাগুলি বু বৎসর হইতে নিয়বঙ্গ তথা সুন্দর 
বনের পশ্চিম অংশ ত্যাগ করিয়া এখন পূ্ববাংশেই তাহাদের মিষ্ট জলধারা বিতরণ 
করিতেছে; এই জন্য বলেশ্বর বা হরিণঘাটা এবং পুব্ধদিকে বাখরগঞ্জ-_সুন্দরবনের 
অন্যান্য নদীগুলির জল বঙ্গোপসাগরের বেশ নিকট পর্য্যন্ত প্রায় সারা বৎসর মিষ্ট থাকে। 
মধ্যভাগে খুলনা-নুন্দরবনের নদীগুলির জল ক্রমেই লোনা হইয়! ২৪ পরগণা৷ স্ুন্দর- 
বনের জল অতান্ত লবণাক্ত হইয়াছে। 


সুন্দরবনের অসংখা খাল, নাল! ও নদীর জলপথ কলিকাতা ও পূর্ববঙ্গের মধো 
যাতায়াতের প্রধান উপায়। সব নদী নালাতেই জোয়ার ভীঁটা খেলিয়া থাকে এবং 
জোয়ার ও ভাটার সাহায্য লইয়া নৌকাগুলিকে চলিতে হয়। বর্ধাকালে- প্রধান প্রধান 
নদী নালাগুলিতে ছুইটি বিপরীত মুখী আ্োত বহিতে দেখা যায়। উত্তর হইতে দক্ষিণে 
বর্ধার জলের জোত এবং দক্ষিণ হইতে উত্তরে সমুদ্রের স্রোত বিপরীতদিকে. বহিতে থাকে । 
দক্ষ সম্ভরণকারীরাও এই আ্রোত বিপধ্যয়ে বিপন্ন হইয়া থাকেন। নদীর নীচের জল 

একদিকে এবং উপরের জল অপরদিকে বহিতে থাকায় কেহ ডুবিয়া গেলে আর উপরে 
উঠিতে পারে না। সুন্দরবনের নিয্নভূমি জোয়ারের জলে প্লাবিত হইয়! যায়। এই 
অঞ্চল উত্তরের নদী সমূহের জলধারায় আনীত পলি মাটির সাহাযো অপেক্ষা 
আধুনিকযুগে গঠিত হইয়াছে এবং এই গঠন ক্রিয়া আজও চলিতেছে। 


সুন্দরবনের অরণ্য মধ্যে সুন্দরী গাছের সংখ্যা অত্যন্ত অধিক থাকায় ইহার নাম 
সুন্দরবন হইয়াছে । এক এক স্থানে এই অরণা এরূপ: ছূর্ভেগ্ছ যে দিনের বেলায়ও 
তাহার মধ্যে দৃষ্টি চলে না। সুন্দরী গাছের আকার দীর্ঘ, ইহার কাঠ লালবর্ণ ও খুব 
শক্ত; এই গাছের পাতা খুব ছোট, উহার উপরিভাগ মন্থণ ও নিয়ভাগ ধূসর বর্ণ। 
সুন্দরী গাছ ছাড়া এই বনে পশুর; বাইন, ধোন্দল, কেওড়া, গরাণ, গেঁয়ো, গঞ্জন, 
হেস্তাল, বলা, বনঝাউ ও গাবগাছ প্রভূতি নানারূপ বৃক্ষ জন্মিয়া থাকে। ইহা ছাড়া 
প্রচুর পরিমাণে গোলপাতা ও হোগলা জন্মে। কাহারও কাহারও মতে সুন্দর বনের 
নাম সুন্দরী গাছ হইতে হয় নাই। কারণ অরণোর পূর্বাঞ্চলে সুন্দরী গাছ বড় দৃষ্ট 
হয় না তাহাদের মতে সমুদ্র তীরবর্তী বলিয়া সমুদ্র-বন বা! সমুন্দর-বন হইতে সুন্দরবন 
নাম হইয়াছে । / 


সুন্দরবনের অরণ্যে নানাপ্রকার হিংস্র প্রাণী বাস করে। উহাদের মধ্যে “রয়াল 
বেঙ্গল টাইগার” বা সুন্দর বনের “কেঁদো” বা বাঘের নাম সব্বাগ্রে উল্লেখযোগ্য । 
ইহাদের হ্যায় হিংস্র জন্থ পৃথিবীর আর কোথাও নাই । ইহারা এত শক্তিশালী যে বড় 
বড় গরু বা মহিষকে পিঠের উপর ফেলিয়া অবলীলাক্রমে বড় বড় খাল, নাল! লাফ 
দিয়া পার হইয়া ছুটিতে পারে । ইহাদের উচ্চতা ৬ হাতে ৪ ফুট ও লাঙ্গুলসমেত দৈথা 
১* হইতে ১২ ফুট। ইহাদের গাত্র হরিদ্রাবর্ণ, উহার উপর লম্বা লম্বা কালো ডোর! 
থাকে। সুন্দরবনের বাঘ শিকারের ন্যায় দুঃসাহসিক ও বিপজ্জনক কাধা অতি অল্লই 
আছে। সুন্দরবনে প্রতি বৎসর বহুলোকে বাঘের হাতে প্রাণ হারায়। নৌকার মাঝি বা 
দাড়ীকে বাঘে মারিয়া ফেলিলে সেই স্থানেই তাহার হাল বা দাড় উপরদিক করিয়া পুতিয়া 
একখণ্ড শাদা কাপড়ের নিশান তাহাতে বীধিয়া দেওয়া হয়; নিশানের এক কোণে এক মুঠা 
চাউল বীধিয়! রাখ! হয়। সুন্দরবনের সর্বত্র নদী-নালার ধারে এই আড়ম্বরস্থীন স্মারক 
চিহ্নগুলি দেখিতে পাওয়! যায়। বাঘের পরই সুন্দরবনের নরখাদক কুমীরের নাম করা 
বাইতে পারে। ডাঙ্গায় ঘেরপ বাঘের উৎপাত, জলে কুমীরের অত্যাচারও ঠিক সেইরূপ । 
ইহারা নদী নালা সর্ধবত্র অবস্থান করে এবং স্থুযোগ পাইলেই মানুষ ও গরু ধরিয়া 
লইয়া যায়। সুন্দরবনে অসংখ্য বানর ও বন্য বরাহ বাস করে। বন্য বরাহুগুলি চার 
পাঁচ ফুট লম্বা ও প্রায় ছুই তিন ফুট উচ্চ হয়। ইহাদের গায়ের রং কালো ও ফিকে 
লালে মিশানে! এবং ঘাড় ও পেটের লোমগুলির গোড়ার দিক কালো ও আগার দিক 
সাদা। সুন্দরবনে বন্য মহিষ দেখিতে পাওয়া যায়, ইহার! অত্যন্ত হিংঅ। চলিত কথায় 
ইহাদিগকে “বয়ার” বলে ।. হরিণ শিকারের জন্য অনেকেই স্ন্দরৰনে যাইয়া থাকেন। 
এখানে নানাজাতীয় হরিণের বাস, তন্মধ্যে ডোরা বা চিতা হরিণ ও কুকুরে হরিণের 
সংখ্যাই অধিক। কুকুরে হরিণগুলি দেখিতি বড় ছাগলের মত; ইহাদের গায়ের রং 
লাল। সুন্দরবনে বড় বড় অজগর ও বহু জাতীয় সাপ আছে। এক একটি অজগর 

এত বড় যে তাহারা মানুষ বা হরিণকে অক্রেশে গিলিয়া ফেলিতে পারে । সুন্দরবানে 
বিষধর সর্পের সংখ্যা খুব বেশী। কেউটা, গোখুরা, পাতরাজ, -ছুধরাজ, মণিরাজ, ধনীরাজ, 
ভীমরাজ, শঙ্গচুড়, মণিচূড়, নাগরচাদ, কানড, শীখামুঠি প্রভৃতি অসংখ্য শ্রেণীর সগ 
সুন্দরবনের অধিবাসী । পুরে সুন্দরবনের স্থানে স্থানে গণ্ডার দেখিতে পাওয়া যাইত 
বর্তমানে উহ্হারা একরূপ নিঃশেষ হইয়া গিয়াছে বলিলেই হয়। সুন্দরবনে মধু মক্ষিকার 
সংখ্যাও অপর্য্যাপ্ত। প্রতি বংসর এই অঞ্চল হইতে বনু সহস্র টাকার মধু ও মোন 
সংগৃহীত হয়। নুন্দরবনবাসী পক্ষীর মধ্যে কুলযা আকৃতিতে সর্বাপেক্ষা বড়। ইহার! 
সাদা ও কালো এই ছুই শ্রেণীতে বিভক্ত! চিল, বক ও কন্ক বা কীকও সুন্দরবনে 
প্রচুর দৃষ্ট হয়। সুন্দরবনবাসী কাকের সহিত নিতৃষ্ট কাকের কোন সন্বন্ধ বা সাদ 

। 

বাঘ ও কুমীরের হাত হইতে রক্ষা পাইবার বিশ্বাসে কাঠ্রিয়া বা মাঝিরা সুন্দরবনে 
যাইবার সময়ে গাজী মোবারক আলি ব! মোব্রা গাজীর (ঘুটিয়ারী শরীফ দ্রষ্টবা) চেল 
বা বংশীয় বলিয়া পরিচিত ফকিরদিগের সাহায্য গ্রহণ করেন। ইহারা মন্ত্বলে বাঘ, 
কুমীর প্রভৃতির আক্রমণ প্রতিহত করিতে পারেন বলিয়া লোকের বিশ্বাস। ইহা অবশ্ব 
স্বীকাধ্য যে এই বিশ্বাসের জোরে তাহার! ছুর্গম ও বিপদসন্কুল জঙ্গলমধো যাইয়া কাজ 
করিবার সাহস ও বল পান। কাঠুরিয়ার৷ জঙ্গলে কাঠ কাটিবার সময়ে ফকিরকে সঙ্গ 
করিয়া লইয়া যান। ফকির একটুখানি জঙ্গল পরিষ্কার করিয়া মন্ত্র পড়িতে পড়িতে 
একটি বৃত্ত আকেন এবং ইহার মধো লতা-পাতা দিয়া পাশাপাশি ছোট ছোট সাতটি ঘর 


. তৈয়ারী করেন। ডানদিক দিয়! আরম্ভ করিয়া প্রথম তিনটি ঘর যথাক্রমে জগবন্ধ, 


মহাদেব ও মনসাকে উৎসর্গ করা হয়। ইহার পর জঙ্গলের উপদেবী রূপাপরীর জন্য 
একটি বেদী তৈয়ারী হয়। ইহার পরে চতুর্থ ঘরটিকে ছুভাগ করিয়া যথাক্রমে কাল 
এবং তাহার কন্তা কালীমায়াকে উৎসর্গ করা হয়। ইহার পর জঙ্গলের অপর উপদেবী 
ওড়পরীর জন্য একটি বেদী থাকে । পঞ্চম ঘরটিকে ঢুভাগ করিয়! কামেশ্বরী ও বুড়ী 
ঠাকুরাণীকে উৎসর্গ কর! হয়। তৎপরে রক্ষাচণ্তী নামে সিন্দুরলিপ্ত একটি গাছের গুডি 
থাকে। তাহার পর ষষ্ঠ ঘরটি দুভাগ করিয়া গাজী সাহেব এবং তাহার ভ্রাতা কালুকে 
এবং পার্বন্তী সপ্তম ঘরটিকে ছুভাগ করিয়া গাজী সাহেবের পুত্র এবং ভ্রাতুণ্পুত্র চাওয়াল 
পীর ও রাম গাজীকে উৎসর্গ কর! হয়। ইহার পর বাস্তদেবতার পুজার জন্য কলাপাতা 
রাখা হয়। ঘটে সিন্দুর দিয়! দেবতাদের ছবি আঁকিয়া সম্মুখে রাখা হয় এবং ঘরগুলির 
উপরে নিশান ঝুলাইয়া চাউল, কলা, নারিকেল, চিনি, মিঠাই ও চিরাগের নৈবেগ্ঠ 
দিয় পুজা করা হয়। স্সানাস্তে কাঠুরিয়ার দেওয়া একটি ধুতি পরিয়া বাভুতে, হস্তে ও 
কপালে সিন্দুর মাখিয়া ফকির পুজা করেন। সর্বশেষে বাঘ তাড়াইবার মন্ত্র বলেন। 
যদি জান যায় নিকটে কোন বাঘ আছে, বা দি বাঘের গর্জন শোনা যায় তাহা হইলে 
বিশেষপ্রকার মন্ত্র পড়িতে হয়। জঙ্গলে প্রবেশ করিতে হইলে লোকে প্রথমে গাজা 
সাহেবের নাম লইয়া থাকে । 

সুন্দরবন পুরাকালে সমতট বা বগড়ী (বা ব্যান্্তটা) রাজোর অন্তর্গত ছিল । 
যুয়ান চোয়াং নামক প্রসিদ্ধ চৈনিক পরিব্রাজক সমুদ্রকূলবর্তী সমতট রাজ্যে বনু দিগন্থঃ 
জৈন, ৩* টি বৌদ্ধ বিহার ও সঙ্ঘারাম এবং এক শত হিন্দু মন্দির দেখিয়াছিলেন। এই 

বিহারগুলির চিহ্ন আজ আর বিশেষ নাই। কেহ কেহ মনে করেন এগুলি সুন্দরবনের 
নরম মাটিতে ভূগর্ভে বিলীন হইয়া গিয়াছে । সাগরদ্বীপের নিকটবর্থী কয়েকটি স্থানে 
এবং খুল্না জেলার স্থানে স্থানে -বৌদ্ধযুগের কিছু কিছু চিহ্ন বর্তমান বলিয়া অনুমিত 
হয়। (লঙ্ষ্ীকান্তপুর, গঙ্গাসাগর ও ভরত ভায়না দ্রষ্টব)। যুয়ান চোয়াংএর সমতট 
দেশে বাসকালে তথাকার রাজপুত্র প্রসিদ্ধ নালন্দা মহাবিহারের মহাস্থবির হইয়াছিলেন। 
ইনিই স্ুবিখযাত পণ্ডিত শীলভদ্র। মুসলমান আমলে সুন্দরবন ও নিকটবর্তী অঞ্চল 
ভাটিপ্রদেশ নামে খাত ছিল। 


অনেকের মতে সুন্দরবনে পুরে নানাস্থানে মানুষের বসতি ছিল এবং অনেকগুলি 
ুনদর সুন্দর নগরী ছিল; মগ € পর্ত,গীজগণের অত্যাচারে এই সকল লোকালয় উঠিয়া 
যায় এবং সুন্দরবন ক্রমশঃ জনশূন্য হইয়া পড়ে; ইহা ছাড়া সুন্দরবন অঞ্চলের ভূমির 
সব্ধদা অবনমন হেতু লোকালয়গুলি চিরস্থায়ী হয় নাই এবং এই কারণেই পুর্ব 
বসতির চিহ্নগুলির অধিকাংশই আর দৃষ্টি গোচর হয় ন|। 


সুন্দরবনের মাটী খুঁড়িলে মাঝে মাঝে ভূগর্ভে পুরাতন পুঞ্ধরিণী, মন্দির এবং 
অট্রালিকার ধ্বংসাবশেষ দুষ্ট হয়; তাহ! ছাড়া কখনও কখনও বৃক্ষশ্রেণী খাড়া দাড়াইয়া 
আছে দেখিতে পাওয়া যায়। ইহা হইতে ভূমির অবনমনের স্পষ্ট প্রমাণ মিলে। 


এই জন্তা কেহ কেহ অনুমান করেন, পুব্বকালে হঠাৎ অবনমনের কলে সুন্দরবন 
জনহীন হইয়া যায়। অপর মতে সুন্দরবনে কখনও বিস্তৃত ভাবে মানুষের বসতি হয় 
নাই, মধো মধ্যে ছু একজন সাহসী বাক্তি এখানে ওখানে আবাদ করিবার চেষ্টা করিয়া 
বিফল হইয়াছেন মাত্র। 


সুন্দরবনের জমির অবনমনের ও পুনরুথানের কারণ অনেকের মতে এইরূপ ।-- 
বঙ্গোপসাগরের পর রায়মঙ্গল ও মালঞ্ মোহনার দক্ষিণে চবিবশ পরগণ! এবং খুলনা জেলার 
কতকাংশের ঠিক নীচেই সমুদ্রের গভীরতা ৫০৬০ ফুট হইতে হঠাৎ সমুদ্রতীর হইতে 
১৫ মাইল দূরে একেবারে ১৭০।১৮০* ফুটে পৌছিয়াছে। সমুদ্রের এই গভীর অংশকে 
১৪:০1) 01170 £1০01)4 ব| অতলতল বলে। ফাগুসন সাহেবের মতে বঙ্গোপসাগরে 
পতিত নদীগুলি হইতে পর্ব ও পশ্চিন দিকে স্রোত বহিয়া সংঘাতের ফলে ঘুর্ণীর উৎপন্ভি 
হয়, সেডন্কা মাটি সেখানে থিতাইয়া জমিতে পারেনা এবং ইহা হইতেই অতলতলের 
উৎপন্তি। ইহা লক্ষ্য করিবার বিষয় যে বঙ্গোপসাগরে মিলিবার সময় নদীগুলি অনেকটা 
হয় পূর্বদিকে, নয় পশ্চিমদিকে বহিয়া অতলতলের মুখে ধাবিত হয় ; এইজন্য সুন্দরবনের 
দক্ষিণে নদীর মোহানার চরগুলির অগ্রভাগ অতলতলের দিকে মুখ করিয়া আছে। 
পূর্ধদিকের চর পশ্চিমমুখী এবং পশ্চিমদিকের চর পূর্ববমূখী । কাহারও কাহারও মতে 
আবার ভূমিকম্প বা অকম্মাৎ অবনমনের ফলে এই জতলতলের উৎপত্তি। যাহা 
হউক, সুন্দরবনের ভূমধ্য হইতে অল্প অল্প করিয়া কাদামাটা চু'ইয়া অনবরত দ্দিণমুখী 
জলধারার সহিত অতলতলের দিকে চলিতেছে । ছানা বারের 
যাওয়ায় উপরস্থ অরণাময় মৃত্তিকাস্তরের ভারে স্থানে স্থানে জমি যায় এবং জলমগ্ন 
হইয়। যায়। পলিমাটি জমিয়া আবার এই সকল স্থান ভরিয়া উচ্চ হইয়া উঠে। 


১৯৬ বাংলায় ভমণ 








স্ুনদরবনে এইরূপ উঠা নামা নিয়তই চলিতেছে । এই অতলতল ন। থাকিলে বিরাট 
নদীগুলি হইতে রাশি রাশি পলি পড়িয়া বাংলার দক্ষিণে বিশাল বিশাল বদ্ধীপ স্ষষ্ট ইস্ট 
মধ্য ও পশ্চিম বা.লাকে অতি সত্বর ধ্বংসের পথে লইয়া যাইত | 


সুন্দরবনের প্রায় সব্ধত্র আষাঢ় শ্রাবণ মাসে দক্ষিণ বা দক্ষিণ-পুবব দিক হইতে 
কামানের শব্দের মত একপ্রকার শব্দ মধ্যে মধ শুনিতে পাওয়া যায়। ইহা! “গৈৰী 
আওয়াজ” নামে পরিচিত । ইংরেজরা ইহাকে “বরিশাল গান” বলেন। চবিবশ পরগণা, 
খুলনা ও যশোহর জেলায় ইহা বাখরগঞ্জের দক্ষিণভাগ হইতে আসিতেছে বলিয়া মনে হয় 
এই শব্দের উৎপত্তির কারণ সঠিক নির্ণীত হয় নাই। কাহারও কাহারও মতে বর্ধাকালে 
জল বুদ্ধির এবং তাতলতলের সহিত ইহার কোনও সম্বন্ধ আছে; কিন্তু তাহা হইলে 
, বাখরগঞ্জ অঞ্চলে ইহা দক্ষিণ না৷ হইয়া দক্ষিণ-পশ্চিম হইতে এবং চবিবশ পরগণা৷ ও খুলনায় 
দক্ষিণ-পূর্ব না হইয়া দক্ষিণ হইতে শ্রুত হইত। অপর মতে ইহা! সমুদ্রতলের বা আরাকান 
উপকূলের আগ্নেয় গিরি হইতে উদ্ভুত । আবার কেহ বলেন ইহা বায়ু মণ্ডলের বিদ্বাৎ 
প্রবাহ হইতে উথ্থিত। গ্রাম্য প্রবাদ, ইহ| লঙ্কাদ্বীপে রাবণের প্রাসাদের স্থুবিশাল 
তোরণদ্বার খুলিবার ও বন্ধ করিবার আওয়াজ । 





(গ) কলিকাতা-খুলনা-বাগেরহাট 


দমদম গোরাবাজার--কলিকাত! হইতে ৭ মাইল দূর। পূর্বে এখানে একটি 
সেনা-নিবাস ছিল । সেন! নিবাসের পরিতাক্ত গৃহগুলি এখন বন্দীনিবাসরূপে বাবহত 
হইতেছে। এই স্থানে লর্ড ক্লাইভের পল্লী-ভবন ছিল; এখনও উঠা বিগ্কমান আছে। 
ইহ! বাংলাদেশের প্রাচীনতম অট্রালিকাগুলির অন্যতম ; প্রথমে কে হই! নিন্মাণ করিয়া- 
ছিলেন তাহ! জানা যায় নাই ; অগ্ুমিত হয়, ইহা! পুরের্ব ওলন্দাজ বা পর্তুগীজ কুঠি ছিল। 
ইহা একটি উচ্চ ভূমিতে অবস্থিত ; দমদমা শবের অর্থ উচ্চ ভূমি বা টীলা এবং ইহা হইতেই 
স্থানটির নাম হইয়াছে দমদম । এই বাটাতে বসিয়াই ১৭৫৭ খুষ্টাব্দের ৬ই ফেব্রুয়ারী 





ক্লাইভ ভবন, দমদম 


তারিখে নবাব মীরজাফরের সহিত সন্ধিপত্জ স্বাক্ষরিত হয়। এখানকার ভূতপূব আর্টিলারি 
মেসের সম্মুখে একটি প্রকাণ্ড কামান পড়িয়। আছে। প্রবাদ যে এই কামানের নাকি 
অলৌকিক শক্তি আছে এবং ইহারই সাহাযো ইংরেজেরা পলাশীর যুদ্ধ জয় করেন। 
এখনও অনেকে এই কামানকে তৈল ও সিন্দুর দ্বারা লিপ্ত করে। 

দমদম গোরাবাজারে একটি এরোড্রোম ব! বিমানপোতের অবতরণ ক্ষেত্র আছে। 


এই স্থানের নাম হইতেই “দমদম বুলেট” নামক এক বিশেষ প্রকার “গুলির” নাম 
হইয়াছে। সর্ব প্রথম এই স্থানেই ইহা প্রস্তুত হইয়াছিল । 


বারাসাত জংসন-_কলিকাতা হইতে ১৪ মাইল দূর। ইহা চব্বিশ পরগণা 
জেলার একটি মহকুমা । ১৮৬১ খৃষ্টাব্দ পর্য্যন্ত এই স্থানে জেলার সদর, ছিল। অষ্টাদশ 
শতকের শেষভাগে এই স্থানে বহু ইংরেজ বণিকের বাগান-বাটা ও পল্টনের উচ্চ ইংরেজ 
কম্মচারীদিগের শিক্ষার জন্য একটি কলেজ ছিল। শেবোক্ত কারণে ইহাকে “বাংলার 


স্তান্ড্হার্্‌ট্‌” বলা হইত। 


১৯৮ বাংলায় ভ্রমণ 





০ 


,বারাসাত হইতে চার মাইল উত্তর পশ্চিমে বারাসাত-বারাকপুর ট্রাঙ্গ রোডের পাশে 
অবস্থিত নীলগঞ্জ গ্রামে বাংলার সর্বপ্রথম নীলকুঠি স্থাপিত হয়। অষ্টাদশ শতকের 
শেষভাগে জন্‌ প্রিন্সেপ এই কুঠির প্রতিষ্ঠা করেন। এই কুঠির ভগ্নাবশেষ এখনও 
দেখিতে পাওয়া যায়। 


স্টেশন হইতে চার মাইল উত্তর-পুর্ব্বে মধূমুরলী নামে একটি সুবৃহৎ পুষ্ধরিণী আছে; 
প্রায় সওয়া তিন শত বৎসর পুর্ব মধু ও মুরলী নামে ছুই বণিক্‌ ভ্রাতা ইহা খনন 
করাইয়াছিলেন। ইহার উত্তর-পশ্চিম পাড়ে একটি পুরাতন নীলকুঠির ভগ্াবশেষ আছে 
পুদ্ধরিণীর পূর্বব-দক্ষিণ কোণে একটি উচ্চ স্তস্ত আছে ; ইহা! কি জন্য নিম্মিত হইয়াছিৎ 
জানা যায় নাই। পুঞ্করিণীর দক্ষিণ-পশ্চিম কোণে একটি অষ্টকোণ উদ্যান-অন্রালিকার 





এরো[ড্রম, দমদম 


ভগ্নাবশেষ দৃষ্ট হয়। ইহা অষ্টাদশ শতাব্দীতে ল্যাম্বার্ট নামক একজন ইংরেজ কশ্মচারী 
কর্তৃক নিশ্মিত হইয়াছিল। ১৭৭৪ খুষ্টান্দে ইনি দিনাজপুরে প্রাণত্যাগ করেন 
তাহার নির্দেশ অন্তসারে তাহাকে দাহ কর! হয় এবং তাহার দেহভম্ম তাহার প্রিয় 
অট্রালিকার নীচে প্রোথিত কর! হয় । 

বারাসাত মিউনিমিপাালিটির অন্তর্গত কাজীপাড়ায় গীর একদিল সাহেব নামক 
একজন পীরের আস্তানা আছে। এখানে পৌষমাসে একটি মেল! হয়। ইহার সন্থন্ধ 
নানারূপ অদ্ভুত কাহিনী প্রচলিত আছে, যথ! ইচ্ছামত ইনি নাকি গরু মহিষ প্রভাতিক 
বাঘ ভালুকে পরিণত করিতে পারিতেন। 


বারাসাত ও নিকটবর্তী গ্রাম সমূহের চিকণ শিল্প কিছুকাল পূর্বেও প্রসিদ্ধ ছি: 


ইউরোগীয়ের৷ ইহা আগ্রহের সহিত ক্রয় করিতেন এবং ইউরোপ ও অষ্ট্রেলিয়াতে ই? 
রপ্তানি হইত। 


পূর্ববঙ্গ রেলপথে বাংলাদেশ ১৯৯ 





বারাসাত হইতে বারাসাত-বসিরহাট লাইট রেলওয়েযোগে বসিরহাট ও হাসনাবাদ 
প্রভৃতি স্থানে যাওয়া যায়। 


মসলন্দপুর- কলিকাতা হইতে ৩৪ মাইল দুূর। এই স্থান হইতে ৮ মাইল 
দূরবর্তী চবিবশ পরগণ| জেলার অন্যতম বাণিজা-প্রধান স্থান বাচুড়িয়ায় যাওয়া যায়। 
মদলন্দপুর হইতে বাছুডিয়া পযন্ত পাকা রাস্তা আছে ও মোটরবাস যাতায়াত করে। 
কলিকাতা! হইতে বারাসাত.বসিরহাট লাইট্‌ রেলওয়ে যোগে আড়বালিয়। বা গোপমহল 
স্টেশন হইতে বাছুড়িয়া যাওয়া যায়; উভয় স্টেশন হইতেই বাছুড়িয়া প্রায় ৪ মাইল 
দূর। মসলন্দপুর স্টেশন হইতে বাছুড়িয়ার পথে প্রায় ছয় মাইল দূরে হায়দরপুর গ্রাম 
তিতুমীরের জন্মস্থান। ১৭৮২ খৃষ্টাব্দে তিতুমীরের জন্ম হয়। বাল্যকাল হইতেই তিতু 
অত্রান্ত শক্তিশালী ছিলেন। প্রথম যৌবনে তিনি কিছুকাল কলিকাতায় পালোয়ানি 
করেন ; পরে নদীয়া জেলার কয়েকজন জমিদারের বৃত্তিভোগী লাঠিয়াল ছিলেন। এই 
সময়ে একটি দাঙ্গায় লিপ্ত হইয়া তিনি কারাদণ্ডে দণ্ডিত হন। অতঃপর ৩৯ বৎসর বয়সে 
তিনি হজ, করিবার জন্য মক্কায় গমন করেন ও সেখানে ওয়াহাবি ধশ্মের প্রচারক সৈয়দ 
আহম্মদের শি্য হন। ১৮২৯ খৃষ্টা্ধে দেশে প্রত্যাগমন করিবার পর তিনি ওয়াহাবি মত 
প্রচার করিতে আরম্ভ করেন এবং অচিরকাল মধ্যে বহু মুসলমান তাহার অনুগামী হন। 
এই সময়ে মিক্ষিন শাহা নামক জনৈক ফকির তাহার সহিত যোগদান করেন। ধাহারা 
তিতৃমীরের প্রচারিত নবধণ্ম মত মানিত না, সেই সকল মুসলমান এবং হিন্দুর উপর তাহার 
অনুচরেরা অত্যাচার ও উৎগীড়ন করিতে আরম্ভ করে। এই সময়ে পু'ড়ার জমিদার 
কৃষ্ণদেব রায় ও গোবরডাঙ্গার জমিদার কালীপ্রসন্ন মুখোপাধ্যায়ের সহিত তিতর সংঘর্ষ 
উপস্থিত হয়। তিতুর বহু লোকবল থাকায় এবং তাহাদের অত্যাচার অত্যাধিক বৃদ্ধি 
পাওয়ায় বারাসাতের ম্যাজিস্টেট আলেকজাগ্ার সাহেব কতকগুলি সৈন্থা লইয়া জমিদার- 
দ্বয়ের সাহাযোর জন্ত অগ্রসর হন; কিন্তু তিতুর সহিত যুদ্ধে তাহাদের সমবেত শক্তির 
পরাজয় ঘটে । জয়্ফীত তিতু নিজেকে বাদশাহ বলিয়া ঘোষণা করেন এবং হায়দরপুরের 
অনভিদুরবর্তী নারিকেলবেড়িয়া নামক গ্রামে এক বাঁশের কেল্লা নিম্মাণ করিয়া তথায় ঢাল, 
তরোয়াল, লাঠি, বর্শী, বন্দুক প্রভৃতি সংগ্রহ করিতে থাকেন। তিতুর অত্যাচার দমনের 
ভন্থা মোল্লাহাটি নীলকুঠির ডেভিস্‌ সাহেব লোকজন লইয়া তিতুমীরের দলকে আক্রমণ 
করেন, কিন্ত তিনিও পরাজিত হন। গোবরা-গোবিন্দপুরের ভূষ্বামী দেবনাথ রায় 
তিতুমীরের অত্যাচারে উৎপীড়িত বছ বাক্কিকে আশ্রয় দেন এবং স্বয়ং তিতুর সেনাদলের 
সহিত বীরবিক্রমে যুদ্ধ করিয়া অবশেষে গুরুতর আঘাতের ফলে মৃত্যুমুখে পতিত হন। 
এই সব কারণে তিতুমীরের সাহস অত্যন্ত বাড়িয়া যায় এবং একে একে বছ গ্রামের উপর 
ভহার আধিপত্য প্রতিষিত হয়। এই সকল অত্যাচার ও অরাজকতার কথা লর্ড 
বষ্টিস্কের কর্ণগোচর হইলে তাহার ভুকুমে দুইটি কামান, একশত গোরা ও তিনশত সিপাহী 
একজন কর্ণেলের পরিচালনায় তিতুমীরের বিরুদ্ধে প্রেরিত হয়। কর্ণেল সাহেবের 
লাকজনের উপর তিতুমীরের দলবল অলঙক্ষিতে ইষ্টক প্রস্তরাদি নিক্ষেপ করিতে আরন্ত 
করে। হথাপি অকারণ লোকক্ষয় নিবারণের জন্য কর্ণেল সাহেব ্বয়ং বাশের কেল্লার 
সম্মুখে উপস্থিত হইয়! গ্রেপ্তারি পরওয়ানা দেখাইয়! তিতুকে আত্মসমর্পণ করিতে বলেন। 
ছুইবার অনুরোধ সত্বেও যখন কোন ফল হইল না, তখন কর্ণেল সাহেবের হুকুমে 


